એક Apple ખાવાથી કયારે પણ નહીં થાય આ બીમારી, જાણો શું છે Appleના ફાયદા Eating an Apple will never cause this disease, know what are the benefits of Apple\nગુજરાતી સમાચાર » Health & Women » એક Apple ખાવાથી કયારે પણ નહીં થાય આ બીમારી, જાણો શું છે Appleના ફાયદા\nસફરજન વિષે લોકોનું કહેવું છે કે, સફરજન ખાનારા વ્યક્તિ કયારે પણ બીમાર પડતા નથી. આ પહેલા પણ ઘણા સંશોધનમાં ખુલાસો થયો છે કે સફરજન સ્વાસ્થ્ય માટે ફાયદેમંદ છે.\nPublished On - 11:56 AM, 22 Feb 2021\nસફરજન (Apple) વિષે તો આપણે સૌ સાંભળીએ છીએ. સફરજનથી તમે ઘણી બીમારીઓ સામે રક્ષણ મેળવી શકો છો. દરરોજ એક સફરજનનું (Apple) સેવન કરવાથી કયારે પણ ડોક્ટર પાસે નહીં જવું પડે. આ વાત બહુ જ સાચી છે. સફરજનમાં ઘણા એવા સારા ગુણ છે. જે સ્વાથ્ય સારું રાખે છે.\nસફરજન વિષે લોકોનું કહેવું છે કે, સફરજન ખાનારા વ્યક્તિ કયારેય પણ બીમાર પડતા નથી. આ પહેલા પણ ઘણા સંશોધનમાં ખુલાસો થયો છે કે સફરજન સ્વાસ્થ્ય માટે ફાયદેમંદ છે. સફરજન ખાવાથી તમારી સ્મરણશક્તિ વધે છે. આ શોધ અનુસાર સફરજનમાં ઘણા એવા તત્વો હોય છે જે તમારી યાદશક્તિ વધારે છે. આ શોધ અનુસાર સફરજનમાં ઘણા એવા તત્વો હોય છે જે તમારા મગજ માટે ફાયદાકારક હોય છે. સફરજનમાં અલ્ઝાઈમર્સ અને ડિમેંશિયા જેવા તત્વો હોય છે જેનાથી ઘણી બીમારી સામે રક્ષણ મેળવી શકાય છે.\nજાણો સફરજનના ફાયદા\nવૈજ્ઞાનિકના જણાવ્યા અનુસાર સફરજનની છાલમાં કવર્સેટિન નામનું તત્વ હોય છે. તેથી સફરજનને છાલ સાથે ખાવું જ વધારે ફાયદેમંદ છે. સફરજન ખાવાથી હ્ર્દય રોગનો ખતરો ઓછો થાય છે. આ દાવો 20 હજારથી વધુ લોકોના સંશોધનમાં થયો છે. સફરજનમાં એન્ટીઓક્સીડન્ટ અને ફ્લેવોનોઈડ્સ જેવા તત્વો હોય છે. જે કેન્સરને ફેલાતા રોકી શકે છે.\nબ્રિટનમાં થયેલા એક સંશોધનમાં જાણવા મળ્યું છે કે સફરજન ફેફસાને સ્વસ્થ રાખવા માટે ઉપયોગી થાય છે જે લોકો અઠવાડિયામાં5સફરજન ખાઈ છે તેના ફેફસા સારા રહે છે.\nPetrol-Diesel Price : આજે તેલની કિંમતો સ્થિર રહી, જાણો આપણા શહેરમાં ક્યાં ભાવે વેચાઈ રહ્યું છે ઇંધણ\nGlobal Market : નબળા સંકેત વચ્ચે Dow Jones 559 અને SGX Nifty 256 તૂટ્યા\nઅરવિંદ કેજરીવાલનું સુરત એરપોર્ટ પર ભવ્ય સ્વાગત, બપોર બાદ સુરતમાં કરશે ભવ્ય રોડ શો


પત્નીના ઘરેણાં વેચીને શરૂ કરી હતી જસ્ટ ડાયલ, હવે ગૂગલની છે નજર | Jo Baka - Gujju Chu | જો બેકા - ગુજ્જુ છું\nપત્નીના ઘરેણાં વેચીને શરૂ કરી હતી જસ્ટ ડાયલ, હવે ગૂગલની છે નજર\nકહેવાય છે કે જો કંઇક કરવાની લગન અને જુસ્સો હોય તો નસીબ પલટાતા વાર નથી લાગતી. આજે અમે આવા જ શખ્સ અંગે વાત કરી રહ્યા છીએ જેણે પોતાની પત્નીના ઘરેણાં વેચીને બિઝનેસ શરૂ કર્યો હતો. આજે તેને 4000 કરોડ રૂપિયાના માર્કેટ કેપની કંપની બનાવી દીધી છે.\nગેરેજથી શરૂ કરી હતી કંપની\n1996માં મુંબઇમાં એક ગેરેજથી જસ્ટ ડાયલની શરૂઆત કરી હતી. કંપની શરૂ કરવા માટે પોતાની પત્નીના ઘરેણાં વેચીને 50 હજાર રૂપિયા ભેગા કર્યા. જેનાથી તેમણે ભાડેથી ફર્નીચર, કોમ્પ્યુટર ખરીદ્યા અને6કર્મચારીઓથી કંપનીનું કામ શરૂ કર્યુ. આજે તેમની કંપનીનું માર્કેટ કેપ 4000 કરોડ રૂપિયા સુધી પહોંચી ગયું છે.\nમણિનું બાળપણ કોલકાતામાં વિત્યું. તેમણે દિલ્હી યૂનિવર્સિટીથી કોમર્સની ડિગ્રી અંગે વિચાર્યું, પરંતુ આર્થિક તંગીના કારણે વચ્ચે જ અભ્યાસ છોડવો પડ્યો. પોતાના પરિવારને સપોર્ટ કરવા તેમણે સેલ્સમેનની જોબ કરી. અહીંથી બિઝનેસ પ્લાનિંગની જાણકારી મેળવી.\nજસ્ટ ડાયલનો આઇડિયા 22 વર્ષની ઉંમરમાં તેમના મનમાં હતો. જ્યારે તે યૂનાઇટેડ ડેટા બેઝ ઇન્ડિયા કંપનીના યેલો પેજિસ માટે કામ કરતા હતા. જેના કારણે તેમણે 1989માં આસ્કમી નામથી એક કંપની શરૂ કરી, પરંતુ ત્યારે કનેક્શન વધુ નહોતા, તેથી વાત જામી નહીં. તેમણે ઇન્ટરનેટ પર ઓછામાં ઓછો આધાર રાખવાનો પ્લાન બનાવ્યો. તેથી જ્યારે 2000માં ડોટકોમ બસ્ટ થયું ત્યારે અનેક ઇન્ટરનેટ બેઝડ કંપનીઓને નુકસાન થયું. પરંતુ જસ્ટ ડાયલ પર કોઇ અસર ન થઇ. 2007માં જસ્ટડાયલનું વેબ-બેઝડ વર્ઝન લોન્ચ થયું હતું.\nવર્ષ 2013માં લોકલ સર્ચ સર્વિસ જસ્ટ ડાયલનો આઇપીઓ આવ્યો હતો. આ આઇપીઓ ઇન્વેસ્ટર્સને સારો રિસ્પોન્સ મળ્યો હતો. અને આઇપીઓ 11.63 ગણો ઓવર સબ્સ્ક્રાઇબ થયો હતો. લિસ્ટિંગના6મહિનાની અંદર જ જસ્ટ ડાયલનો સ્ટોક 172 ટકા વધી અને5ઓગસ્ટ 2014ના રોજ સ્ટોક ઓલટાઇમ હાઇ 1894.70 રૂપિયા પર પહોંચ્યો, જે અત્યાર સુધીનું ઉચ્ચત્તમ સ્તર છે.\n4320November 12, 2017\nAudiને કહી ચાર બંગડીવાળી ગાડી, આ છે પાક્કા ગુજરાતી\tNews\n0\t5490January 23, 2018\nCA ,MBA ની ડીગ્રી લઇને ખેતી માંથી લાખો રુપયા કમાઈ રહી છે છોકરીઓ, ખેડૂત લઈ રહ્યા છે આનાથી પ્રેરણા\tNews\n0\t7450January 8, 2018


lpg-gas-cylinder-domestic-price-subsidized-non-subsidized-up-know-in-gujarati – News18 Gujarati\nLPG રસોઈ ગેસ સિલેન્ડરની કિંમતોમાં થયો વધારો! અહીં જાણો નવો રેટ્સ\nમોટાભાગના લોકોના ઘરમાં એલપીજી ગેસ કનેક્શન હશે. એવામાં કેટલાએ લોકો સબસિડીનો પણ ફાયદો લઈ રહ્યા હશે. આમ તો સબસિડીના પૈસા સીધા તમારા સંબંધિત બેન્ક ખાતમાં આવી જાય છે, પરંતુ કેટલીક વખત બેન્કની ભૂલના કારણે પૈસા એકાઉન્ટમાં નથી પહોંચતા. તો હવે પ્રશ્ન એ છે કે, કેવી રીતે ખબર પડે કે પૈસા એકાઉન્ટમાં આવે છે કે નહી. તો જોઈએ તેની રીત...\n1 ડિસેમ્બરે સબસિડીવાળા સિલિન્ડર પર 6.52 રૂપિયા અને 1 જાન્યુઆરીએ 5.91 રૂપિયાની કટોતી કરવામાં આવી હતી\nLast Updated : March 01, 2019, 23:14 IST\nદેશની ઓઈલ માર્કેટિંગ કંપનીઓ (HPCL, BPCL, IOC)એ સબસિડીવાળા ઘરેલુ રસોઈ ગેસ સિલેન્ડર (LPG) પર 2.08 રૂપિયા અને સબસિડી વગરના સિલિન્ડર 42.50 રૂપિયા મોંઘા કરી દીધા છે. સિલિન્ડરની કિંમતમાં આ વધારો સળંગ3મહિનાની કટોતી બાદ કરવામાં આવ્યો છે. ઈન્ડીયન ઓઈલ કોર્પોરેશને એક નિવેદનમાં આ જાણકારી આપી. કંપનીનું કહેવું છે કે, ઈંધણના વધેલા બજાર મૂલ્ય પર કર પ્રભાવના ચાલતા આ વધારો આવશ્યક થઈ ગયો હતો.\nઆ વધારા બાદ દિલ્હીમાં 1 માર્ચથી 14.2 કિલોગ્રામની સબસિડીવાળા રસોઈ ગેસ સિલિન્ડરની કિંમત 495.61 રૂપિયા થશે, હાલ 493.53 રૂપિયા છે. જ્યારે સબસિડી વગરનો સિલિન્ડર હવે 701.50 રૂપિયાનો થશે.\nઆ પહેલા 1 ફેબ્રુઆરીએ ઈન્ડીયન ઓઈલે કહ્યું હતું કે દિલ્હીમાં સબસિડીવાળા 14.2 કિલોગ્રામના ગેસ સિલિન્ડરની કિંમત 493.53 રૂપિયા થશે, જે હાલ 494.99 રૂપિયા છે. આ રીતે સબસીડિ વગરન 14.2 કિલોગ્રામના સિલિન્ડરની કિંમત પમ 30 રૂપિયા ઘટાડી હવે 659 રૂપિયા પ્રતિ સિલિન્ડર કરવામાં આવી છે.\n1 ડિસેમ્બરે સબસિડીવાળા સિલિન્ડર પર 6.52 રૂપિયા અને 1 જાન્યુઆરીએ 5.91 રૂપિયાની કટોતી કરવામાં આવી હતી. એલપીજીના ભાવમાં ઘટાડાનું મહત્વનું કારણ આંતરરાષ્ટ્રીય બજારમાં તેની કિંમત ઘટવી અને અમેરિકન ડોલરના મુકાબલે રૂપિયાની સ્થિતિ સુધરવી છે. એલપીજી ગ્રાહકોને સિલિન્ડર બજાર કિંમત લેવાના હોય છે.\nFirst published: March 01, 2019, 23:08 IST\nLPG Gas Cylinderગુજરાતીયૂપી


મોક્ષની પ્રાપ્તિ માટે યાત્રિકો જીવ ગુમાવી રહ્યા છે : ચારધામ યાત્રા દરમિયાન શ્રદ્ધાળુઓના મોત પર ભાજપ પ્રવક્તા શાદમ શમ્સનું મંતવ્ય : ભક્તોના મૃત્યુને મોક્ષની પ્રાપ્તિ સાથે જોડવા બદલ કોંગ્રેસે ભાજપ સરકારની નિષ્ફળતા વિરુદ્ધ મોરચો ખોલ્યો : રાજ્યની આરોગ્ય સેવાઓ પર પ્રશ્નાર્થ\nઉત્તરાખંડ : ચારધામ યાત્રા 2022ની શરૂઆત ચાર ધામોના દરવાજા ખોલવાની સાથે થઈ હતી. તીર્થયાત્રીઓના મૃત્યુ પર ભાજપના પ્રવક્તા શાદમ શમ્સનું કહેવું છે કે મોક્ષની પ્રાપ્તિને કારણે તીર્થયાત્રીઓના જીવ ગુમાવી રહ્યા છે.\nકોંગ્રેસે ચારધામ યાત્રા દરમિયાન ભક્તોના મૃત્યુને મોક્ષની પ્રાપ્તિ સાથે જોડીને ભાજપ સામે મોરચો ખોલ્યો હતો. કોંગ્રેસે આક્ષેપ કર્યો હતો કે સરકારની નિષ્ફળતા છુપાવવા માટે ભાજપ ખોટી રજૂઆતો કરીને ભ્રમ ફેલાવી રહી છે. યાત્રાના રૂટ પર બિમારીના કારણે શ્રદ્ધાળુઓના મોત થયા હશે, પરંતુ આ રાજ્યની આરોગ્ય સેવાઓ પર સીધુ પ્રશ્નાર્થ ચિહ્ન છે.\nબીજેપીના પ્રવક્તા શાદમ શમ્સ સાથે મીડિયાની વાતચીત દરમિયાન તેમણે કહ્યું કે લોકો ચારધામ યાત્રા પર મોક્ષની ઈચ્છા સાથે આવે છે. એટલા માટે તેઓ પોતાની બીમારીઓ છુપાવે છે અને પોતાને ફિટ જણાવે છે. જો કે, શમસે એમ પણ કહ્યું કે સરકારી આરોગ્ય સેવાઓ સારી છે. સરકાર દરેક મુસાફરના સ્વાસ્થ્યનું પણ ધ્યાન રાખી રહી છે અને બિમારીના કિસ્સામાં તાત્કાલિક સારવાર આપી રહી છે.\nશમ્સના નિવેદન બાદ કોંગ્રેસના ગઢવાલ મંડલના મીડિયા ઈન્ચાર્જ ગરિમા મેહરા દસૌનીએ કહ્યું કે ભાજપના નેતાઓએ વિચારવાની શક્તિ ગુમાવી દીધી છે. ચારધામ યાત્રા રૂટ પર અવ્યવસ્થા અને નબળી આરોગ્ય-પરિવહન સેવાઓના સતત અહેવાલો છે. ભાજપના નેતાઓ પોતાની સરકારની ખામીઓ છુપાવવા માટે માથા વગરના નિવેદનો આપી રહ્યા છે. જનતા જોઈ રહી છે. તેવું એચ.ટી.એચ.દ્વારા જાણવા મળે છે


શું આ બેઠક પર કોંગ્રેસે જ કોંગ્રેસને હરાવી? કોણ રહ્યું કોંગ્રસનું વિભીષણ - GSTV\nHome » News » શું આ બેઠક પર કોંગ્રેસે જ કોંગ્રેસને હરાવી? કોણ રહ્યું કોંગ્રસનું વિભીષણ\nગાંધીનગર લોકસભા બેઠક ભાજપનો ગઢ રહી છે. અને આ બેઠક પર મોટાભાગે ભાજપના રાષ્ટ્રીય નેતા ચૂંટણી મેદાનમાં ઉતરે છે. આ વખતે ભાજપના રાષ્ટ્રીય અધ્યક્ષ અમિત શાહ ચૂંટણી મેદાનમાં હતા. તેઓ પાંચ લાખથી વધુ મતોથી જીત્યા છે. અમિત શાહ ચૂંટણી મેદાનમાં હોવાથી કોંગ્રેસીઓ સરેન્ડર થઈ ગયા જેવી સ્થિતિ બની હતી. ભાજપનો ગઢ હોવાની માનસિકતા કોંગ્રેસનાં નેતાઓમાં ધુસી ગઈ હતી. અમિત શાહને ટક્કર આપી શકે તેવો કઈ સક્ષમ નેતા કોંગ્રસ પાસે ન હતો. તો અલ્પેશ ઠાકોરની મદદથી ઠાકોર મતદારો ભાજપની સાથે રહ્યા હતા.\nમહેસાણામાં કોંગ્રેસે એ.જે.પટેલને ટિકિટ આપતાં પાટીદાર અનામત આંદોલન સાથે જોડાયેલા પાટીદારો સામે પડ્યા હતા. સ્થાનિક ધારાસભ્ય ભરતજી ઠાકોર પણ એ.જે.પટેલે હરાવવામાં સક્રિય રહ્યા હતા. મહેસાણામાં ભાજપના આંતરિક વિખવાદનો ફાયદો ઉઠાવવામાં પણ કોંગ્રેસ નિષ્ફળ રહી હતી. તો નાયબ મુખ્યપ્રધાન નીતિન પટેલ સાથે કોંગ્રેસના નેતાઓની બંધબારણે મીલીભગત પણ હાર માટે મોટું કારણ જવાબદાર રહ્યું છે.\nબનાસકાંઠા બેઠક પર ઠાકોર સમાજના ઉમેદવારને ટિકિટ ન મળતા કોંગ્રેસના ઠાકોર નેતાઓ સામે પડ્યા હતા. અલ્પેશ ઠાકોર ગ્રુપ અંદરખાને કોંગ્રેસને હરાવવા સક્રિય રહ્યું હતું. સાબરકાંઠા જિલ્લામાં ચૌધરી અને ઠાકોર સમાજના નેતાઓને સાચવામાં કોગ્રેસ નિષ્ફળ રહી હતી. ધારાસભ્ય ધવલસિંહ ઝાલા અને ઠાકોર સેનાએ કોંગ્રેસને હરાવવામાં સક્રિય ભાગ ભજવ્યો હતો. મોટા નેતાઓના બે ગ્રુપ ટિકિટ પહેલાથી જ આમને સામને આવી ગયા હતાં.\nબહુ ચર્ચાસ્પદ રહેલી પાટણ બેઠકમાં ઠાકોર મતદારો કોંગ્રેસના નેતાઓથી દુર થયા હતા. અલ્પેશ ઠાકોર અને ઠાકોર સેનાએ પોતાનો ઉમેદવાર ઉભો કર્યો હતો. ઠાકોર સેનાનો દ્રોહ કોંગ્રેસની હાર માટે મુખ્ય જવાબદાર ગણવામાં આવે છે. હાર્દિક એન્ટ્રી થતા ઠાકોરોમાં ખોટો સંદેશ ફેલાવાનો લાભ ભાજપે લીધો હતો.


Gujarati News » Business » India came forward to save Sri Lanka's paddy crop, will send 65 thousand tonnes of urea\nશ્રીલંકાના ખેડુતની વહારે આવી ભારત સરકાર, 65 હજાર ટન યુરિયા મોકલશે\nસપ્ટેમ્બરમાં શરૂ થયેલી શ્રીલંકાની ડાંગરની સિઝનમાં ચોખાનું ઉત્પાદન ઓછું હતું, ત્યારબાદ સરકાર મે-જુલાઈની સિઝનમાં ઉત્પાદન વધારવા માટે પૂરો ભાર આપી રહી છે. રાસાયણિક ખાતરો પર પ્રતિબંધ બાદ દેશમાં ચોખાના ઉત્પાદન પર ખરાબ અસર પડી છે.\nMay 14, 2022 | 7:56 PM\nઆર્થિક સંકટમાં ઘેરાયેલા શ્રીલંકાની મદદ માટે ફરી એકવાર ભારત આગળ આવ્યું છે. પાડોશી દેશને સતત ઈંધણ સપ્લાય કર્યા બાદ હવે ભારત શ્રીલંકાના ડાંગરના પાકને બચાવવા માટે રાહત મોકલી રહ્યું છે. પ્રાપ્ત માહિતી અનુસાર ભારતે સુનિશ્ચિત કર્યું છે કે વર્તમાન પરિસ્થિતિ ડાંગરના ઉત્પાદનને અસર ન થાય, જેથી ભારત તરત જ 65 હજાર મેટ્રિક ટન યુરિયા (Urea) સપ્લાય કરશે. શ્રીલંકામાં ડાંગર બે સિઝનમાં ઉગાડવામાં આવે છે. પ્રથમ સિઝન માટે વાવણી મે મહિનામાં શરૂ થાય છે. બીજી સીઝનમાં સપ્ટેમ્બરમાં વાવણી શરૂ થાય છે. સપ્ટેમ્બરની સિઝનમાં ધાનના પાક (Paddy) પર પડેલી અસરને કારણે સરકાર માટે ચાલુ સિઝનમાં ધાનના પાકનું ઉત્પાદન વધારવું ખૂબ જ જરૂરી બની ગયું છે.\nશ્રીલંકા હાલમાં તેની આઝાદી પછીના સૌથી મોટા આર્થિક સંકટમાંથી પસાર થઈ રહ્યું છે. દેશમાં ખાદ્ય પદાર્થોની અછત છે. હાલમાં, સરકાર પરિસ્થિતિને પાટા પર લાવવાનો પ્રયાસ કરી રહી છે, જેમાં સૌથી મહત્વની બાબત એ છે કે દેશના ખાદ્ય ઉત્પાદન પર કોઈ અસર ન થવી જોઈએ. આ કારણોસર, સિઝનની શરૂઆત પહેલા, શ્રીલંકાની સરકારે જરૂરી પગલાં લેવાનું શરૂ કરી દીધું છે. જેમાંથી એક યુરિયાનો પુરવઠો પણ છે.\nઆ અઠવાડિયે યુરિયા સપ્લાય પર ચર્ચા થઈ\nકોલંબોના મીડિયાના અહેવાલો અનુસાર, ભારતમાં શ્રીલંકાના રાજદૂત આ અઠવાડિયે નવી દિલ્હીમાં ફર્ટિલાઇઝર સેક્રેટરી રાજેશ કુમાર ચતુર્વેદીને મળ્યા હતા. જેમાં ચાલુ સિઝન માટે ખાતરના પુરવઠા અંગે ચર્ચા કરવામાં આવી હતી. શ્રીલંકાએ યુરિયાના સપ્લાય માટે ભારતનો આભાર માનતું નિવેદન જાહેર કર્યું છે. શ્રીલંકાના દૂતાવાસે એક નિવેદનમાં જણાવ્યું હતું કે ભારત સરકારે દેશમાંથી યુરિયાની નિકાસ પર પ્રતિબંધ હોવા છતાં શ્રીલંકાને યુરિયા મોકલવાનો નિર્ણય લીધો છે.\nભારત સરકારે માહિતી આપી છે કે સરકારી કંપની દ્વારા, વહેલામાં વહેલી તકે ખાતરને શ્રીલંકા પહોંચાડવાની વ્યવસ્થા કરવામાં આવી રહી છે. આ સાથે, બંને પક્ષોએ વર્તમાન ક્રેડિટ લાઇન દ્વારા અને ત્યાર બાદ ભારત દ્વારા શ્રીલંકાને રાસાયણિક ખાતરોની સપ્લાય કરવાની રીતો પર વિચારણા કરી છે. ભારતે જાન્યુઆરીથી લોન, ક્રેડિટ લાઇન અને ક્રેડિટ સ્વેપ દ્વારા આર્થિક સંકટમાં શ્રીલંકાને3બિલિયન ડોલર સુધીની સહાય આપી છે.\nઅર્થતંત્ર પર કૃષિ નીતિઓની અસર\nગયા વર્ષે, શ્રીલંકાની સરકારે રાસાયણિક ખાતરો પર સંપૂર્ણ પ્રતિબંધ મૂક્યો હતો. સરકારની યોજના ધીમે ધીમે સમગ્ર ખેતીને ઓર્ગેનિકમાં રૂપાંતરિત કરવાની હતી, જો કે, જૈવિક ખાતરના મર્યાદિત પુરવઠાને કારણે, કૃષિ ઉત્પાદન, ખાસ કરીને ચોખા અને ચા, પર પ્રતિકૂળ અસર થઈ અને ઉત્પાદનમાં ઘટાડો થવાથી ભાવમાં વધારો થયો. આ પછી, કોવિડ અને રશિયા યુક્રેન સંકટને કારણે સ્થિતિ નિયંત્રણમાંથી બહાર થઈ ગઈ અને મોંઘવારી દર 47 મહિનાના ઉચ્ચતમ સ્તર પર પહોંચી ગયો, જ્યારે ખાદ્ય મોંઘવારી દર 12 ટકાની આસપાસ પહોંચી ગયો છે. બગડતી પરિસ્થિતિને જોતા શ્રીલંકાની સરકારે ધીમે ધીમે પ્રતિબંધો હળવા કરવાનું શરૂ કર્યું છે.\nIndiaIndia Sri Lanka RelationsPaddySri Lanka Economic CrisisUrea


24 કલાકમાં કોરોના વાયરસથી 122 દર્દીઓના મોત, સામે આવ્યા 3525 નવા કેસ | 3525 New COVID19 Cases And 122 Deaths In Last 24 Hours, Total Cases Now 74281. - Gujarati Oneindia\n6 min ago 38 વર્ષીય કન્નડ અભિનેતા સંચારી વિજયનુ નિધન,2દિવસ પહેલા થયો હતો અકસ્માત\n24 કલાકમાં કોરોના વાયરસથી 122 દર્દીઓના મોત, સામે આવ્યા 3525 નવા કેસ\n| Published: Wednesday, May 13, 2020, 9:59 [IST]\nદેશમાં6સપ્તાહથી પણ વધુ સમયથી લાગુ લૉકડાઉન છતાં જાનલેવા કોરોના વાયરનો કહેર શમતો દેખાઈ નથી રહ્યો. બુધવારે કોરોના વાયરસના કુલ દર્દીઓની સંખ્યા 74 હજારને પાર પહોંચી ગઈ છે. કેન્દ્રીય આરોગ્ય તેમજ પરિવાર કલ્યાણ મંત્રાલયે બુધવારે માહિતી આપીને જણાવ્યુ કે છેલ્લા 24 કલાકમાાં કોરોના વાયરસના 3525 નવા કેસ સામે આવ્યા છે ત્યારબાદ દેશમાં દર્દીઓની સંખ્યા વધીને 74281 થઈ ગઈ છે. આરોગ્ય મંત્રાલયના જણાવ્યા મુજબ છેલ્લા 24 કલાકમાં 122 દર્દીઓા મોત થયા છે અને મૃતકોનો આંકડો વધીને 2415 થઈ ગયો છે. જો કે રાહતની વાતએ છે કે અત્યાર સુધીમાં 24386 લોકો રિકવર પણ થયા છે.\nકોરોના સામે જંગમાં 20 લાખ કરોડના પેકેજનુ એલાન\nતમને જણાવી દઈએ કે કોરોના વાયરસના સંક્રમણને રોકવા માટે ચોથા લૉકડાઉન વિશે પણ પીએમ મોદીએ સંકેત આપ્યા છે. રાષ્ટ્રને નામ સંદેશમાં પીએમ મોદીએ મંગળવારે 20 લાખ કરોડ રૂપિયાના પેકેજનુ પણ એલાન કર્યુ. પીએમ મોદીએ કહ્યુ કે કોરોના વાયરસ સામે લડાઈમાં ભારતે આત્મનિર્ભર બનવુ પડશે. આ આત્મનિર્ભર ભારત અભિયાન હેઠળ 20 લાખ કરોડ રૂપિયાના આર્થિક પેકેજનુ એલાન કરુ છુ. પીએમ મોદીએ કહ્યુ કે આ આર્થિક પેકેજ ભારતની કુલ જીડીપના 10 ટકા છે. આ આર્થિક પેકેજ દ્વારા લેંડ, લેબર, લિક્વિડીટી અને લૉ બધા પર જોર આપવામાં આવશે.\n'પેકેજથી દેશના દરેક વર્ગને સપોર્ટ મળશે'\nપ્રધાનમંત્રી નરેન્દ્ર મોદીએ કહ્યુ, આ આર્થિક પેકેજ આત્મનિર્ભર ભારત અભિયાનની મહત્વની કડી તરીકે કામ કરશે. હાલમાં સરકારે કોરોના સંકટ સાથે જોડાયેલી જે આર્થિક ઘોષણાઓ કરી હતી, જે રિઝર્વ બેંકનો નિર્ણય હતો અને આજે જે આર્થિક પેકેજનુ એલાન થઈ રહ્યુ છે, તેને જોડી દેવામાં આવે તો લગભગ 20 લાખ કરોડ રૂપિયા છે. આના દ્વારા દેશના વિવિધ વર્ગોને, આર્થિક વ્યવસ્થાની કડીઓને સપોર્ટ મળશે. આ આર્થિક પેકેજ એ બધા ઉદ્યોગો માટે છે જે કરોડો લોકોની આજીવિકાનુ સાધન છે.\nધીમે ધીમે સાર્વજનિક ગતિવિધિઓને વધારવી પડશે\nઆ પહેલા સોમવારે મુખ્યમંત્રીઓ સાથે થયેલી બેઠક બાદ પીએમ મોદીએ નિવેદન જારી કરીને કહ્યુ હતુ, હવે આપણી પાસે ભારતમાં સૌથી ગંભીર રીતે પ્રભાવિત વિસ્તારોના રિપોર્ટ સહિત કોરોના વાયરસ મહામારીના ભૌગોલિક પ્રસારથી સંબંધિત ઘણા સ્પષ્ટ સંકેત છે. આ ઉપરાંત છેલ્લા અમુક સપ્તાહોમાં અધિકારીઓએ એક જિલ્લા સ્તર સુધી આ મહામારી સામે લડવાની પ્રક્રિયાને પણ સમજી છે. એટલા માટે હવે આપણે કોરોના વાયરસ સામે આ લડાઈમાં પોતાની રણનીતિ પર વધુ આગળ વધીને વિચારી શકીએ છીએ જેવુ કે હોવુ જોઈએ. આપણી પાસે બેવડો પડકાર છે. બિમારી ફેલાવાનો દર ઘટાડવો અને બધા દિશા-નિર્દેશોનુ પાલન કરીને ધીમે ધીમે સાર્વજનિક ગતિવિધિઓને વધારવી. હે આગળ આપણે આ બંને લક્ષ્યોને મેળવવાની દિશામાં કામ કરવુ પડશે.\nઆ પણ વાંચોઃ 20 લાખ કરોડના મહાપેકેજ પર અમિત શાહઃ લોકલને બનાવો ગ્લોબલ\nNew 3525 COVID19 Cases And 122 Deaths In Last 24 Hours, Total Cases Now 74281.


'કભી ખુશી કભી ગમ' નો આ લડ્ડુ હવે દેખાઈ છે આવો, ફિલ્મ માં રિતિક રોશન ના બાળપણ નો કર્યો હતો કિરદાર\nHomeફિલ્મી દુનિયા'કભી ખુશી કભી ગમ' નો આ લડ્ડુ હવે દેખાઈ છે આવો, ફિલ્મ માં રિતિક રોશન ના બાળપણ નો કર્યો હતો કિરદાર\n'કભી ખુશી કભી ગમ', જે 2001 માં રિલીઝ થઈ હતી, તેના નામે ઘણા રેકોર્ડ હતા. આ ફિલ્મને દર્શકોએ ખૂબ પસંદ કરી હતી. ફિલ્મમાં અમિતાભ બચ્ચન, શાહરૂખ ખાન, રિતિક રોશન, જયા બચ્ચન, કરીના કપૂર ખાન અને કાજોલની મહત્વપૂર્ણ ભૂમિકાઓ હતી. આટલું જ નહીં, ઘણા બાળ કલાકારો પણ આ ફિલ્મમાં જોવા મળ્યાં હતાં. આજે અમે તમને રિતિક રોશનના બાળપણના પાત્રની ભૂમિકા નિભાવનાર 'લડ્ડુ' વિશે જણાવીશું.\nશું તમે જાણો છો કે બાળ કલાકાર ગોલુ મોલુ ઘણો બદલાઈ ગયો છે, જેણે ફિલ્મમાં રોહન ની ભૂમિકા ભજવી હતી. આ પાત્ર ભજવનાર અભિનેતાનું નામ કવિશ મજુમદાર છે. આ ફિલ્મ રિલીઝ થયાને 19 વર્ષ થયાં છે અને આ દરમિયાન કવિશ ઘણો બદલાયો છે.\nશાહરૂખ ખાન આખી ફિલ્મ દરમિયાન તેની મજાક ઉડાવતા જોવા મળ્યો હતો. ફિલ્મમાં લડ્ડુ અને કરીના કપૂરના બાળપણના પાત્ર વચ્ચેનો ખાટો મીઠો નોકજોક બધાના દિલ જીતી લેવામાં સફળ થયા. શું તમે જાણો છો કે ઘણાં વર્ષોથી ઘણા લોકોને એવું લાગતું હતું કે લડ્ડુ નો કિરદાર નિભાવનાર બીજો કોઈ નહિ તન્મય ભટ્ટ છે. બંનેનો લુક એકદમ કેમપેયર કરવામાં આવતો હતો. ઘણા વર્ષો પછી આ મૂંઝવણ દૂર થઈ.\nકેટલીકવાર કવિશ મજુમદાર પાત્રમાં રોહન અથવા કહીએ લડ્ડુને ખૂબ પસંદ કરતા હતા. બધાને લાગ્યું કે આવનારા સમયમાં ઘણી ફિલ્મો જોવા મળશે, પરંતુ તે ઘણા વર્ષોથી ઇન્ડસ્ટ્રીમાંથી ગાયબ છે. બાળ કલાકાર તરીકે, તેણે બીજી કોઈ ફિલ્મમાં કામ કર્યું ન હતું. થોડા વર્ષો પહેલા કવિશ વરૂણ ધવનની ફિલ્મ મૈં તેરા હીરોમાં જોવા મળ્યો હતો. આ ઉપરાંત કવિશ રિતેશ દેશમુખ સાથે ફિલ્મ બેન્કચોરમાં પણ જોવા મળ્યો હતો.\nકવિશે સોમમ શાહ સાથે ઇમરાન ખાન અને શ્રુતિ હસનની ફિલ્મ લકમાં સહાયક દિગ્દર્શક તરીકે પણ કામ કર્યું હતું. કવિશ ગોરી તેરે પ્યાર મેં સાથે પણ સંકળાયેલ હતા. વર્ષોથી કવિશનો લુક પણ સંપૂર્ણપણે બદલાઈ ગયો છે. ગોળમટોળ ચહેરાવાળો કવિશ હવે એકદમ વધુ હેન્ડસમ લાગે છે અને બધા માટે ફીટનેસનો દાખલો પેશ કરે છે.


150 વર્ષ જૂની ગ્રામીણ પોસ્ટ સેવાના વેતનમાં વધારો, કેન્દ્રીય કેબિનેટ બેઠકમાં લેવાયો નિર્ણય - livecrimenews.com\nHome > Breaking News > 150 વર્ષ જૂની ગ્રામીણ પોસ્ટ સેવાના વેતનમાં વધારો, કેન્દ્રીય કેબિનેટ બેઠકમાં લેવાયો નિર્ણય\n150 વર્ષ જૂની ગ્રામીણ પોસ્ટ સેવાના વેતનમાં વધારો, કેન્દ્રીય કેબિનેટ બેઠકમાં લેવાયો નિર્ણય\nદિલ્હી ખાતે કેબિનેટ મિટીંગ યોજાઈ, જેમાં દેશના હિતને લગતા કેટલાક અગત્યના નિર્ણયો લેવામાં આવ્યા છે. રવિશંકર પ્રસાદે જણાવ્યું હતું કે, અલ્હાબાદમાં ગંગા નદી ઉપર6લેન બ્રીજને મંજૂરી આપવામાં આવી હતી. તેની સાથે3લાખ સોલર સ્ટ્રીટ લાઈટ અને 25 લાખ સોલર સ્ટડી લેમ્પને મંજૂરી આપવામાં આવી હતી.\nરવિશંકર પ્રસાદ, રામવિલાસ પાસવાન, મનોજસિન્હા અને જીતેન્દ્રસિંહની હાજરીમાં પત્રકાર પરિષદ યોજી કેબિનેટમાં લેવાયેલ નિર્ણયો વિશે જાણકારી અપાઈ હતી. જેમાં સૌથી અગત્યનો નિર્ણય 150 વર્ષ જૂની ગ્રામીણ પોસ્ટ સેવામાં વેતન અને ભથ્થામાં વધારાને લગતો નિર્ણય લેવાયો છે.\nઆ કેબિનેટમાં શેરડી પકવતા ખેડૂતોને રાહત પહોંચે તે માટે અગત્યનો નિર્ણય લેવાયો હતો. જેની જાહેરાત કરતા રામવિલાસ પાસવાને જણાવ્યું કે, ખાંડના વધુ ઉત્પાદન પગલે 30 લાખ ટન ખાંડનો બફર સ્ટોક બનાવવામાં આવશે. જેને પગલે ખાંડ મિલોને 1, હજાર 175 કરોડ 1 વર્ષમાં સરકાર તરફથી આપવામાં આવશે. સાથે જ ઈથેનોલને વધારો આપવા માટે સસ્તા દરે લોન આપવામાં આવશે. જે માટે સસ્તા લોન માટે 45 હજાર કરોડ ફાળવાયા છે. સાથે જ સ્પેસને લગતા પણ બે મોટા નિર્ણયોની જાહેરાત કરતા જીતેન્દ્રસિંહે જણાવ્યું હતું કે, G.S.L.V.માર્ક -3 ના કાર્યક્રમને આગળ વધારતા આજે4કરોડ3લાખ 38 હજાર રૂપિયાને આ કાર્યક્રમ માટે મંજૂરી અપાઈ છે. P.S.L.V-3નો અગાઉથી ચાલતા કાર્યક્રમમાં6હજાર 573 કરોડ ફાળવાયા છે. આ ઉપરાંત ઈન્ડિયા ફ્રાંસ વચ્ચે ટેકનીકલ એમઓયુ, ઈંગ્લેન્ડ અને ભારત વચ્ચે સસ્ટેનેબલ ડેવલપમેન્ટ એમઓયુ, ડેનમાર્ક સાથે સ્માર્ટ અર્બન ડેવલપમેન્ટ ,નેધરલેન્ડ સાથે વોટર મેનેજમેન્ટને લગતા એમઓયુ ના નિર્ણય લેવાયા છે.\nવડોદરા :પર્યાવરણ દિવસ : નવચંડી નુ ભવ્ય આયોજન


અમેરિકા: યહૂદી પ્રાર્થના સ્થળ પર ગોળીબાર, 11ના મોત, ત્રણ પોલીસ સહિત છને ઈજા\nશનિવાર, એપ્રિલ 20 2019, 05:45 Hrs(IST)\nનવગુજરાત સમય | Publish Date: Oct 28 2018 9:53AM\nઅમરિકાના પિટ્સબર્ગમાં શનિવારે યહૂદિઓના એક પ્રાર્થના સ્થળ પર થયેલ ગોળીબારમાં ઓછામાં ઓછા ૧૧ લોકોએ પોતાના જીવ ગુમાવ્યા છે. જ્યારે આ હુમલામાં ત્રણ પોલીસ અધિકારીઓ સહિત ઘણા લોકો ઈજાગ્રસ્ત થયા છે. જો કે, આ અંગે કોઈ અધિકૃત જાણકારી નથી મળી પરંતુ સ્થાનિક મીડિયાની ખબરો અનુસાર, ૧૧ લોકોના મોત નિપજ્યા છે જ્યારે ત્રણ પોલીસ અધિકારી સહિત મોટી સંખ્યામાં લોકો ઈજાગ્રસ્ત થયા છે.\nસ્થાનિક મીડિયા દ્વારા મળેલી માહિતી અનુસાર, ગોળીબાર બાદ પોલીસે હુમલાવર પર વળતો પ્રહાર કર્યો તેમા પોલીસની ગોળીથી હુમલાવર રૉબર્ટ બોવર્સે (૪૬) આત્મસમર્પણ કરી દીધુ હતુ. સૂત્રો દ્વારા જાણવા મળ્યુ છે કે, હુમલો કરનાર વ્યક્તિ દાઢી વાળી હતી. હત્યારો પોલીસની ગોળીઓથી ઈજાગ્રસ્ત થયો હતો જેથી તેને પણ સારવાર માટે હોસ્પિટલમાં ખસેડવામાં આવ્યો છે. જ્યાં પોલીસ તેની પૂછપરછ કરી રહી છે.\nએફબીઆઈએ આ ઘટનાને નિંદનિય ઘટના ગણાવીને તેની વિસ્તૃત તપાસ શરૂ કરી દીધી છે. ગોળીબાર કરતા પહેલા હુમલાવર કથિત રૂપે પ્રાર્થના સ્થળ પર ઘુસી આવીને મોટે મોટેથી બૂમો પાડીને બોલ્યો હતો કે ‘યહૂદીઓને જીવવાનો કોઈ અધિકાર નથી, બધા જ યહૂદીઓએ મરી જવુ જોઈએ.’ અમેરિકાના રાષ્ટ્રપતિ ડૉનાલ્ડ ટ્રમ્પે આ ઘટના પર દુ:ખ વ્યક્ત કરતા કહ્યું કે, આ ઘટના ખૂબ જ નિંદનિય અને અકલ્પનીય છે. આ ઘટનાની ઉંડાણપૂર્વક તપાસ કરવામાં આવશે. તેમણે ટ્વીટ કરીને લોકોને સુરક્ષિત સ્થાન પર રહેવાની અપીલ કરી.


Posted on 6:04 pm November 30, 2021 Author Niraj PatelComments Off on વાંદરાએ કોલ્ડડ્રીંકનો એક ઘૂંટડો પી લીધો અને પછી તેની થઇ એવી હાલત કે વીડિયો જોઈને પેટ પકડી લેશો\nગરમીની સીઝનમાં ઠંડુ પીણું પીવું ઘણા લોકોને ગમતું હોય છે, ભારતની અંદર કોલ્ડડ્રીંકની ઢગલાબંધ બ્રાન્ડ છે. ઘણી કોલ્ડડ્રીંક એવી પણ હોય છે જે મગજના તાર ઝણઝણાવી દે છે, આવી સ્ટ્રોંગ કોલ્ડડ્રીંક પીવાના પણ ઘણા લોકો શોખીન હોય છે, પરંતુ જો આ કોલ્ડ્રીંક કોઈ પ્રાણી પી લે તો ? એની શું હાલત થાય ?\nહાલ સોશિયલ મીડિયામાં એક એવો જ વીડિયો વાયરલ થઇ રહ્યો છે, જેમાં એક વાંદરો કોલ્ડ્રીંક પીતો નજર આવી રહ્યો છે. વાંદરાને તો કોલ્ડ્રીંકનો સ્વાદ પણ ખબર નથી હોતો અને એવામાં જો તે કોલ્ડડ્રીંક પી લે તો તેની શું હાલત થાય છે તે આ વાયરલ વીડિયોની અંદર જોવા મળી રહ્યું છે. જેને લોકો ખુબ જ પસંદ કરી રહ્યા છે.\nવાયરલ થઇ રહેલા વીડિયોની અંદર જોઈ શકાય છે કે એક વાંદરો છતની રેલિંગ પર બેઠેલો જોવા મળી રહ્યો છે. તેના હાથમાં કોલ્ડડ્રીંકની બોટલ દેખાય છે. વીડિયોમાં એ પણ જોવા મળી રહ્યું છે વાંદરાના હાથમાં જે ઠંડા પીણાંની બોટલ છે તેમાં કોલ્ડ્રીંક થોડી બાકી છે. જેના બાદ વાંદરો બોટલને મોઢે લગાવીને વાંદરો એક ઘૂંટ મારે છે.\nપરંતુ પછી થાય છે એવું કે લોકોનું હસવું નથી રોકાઈ રહ્યું, જેવો જ વાંદરો કોલ્ડડ્રીંકનો ઘૂંટડો મારે છે કે તરત તેનું દિમાગ સુન્ન થઇ જાય છે. જેના બાદ તે બોટલને તરફ નીચે ફેંકી દે છે. આ વીડિયોને જોયા બાદ તમારું હસવું પણ તમે રોકી નહીં શકો. સોશિયલ મીડિયામાં આ વીડિયો લોકોને ખુબ જ પસંદ આવી રહ્યો છે.


CM બદલાશે? 10 દિવસમાં રૂપાણી જશેઃ હાર્દિક, 'હું કઇ નથી જાણતો...' સૌથી મોટો ખુલાસો | Vtv news\nHome > Gujarat > CM બદલાશે? 10 દિવસમાં રૂપાણી જશેઃ હાર્દિક, 'હું કઇ નથી જાણતો...' સૌથી મોટો ખુલાસો\nCM બદલાશે? 10 દિવસમાં રૂપાણી જશેઃ હાર્દિક, 'હું કઇ નથી જાણતો...' સૌથી મોટો ખુલાસો\nBy : hiren joshi 03:12 PM, 14 June 2018 | Updated : 03:16 PM, 14 June 2018\nગાંધીનગરઃ ગુજરાતના મુખ્યમંત્રીને બદલાવના મામલે વીટીવી દ્વારા સૌથી મોટો ખુલાસો કરવામાં આવ્યો છે. વિજય રૂપાણીને બદલવાને લઇને અફવાઓ ચાલી રહી છે. ગુજરાતના સીએમ વિજય રૂપાણી નહીં બદલાય. ગુજરાતના સીએમ તરીકે વિજય રૂપાણી યથાવત રહેશે. વીટીવી પાસે આ સમગ્ર અફવાને લઇને એકસક્લુઝીવ માહિતી મળી છે.\nરૂપાણી જ કેમ રહેશે CM?\nવિજય રુપાણીની કામગીરી પ્રશંસનીય રહી છે. વિજય રુપાણીની કામગીરીને લઇને હાઇકમાન્ડ ખુશ છે. પીએમ નરેન્દ્ર મોદી અને અમિત શાહ પણ સીએમની કામગીરીથી ખુશ છે. ભાજપના જ નેતાઓ દ્વારા અફવા ફેલાવાતી હોવાની આશંકા સેવાઇ રહી છે. સીએમને બદલવાને લઇને પાર્ટીના નેતાઓ દ્વારા જ વાત વહેતી કરાઇ હોઇ શકે છે. જો કે હાઇકમાન્ડને રુપાણી પુરો વિશ્ર્વાસ પર છે.\nવિજય રુપાણી સૌને સાથે રાખીને ચાલનારા સીએમ છે. દોઢ મહિનામાં ચાર જેટલી પ્રજાલક્ષી યોજનાઓ સીએમ જાહેર કરી છે. સીએમ હજુ પણ વહીવટમાં પારદર્શી આવે તેવા પ્રયાસ કરી રહ્યા છે. કોઇપણ મંજૂરી ઓનલાઇન થાય અને તેનો બે દિવસમાં નિકાલ આવે તેવા પ્રયાસ કરી રહ્યા છે. આગામી સમયમાં તમામ અરજીઓ ઓનલાઇન કરવાનો સરકારનો નિર્ધાર છે.\nગુજરાતના મુખ્યમંત્રી બદલાવાના મામલે મોટો ખુલાસો થયો છે. સૂત્રો દ્વારા મળતી માહિતી મુજબ વિજય રૂપાણીને બદલવા અંગેની અફવાઓ ચાલી રહી છે. હાલ ગુજરાતના મુખ્યમંત્રી વિજય રૂપાણી નહીં બદલાય. વિજય રૂપાણી ગુજરાતના સીએમ તરીકે યથાવત્ રહેશે.\nરૂપાણી અને પ્રદિપસિંહ વચ્ચે અણબનાવની પણ ચર્ચા\nકારણ કે ગુજરાતના મુખ્યમંત્રી વિજય રૂપાણીની કામગીરી પ્રશંસનીય રહી છે. વિજય રૂપાણીની કામગીરીને લઈને હાઈકમાન્ડ પણ ખુશ છે. ત્યારે ભાજપના નેતાઓ દ્વારા આ પ્રકારની અફવા ફેલાવવામાં આવતી હોવાની આશંકા છે. તેવામાં રાજ્યના4મંત્રીઓ પણ દિલ્લીમાં આંટાફેરા મારી રહ્યા છે. જેમાં ભૂપેન્દ્રસિંહ ચુડાસમા, પ્રદિપસિંહ જાડેજા ગઈકાલે દિલ્લી હતી. તો આજે ડેપ્યુટી CM નીતિન પટેલ અને પરબત પટેલ દિલ્લીમાં છે. આ તમામ ઘટનાક્રમ વચ્ચે વિજય રૂપાણી અને પ્રદિપસિંહ વચ્ચે અણબનાવની ચર્ચા થઈ હતી.\n10 દિવસમાં નવા CM આવશેઃ હાર્દિક પટેલ\nત્યારે હવે પાસના કન્વીનર હાર્દિક પટેલે પ્રતિક્રિયા આપી છે કે, બુધવારે કેબિનેટની બેઠક યોજાઈ હતી. આ બેઠકમાં વિજય રૂપાણીનુ રાજીનામુ લઈ લેવામાં આવ્યુ છે. આગામી 10 દિવસમાં વિજય રૂપાણીના સ્થાને નવા મુખ્યમંત્રી ચૂંટવામાં આવશે. સાથે જ હાર્દિક પટેલે કહ્યુ કે, છેલ્લા ઘણા સમયથી ગુજરાતમાં કાયદો વ્યવસ્થા બગડી રહ્યો છે. જેના કારણે વિજય રૂપાણીએ રાજીનામુ આપ્યુ છે. હાર્દિકે દાવો કર્યો છે કે, હવે ભાજપ દ્વારા ક્ષત્રિય અથવા પાટીદાર સમાજના આગેવાનને મુખ્યમંત્રી બનાવવામાં આવશે.\nનીતિન પટેલે CM રૂપાણીના રાજીનામાની વાત ફગાવી\nઆ મામલે નાયબ મુખ્યમંત્રી નીતિન પ્રતિક્રિયા આપતા રાજીનામાની વાત ફગાવી છે. નીતિન પટેલે કહ્યુ કે, સોશિયલ મીડિયામા કેટલાક લોકો પક્ષને બદનામ કરવાનો પ્રયાસ કરી રહ્યા છે. આ મામલે નીતિન પટેલે કોંગ્રેસ પર પ્રહાર કર્યા હતા. કોંગ્રેસ પર પ્રહાર કરતા નીતિન પટેલે કહ્યુ કે, અફવા ફેલાવવાનુ કોંગ્રેસનુ કાવતરું છે.\nરાજીનામાની અફવા પર વિજય રૂપાણીનું મોટું નિવેદન\nરાજીનામાની ચર્ચાઓ મામલે વિજય રૂપાણીએ નિવેદન આપ્યુ છે કે, રાજીનામાની અફવાઓ ચાલી છે. આ રાજીનામા વિશે હું કઈ પણ જાણતો નથી.


પોતાના પિતા આસારામની Sex CD બનાવવા માંગતો હતો નારાયણ સાંઇ! | Narayan sai wanted to make mms of Asaram Bapu - Gujarati Oneindia\nપોતાના પિતા આસારામની Sex CD બનાવવા માંગતો હતો નારાયણ સાંઇ!\nસુરત,3ડિસેમ્બર: બળાત્કારના આરોપ લાગ્યા બાદ ફરારા નારાયણ સાંઇ વિશે વધુ એક ચોંકાવનારો ખુલાસો થયો છે. નવો આરોપ એ છે કે નારાયણ સાંઇ પોતાના પિતા આસારામની સેક્સ સીડી બનાવવા માંગતો હતો. આમ કરવા પાછળ તેનો હેતું એ હતો કે આસારામની બધી સંપત્તિ તે પોતાના કબજામાં કરવા માંગતો હતો.\nસૂરતની જે મહિલાએ નારાયણ સાંઇ વિરૂદ્ધ બળાત્કારનો કેસ દાખલ કરાવ્યો હતો, તેને આ સનસનીખેજ આરોપ એક સમાચાર ચેનલ સાથે વાતચીત દરમિયાન લગાવ્યો હતો. મહિલાના જણાવ્યા અનુસાર તેને નારાયણ સાંઇને એમ કહેતાં સાંભળ્યા હતા કે તે આસારામનુ સેક્સ સ્ટિંગ કરવા માંગે છે.\nફરિયાદકર્તા મહિલાના અનુસાર નારાયણ સાંઇની યોજના હતી કે તે આસારામની કુટિયામાં છોકરીને મોકલશે. જ્યારે આસારામ તેની સાથે સેક્સ કરતાં હશે ત્યારે તે તેનું વીડિયો રેકોર્ડિંગ કરી સેક્સ સીડી બનાવી લેશે. ત્યારબાદ પ્રોપટી પચાવી પાડવા માટે આસારામને બ્લેકમેલ કરશે. પરંતુ મહિલાના અનુસાર જ્યારે આસારામને જોધપુર પોલીસે ધરપકડ કરી તો નારાયણ સાંઇ ડરી ગયો હતો. તેને એ ડર સતાવવા લાગ્યો કે જો આસારામ આ પ્રકારે પોલીસના હાથે ચઢી શકે છે તો તે ક્યાં સુધી ખેર મનાવશે? ડરના કારણે નારાયણ સાંઇએ તેમની અંગત મોનિકાને મેસેજ મોકલ્યો કે બધી મહિલાઓને ચેતાવણી આપી કે મારા વિશે કોઇ ખુલાસો ના કરે.\nનારાયણ સાંઇની વધુ એક પુત્રી છે?\nમહિલાએ જણાવ્યું હતું કે નારાયણ સાંઇ ફક્ત જમનાના પુત્રના પિતા નથી. તે અન્ય એક સેવિકાની પુત્રીના પિતા છે. આ છોકરી હાલ અમદાવાદમાં રહે છે. નારાયણ સાંઇ ગત બે મહિનાથી ફરાર છે.\nમહિલાએ જણાવ્યું હતું કે નહાતી વખતે નારાયણ સાંઇ છોકરી સાથે ડાન્સ કરતા હતા. તે તેને પોતાની રાસલીલા કહેતા હતા. પીડિતાના અનુસાર નારાયણ સાંઇ પોતાની પત્ની જાનનીને પસંદ કરતો ન હતો. તે પોતાની પત્નીને કોઇની સાથે વાત કરવા દેતો ન હતો. જો તે પોતાની પત્નીને કોઇની સાથે વાત કરતાં જોઇ લેતો તો તેની સાથે મારઝુડ કરતો હતો.\nasaram bapu narayan sai mms surat rape sexual assault jail court આસારામ બાપુ નારાયણ સાંઇ એમએમએસ સુરત બળાત્કાર શારિરીક શોષણ જેલ કોર્ટ\nNarayan sai wanted to make mms of his father Asaram Bapu, said rape victim inaTV interview.


ડોલરના ખરીદદારો પર RBIની કડક નજર | RBI strict eye on dollar buyers, ડોલરના ખરીદદારો પર RBIની કડક નજર - Gujarati Oneindia\n| Published: Wednesday, June 26, 2013, 12:00 [IST]\nમુંબઇ, 26 જૂન : રિઝર્વ બેંક ઓફ ઇન્ડિયા (આરબીઆઇ)એ માર્કેટમાં ડોલરનું વેચાણ કરી રહેલી બેંકોને ગોલ્‍ડ ટ્રેડર્સ અને એફઆઈઆઈની ડોલર ડિમાન્‍ડ અંગે માહિતી મેળવવા માટે સૂચના આપી છે. આ સાથે રિઝર્વ બેંકે કેટલાક મોટા લેન્‍ડર્સને પોતાની ઇન્‍ટરબેંક ફોરેન એક્‍સચેન્‍જ ટ્રેડીંગ પોઝિશન લિક્‍વિડેટ કરવા માટે પણ સૂચના આપી છે.\nબીજી બાજુ કેટલાક એફઆઈઆઈ દ્વારા જુદી રમત રમવામાં આવી રહી છે. આ લોકો કરન્‍સી માર્કેટમાં પોતાના લાભને જાળવી રાખવા માટે ગ્રાહકોની ઇક્‍વિટી હોલ્‍ડિંગનો લાભ લઈ રહ્યા છે. વરિષ્ઠ બેંકર્સને લાગી રહ્યું છે કે આ સૂચનાઓ આરબીઆઈની માર્કેટમાં દરમિયાનગીરી કરવાની વ્‍યૂહરચના માટે આધાર બની શકે છે.\nડોલરની ખરીદી કરનાર લોકોના નામ આરબીઆઈ દ્વારા મંગાવવામાં આવી રહ્યા છે. એમએમસી બેંકના કારોબારીએ કહ્યું છે કે આરબીઆઈના અધિકારીઓ ડોલરની ખરીદી કરનાર કોણ છે અને કેટલા ડોલરની ખરીદી કરવામાં આવી રહી છે તે અંગે માહિતી મેળવી રહ્યા છે.\nરિઝર્વ બેંક હવે સ્‍પષ્ટ વલણ અપનાવી રહી છે. માર્કેટમાં કેટલી દરમિયાનગીરી કરવામાં આવે તેની નીતિ તૈયાર કરવામાં આવી રહી છે. એફઆઈઆઈ અથવા બુલિયન આયાતકારોને ડોલરની જરૂર છે તો તેમને માર્કેટ રેટથી ચૂકવણી કરવી પડશે. આરબીઆઈ ડોલર સામે રૂપિયાની કિંમતમાં ધટાડો થયા બાદ પોતાની વ્‍યૂહરચના મુજબ રૂપિયાને સ્‍થિર કરવાના પ્રયાસમાં છે. આના માટે દરમિયાનગીરી પણ કરવામાં આવી રહી છે.\nrbi stict eye dollar dollar buyers fii આરબીઆઇ કડક નજર ડોલર ડોલર ખરીદદારો એફઆઇઆઇ\nRBI strict eye on dollar buyers.\nStory first published: Wednesday, June 26, 2013, 12:00 [IST]


દિલ્હી હિંસા: એનએસએ અજિત ડોભાલ ફરી એકવાર હિંસા પ્રભાવિત વિસ્તારમાં પહોંચ્યા, લોકોને કરી આ અપીલ | Delhi Violence: NSA Ajit Dobhal once again reaches violence-hit area, appeals to people - Gujarati Oneindia\n27 min ago બિહાર દાનાપુરમાં 17 પેસેંજર ભરેલી પીકઅપ વાન ગંગા નદીમાં પડી,9લોકોના મૃતદેહ મળ્યા,7લાપતા\n1 hr ago વિરાર હોસ્પિટલમાં આગની ઘટના, સ્વાસ્થ્ય મંત્રીએ આપ્યું વિવાદીત નિવેદન, કહ્યું- આ નેશનલ ન્યુઝ નથી\n1 hr ago કાશ્મીરઃ પુલવામામાં રસ્તાની બાજુએ મળ્યો IED, બૉમ્બ સ્કવૉડે કર્યો ડિફ્યુઝ\n2 hrs ago દેશને ઑક્સિજન સંકટમાંથી બચાવશે રેલવે અને એરફોર્સ, ટેન્કરોથી ફૂલ પહેલી ટ્રેન કાલે પહોંચશે મુંબઈ\ndelhi violence nsa people pm modi citizenship amendment act દિલ્હી હિંસા એનએસએ અજીત ડોભાલ પીએમ મોદી\nદેશની રાજધાની દિલ્હીમાં પ્રદર્શન ચાલુ છે. પોલીસ હિંસાને અંકુશમાં લેવાનો પ્રયાસ કરી રહી છે. વસ્તુઓ ધીમે ધીમે સામાન્ય થઈ રહી છે. નાગરિકતા સુધારા કાયદા (સીએએ) ને લઈને શરૂ થયેલી હિંસાએ ધીરે ધીરે હિંસક સ્વરૂપ ધારણ કર્યું. આ હિંસામાં અત્યાર સુધીમાં 22 લોકોનાં મોત નીપજ્યાં છે. પરિસ્થિતિને જોતા રાષ્ટ્રીય સુરક્ષા સલાહકાર અજિત ડોભાલે આદેશ આપ્યો હતો. અજિત ડોવલને દિલ્હીમાં શાંતિ પુન સ્થાપિત કરવાની કામગીરી સોંપવામાં આવી હતી. અજિત ડોવલ મંગળવારે મોડી રાત્રે હિંસાગ્રસ્ત વિસ્તારમાં પહોંચ્યો હતો. તેમણે સીલમપુર વિસ્તારમાં પરિસ્થિતિ આપી હતી. સુરક્ષા વ્યવસ્થા અંગે દિલ્હી પોલીસ કમિશનર સાથે વાત કરી હતી.\nબુધવારે ફરી એકવાર અજિત ડોવલ હિંસા પ્રભાવિત વિસ્તારોની મુલાકાત લેવા પહોંચ્યા હતા. વડા પ્રધાન નરેન્દ્ર મોદીના એક નિકટના અજિત ડોભાલ બુધવારે હિંસાગ્રસ્ત મૌજપુર પહોંચ્યા હતા. સીલમપુર વિસ્તારમાં ડીસીપી ઓફિસની મુલાકાત લીધા બાદ, ડોભાલે ફરી હિંસાગ્રસ્ત વિસ્તારોની મુલાકાત લીધી અને મૌજપુર અને ઝફરાબાદની મુલાકાત લીધી. ત્યાંના લોકોને મળ્યા. તેમણે શાંતિ જાળવવા અપીલ કરી. લોકોને સાથે રહેવાની સલાહ આપી. મૌજપુરની સાંકડી ગલીઓમાંથી પસાર થતાં, ડોવલે લોકોને પ્રેમથી જીવવા કહ્યું. લોકોને સમજાવતાં તેમણે કહ્યું કે આપણો દેશ છે અને આપણે બધાએ સાથે મળીને રહેવું પડશે. દેશએ સાથે મળીને આગળ વધવું પડશે. લોકો પણ તેને પ્રેમથી સાંભળતા હતા.\nસાથે જ તેમણે મીડિયાને માહિતી આપતા કહ્યું કે પોલીસ તત્કાળ કામ કરી રહી છે. પરિસ્થિતિ સંપૂર્ણ નિયંત્રણમાં છે. તેમણે કહ્યું કે તેમને કાયદા અમલીકરણ એજન્સીઓમાં પૂરો વિશ્વાસ છે. પોલીસ તેની કામગીરી જોરશોરથી કરી રહી છે. જો સૂત્રોનું માનવું હોય તો, પરિસ્થિતિનો તાગ લીધા પછી અજિત ડોભાલ વડા પ્રધાનને રિપોર્ટ કરશે.\nDelhi Violence: NSA Ajit Dobhal once again reaches violence-hit area, appeals to people


GQ Fashion Nightsમાં છવાઇ દીપિકા, Hot અંદાજ પર સૌ ફિદા! | oh so gorgeous deepika padukone slayed in black at the gq fashion nights see photos - Gujarati Oneindia\n8 min ago Indian Idol 12: શો ને સ્ક્રીપ્ટેડ કહેવા પર ભડક્યા આદીત્ય નારાયણ, આમને માને છે ઇન્ડિયન આઇડલ 12ના વિજેતા\n24 min ago RTPCR ટેસ્ટ હવે થશે 400 રૂપિયામાં, ઉપ મુખ્યમંત્રી નીતિન પટેલે કરી જાહેરાત\n25 min ago Gujarat HC recruitment 2021 : લીગલ અસિસ્ટન્ટની 16 જગ્યા માટે ભરતી થશે\n32 min ago આજે વિશ્વ પ્રકૃતિ દિવસ નિમિતે જાણીએ એક એવી જગ્યા વિશે જ્યાં તમને પકૃતિનો મેળો જોવા મળશે\n| Updated: Tuesday, November 14, 2017, 13:38 [IST]\nજીક્યૂ ફેશન નાઇટ્સના બીજા દિવસે અનેક બોલિવૂડ સેલિબ્રિટીએ હાજરી આપી હતી, પરંતુ જેણે સૌથી વધારે લોકોનું ધ્યાન ખેંચ્યુ એ હતી દીપિકા પાદુકોણ. દીપિકા સબ્યસાચીના બ્લેક આઉટફિટમાં જોવા મળી હતી અને તે અત્યંત સુંદર લાગી રહી હતી. દીપિકા ઉપરાંત અન્ય પણ કેટલીક હસ્તીઓએ રેમ્પ વોક કર્યું હતું, પરંતુ આ ઇવેન્ટ બાદ દીપિકાના લૂક્સની સૌથી વધારે ચર્ચા થઇ રહી છે.\nદીપિકાનો આ ફ્યૂઝન સારી લૂક લોકોને ખૂબ પસંદ પડ્યો હતો. બ્લેક સારી, કોપર વર્ક સાથે તેણે એક બ્લેક વેસ્ટ બેલ્ટ પણ પહેર્યો હતો, જેને કારણે તેના આ ફ્યૂઝન લૂકને એક અલગ ફંકી ટચ મળ્યો હતો. દીપિકાએ આ ડિફરન્ટ લૂક ખૂબ કોન્ફિડન્સ સાથે કેરી કર્યો હતો.\nદીપિકાના લૂક્સ ફેશન ક્રિટિક્સ માટે ઘણીવાર ચર્ચાનો વિષય બને છે. ઘણીવાર તેની ફેશન સેન્સને કારણે તેની ટીકા પણ કરવામાં આવી છે. આમ છતાં દીપિકા પોતાના આઉટફિટ્સ સાથે એક્સપરિમેન્ટ કરવાનું ચૂકતી નથી.\n'પદ્માવતી'ને કારણે ચર્ચામાં\nદીપિકા પાદુકોણ હાલ તેની આગામી ફિલ્મ 'પદ્માવતી'ને કારણે ખૂબ ચર્ચામાં છે. આ ફિલ્મનું પહેલું પોસ્ટર, પહેલું સોંગ, ફિલ્મમાં દીપિકાનો લૂક વગેરેને ઓડિયન્સનો ખૂબ સારો પ્રતિસાદ મળ્યો છે. આ ઇવેન્ટમાં પણ પોતાના સ્ટાયલિશ અલગ લૂક દ્વારા તે ભીડમાંથી અલગ તરી આવતી હતી.\n'પદ્માવતી'માં રાજા રતન રાવલના રોલમાં જોવા મળનાર શાહિદ કપૂક પણ આ ઇવેન્ટમાં હાજર હતા અને તેમણે રેમ્પ વોક કર્યું હતું. છેલ્લા ઘણા સમયથી 'પદ્માવતી'ના ટ્રેલર અને પોસ્ટરમાં રોયલ, ટ્રેડિશનલ અંદાજમાં જોવા મળતા શાહિદ કપૂર ફરી એકવાર સૂટ-બૂટમાં જોવા મળ્યા હતા. અહીં શાહિદના સ્ટાયલિશ બ્લેઝર અને હાથ મોજાએ ઘણાનું ધ્યાન ખેંચ્યુ હતું.\nસોનમ કપૂર બોલિવૂડની ફેશન દિવા કહેવાય છે, તો અનિલ કપૂર પણ કંઇ ઓછા નથી. આ ઇવેન્ટમાં મરૂન કલરની શેરવાનીમાં અનિલે રેમ્પ વોક કર્યું હતું અને તેમના ઘણા ફેન્સને અનિલનો આ લૂક જોતા જ રહી ગયા હશે. ઉંમર સાથે વધુ ગ્રેસફુલ થતા જતા કલાકારોમાં આજે અનિલ કપૂરનું નામ આવે છે.\ndeepika padukone shahid kapoor anil kapoor hot photos દીપિકા પાદુકોણ શાહિદ કપૂર અનિલ કપૂર હોટ ફોટો\nDeepika Padukone wasahead-turner at the GQ Fashion Nights. Check out her pictures here.


રાતોરાત ગોરી રંગત પામવા માટે અજમાવો આ ફેસ મૉસ્ક | Best DIY Overnight Face Masks For Getting Fair Skin - Gujarati BoldSky\n| Published: Tuesday, August 22, 2017, 11:00 [IST]\nજો આપ પણ નિખરેલી ત્વચા પામવા માટે મોંઘી સ્કિન વ્હાઇટનિંગ પ્રોડક્ટ્સનો ઉપયોગ કરી નિરાશ થઈ ચુક્યાં છો, તો ગભરાઓ નહીં, કારણ કે અમારી પાસે આપનાં માટે અસરકારક અને સસ્તો નુસ્ખો છે.\nઆજે અમે આપને DIYનાં કેટલાક એવા ફેસ મૉસ્ક વિશે બતાવવા જઈ રહ્યાં છીએ કે જે રાતોરાત આપની ત્વચાનો રંગ નિખારી શકે છે. આ પ્રાકૃતિક નુસ્ખાઓની મદદથી આપની ત્વચા સુંદર અને નિખરેલીદેખાશે અને સૌથી ખાસ વાત એ છે કે તેનો ખર્ચો પણ બ્યુટી પ્રોડક્ટ્સની સરખામણમીમાં બહુ ઓછો છે.\nપિગમેંટેશન અને સન ટૅનિંગનાં કારણે ત્વચાનો રંગ કાળો કે ઘેરો પડી જાય છે. ત્વચા સંબંધિત એવી સમસ્યાઓમાંથી છુટકારો પામવા માટે આપે આ પ્રાકૃતિક નુસ્કાઓ જરૂર અજમાવવા જોઇએ. આ ઘરગથ્થુ ફેસ મૉસ્ક બનાવવામાં જે વસ્તુઓનો પ્રયોગ થાય છે, તેમાં પ્રચૂર પ્રમાણમાં એંટી-ઑક્સીડંટ્સ અને બ્લીચિંગ એજંટ્સ હોય છે. તેમને આખી રાત ત્વચા પર લગાવી રાખવાથી ચામત્કારિક અસર જોવા મળે છે. તો ચાલો જાણીએ આ ફેસ મૉસ્ક વિશે કે જે રાતોરાત આપનો રંગ નિખારી શકે છે.\nનોટ : આમાંથી કોઈ પણ ફેસ મૉસ્ક લગાવતા પહેલા તેનું પૅચ ટેસ્ટ જરૂર કરી લો કે જેથી આપને અગાઉથી જ ખબર પડી જાય કે તેમાંથી કોઈ પણ વસ્તુ આપનીત્વચાને હાનિકારક પ્રભાવ તો નથી પહોંચાડી રહી.\n1. કેળા અને ગુલાબ જળથી બનેલું DIY ફેસ મૉસ્ક\nકેળા અને ગુલાબ જળથી બનેલા આ ફેસ મૉસ્કને આખી રાત ત્વચા લાગેલુ રહેવા દો. તેનાંથીત્વચાનો રંગ નિખરી ઉઠશે.\nવહેલામાં વહેલી તકે અસર પામવા માંગો છો, તો અઠવાડિયામાં બે વાર આ ફેસ મૉસ્ક ચહેરા પર લગાવો.\nએક પાકેલુ કેળું\nએક ચમચી ગુલાબ જળ\n- કેળાનાં મસળીને તેમાં એક ચમચી ગુલાબ જળ મેળવો.\n- તેને સતત હલાવતા રહો.\n- હવે તેને પોતાનાં ચહેરા પર લગાવો.\n- રાત ભર તેને ચહેરા પર લાગેલું રહેવા દો.\n- સવારે હુંફાળા પાણી વડે ચહેરો ધોઈ લો.\n2. યોગર્ટ અને કાકડીથી બનેલું DIY ફેસ મૉસ્ક\nકાકડી અને યોગર્ટ બંને જ ત્વચાને નિખારવા માટે જાણીતા છે. આ બંને વસ્તુઓને એક સાથે મેળવી લગાવવાથી ત્વચા પર ચામત્કારિક અસર જોવા મળે છે. ગોરી રંગ પામવા માટે અઠવાડિયામાં એક વાર આ પ્રાકૃતિક ફેસ મૉસ્ક જરૂર લગાવો.\nએક ચમચી યોગર્ટ\n2 કાપેલી કાકડી (નાના-નાના ટુકડાં)\n- કાકડીનાં ટુકડાંને સારી રીતે વાટી લો.\n- હવે આ પેસ્ટને યોગર્ટ સાથે મિક્સ કરો.\n- આ મૉસ્કને આખા ચહેરા પર લગાવો.\n3. લિંબુનો રસ અને મધ\nલિંબુનાં રસ અને મધ બંનેથી જ ત્વચાનો રંગ નિખારી શકાય છે, કારણ કે બંનેમાં બ્લીચિંગ યૌગિક મોજૂદ હોય છે કે જે ગોરી રંગત પામવામાં મદદ કરે છે. ગોરી રંગત પામવા માટે અઠવાડિયામાં એક વાર રાત ભર માટચે આ ફેસ મૉસ્ક જરૂર અજમાવો.\nઅડધી ચમચી લિંબુનો રસ\n- તાજા લિંબુનો રસ\n- તેમાં જરૂરિયાત મુજબ મધ મેળવો\n- આ મૉસ્ક આખા ચહેરા અને ગરદન પર લગાવો\n- રાત ભર માટે તેને ચહેરા પર લાગેલું રહેવા દો\n4. હળદર પાવડર અને ઑલિવ ઑયલથી બનેલું DIY ફેસ મૉસ્ક\nસદીઓથી હળદર અને ઑલિવ ઑયલનો પ્રયોગ ત્વચાની રંગત નિખાવા માટે કરવામાં આવી રહ્યો છે. આ બંને જ વસ્તુઓમાં ભરપૂર પ્રમાણમાં એંટી-ઑક્સીડંટ્સ હોય છે કે જે ત્વચાનાં ડાઘા-ધબ્બાઓ ઓછા કરી તેની રંગત નિખારવાનું કામ કરે છે.\nગોરી રંગત પામવા માટે અઠવાડિયામાં એક વાર આ ફેસ મૉસ્કનો જરૂર પ્રયોગ કરો.\nએક ચમચી ઑલિવ ઑયલ\n- હળદર પાવડર અને ઑલિવ ઑયલ એક સાથે મિક્સ કરો.\n- આ પેસ્ટ પોતાનાં આખા ચહેરા અને ગરદન પર લગાવો\n- તેને રાત ભર ચહેરા પર લાગેલું રહેવો દો.\n5. મિલ્ક પાવડર અને બદામ ઑયલથી બનેલું DIY ફેસ મૉસ્ક\nઆ લિસ્ટમાં જણાવાયેલ અન્યફેસ મૉસ્કની જેમ જ આમાં પણ સ્કિન બ્લીચિંગ એજંટ્સ મોજૂદ છે.\nઆ ફેસમૉસ્કને આખી રાત લગાવી રાખવાથી તેની અસર બમણી થઈ જાય છે. ગોરી રંગત પામવા માટે અઠવાડિયામાં એક વાર આ ફેસ મૉસ્કનો પ્રયોગ જરૂર કરો.\nઅડધી ચમચી મિલ્ક પાવડર\nએક ચમચી બદામનું તેલ\n- આ બંને વસ્તુઓ એક સાથે મિક્સ કરી લો.\n- તેને હવે પોતાનાં ચહેરા પર લગાવો.\n- તેને આખી રાત ચહેરા પર લાગેલું રહેવા દો.\n6. સ્ટ્રૉબેરી અને ગ્રીન ટીથી બનેલું DIY ફેસ મૉસ્ક\nગોરી રંગત પામવા માટે આપસ્વાદિષ્ટ ફળનો પ્રયોગ પણ કરી શકો છો.\nગ્રીન ટી સાથે મેળવી લગાવવાથી તેની અસર બમણી થઈ જાય છે. આ બંને વસ્તુઓ મળી ચહેરા પરથી ધૂળ-માટીને બહાર કાઢી ત્વચા નિખારવાનું કામ કરે છે.\nએક પાકેલી સ્ટ્રૉબેરી\nએક ચમચી ગ્રીન ટી\n- સ્ટ્રૉબેરીને ક્રશ કરી લો.\n- તાજી ગ્રીન ટી પકાવો\n- ગ્રીન ટીમાંથી એક ચમચી કાઢો અને તેને ઠંડી થવા દો\n- હવે આ બંને ચીજો એક સાથે મેળવો.\n- તેને ચહેરા અને ગરદન પર લગાવો.\n- સવારે હુંફાળા પાણી વડે ધોઈ લો.\n7. જીરૂં અને તડબૂચનાં રસથી બનેલું DIY ફેસ મૉસ્ક\nગોરી રંગત પામવા માટે ઘણાં લોકો જીરૂં સાથે તડબૂચનાં રસનો પ્રયોગ કરે છે. આ નુસ્ખો ઘણો જૂનો અને અસરકારક છે.\nઆ બંને જ વસ્તુઓમાં ત્વચાને નિખારનાર યૌગિકો મોજૂદ હોય છે. ગોરી રંગત પામવા માટે અઠવાડિયામાં એક વાર આ ફેસ મૉસ્કનો પ્રયોગ જરૂર કરો.\nએક ચપટી જીરૂં\nએક ચમચી તડબૂચનો રસ\n- એક વાટકીમાં પાણી ભરી તેમાં જીરૂં પલાડી દો.\n- જીરૂંને વાટી તેમાં તડબૂચનો રસ મેળવો.\n- તેને મિક્સ કર્યા બાદ ચહેરા પર લગાવો.\nRead more about: face pack skin care beauty tips સૌંદર્ય ફેસ પૅક ત્વચાની સંભાળ કેળું\nTakealook at the best DIY face masks for fair skin.


100 પાઇલટ સહિત પાંચસો કર્મચારીઓને કામ અપાયું, વધુ ભરતીનું આશ્વાસન\nમુંબઈ, તા.20 : બૅન્કોના જૂથ તરફથી 400 કરોડ રૂપિયાનું ઇમરજન્સી ફંડ ન મળવાના કારણે જેટ ઍરવેઝ સંપૂર્ણપણે બંધ કરાયાના પગલે આ વિમાની કંપનીના દેશભરના વીસ હજારથી વધુ કર્મચારીઓ બેકાર બની ગયા છે. જોકે, સ્પાઇસ જેટ જેટ ઍરવેઝના કર્મચારીઓની મદદે આવી છે અને 100 પાયલટ સહિત લગભગ પાંચસો કર્મચારીઓને સ્પાઇસ જેટમાં સમાવી લેવાયા છે. આ ઉપરાંત સ્પાઇસ જેટે બેકાર બનેલા વધુ કેટલાંક કર્મચારીઓને પણ કામે રાખવાની તૈયારી દાખવતા જેટ ઍરવેઝના કર્મચારીઓને દિલાસો મળ્યો છે.\nસ્પાઇસ જેટ તરફથી જણાવાયું હતું કે આગામી સમયમાં અમે નવા વિમાન માર્ગોમાં અૉપરેશન્સ શરૂ કરવાના છીએ અને આ માટે નવા 27 વિમાનો પણ આવશે. જેટ ઍરવેઝની આંતરરાષ્ટ્રીય અને આંતરદેશીય વિમાની સર્વિસો બંધ થયા બાદ હવે સ્પાઇસ જેટ તેનું સ્થાન લેવા માગે છે, એમ કહેવાઇ રહ્યું છે. સ્પાઇસ જેટના અધ્યક્ષ અજય સિંહે કહ્યું હતું કે અમારી કંપનીમાં કર્મચારીઓની ભરતીમાં જેટ ઍરવેઝના કર્મચારીઓને પ્રાથમિકતા આપવામાં આવી રહી છે.


એ ભલે મોડા ફળે, થોડા ફળે, આંગળીને કો’ક દી ટશિયા ફળે | My Collection of Gujarati Literature - Sahitya ane Samvedana\nએ ભલે મોડા ફળે, થોડા ફળે, આંગળીને કો’ક દી ટશિયા ફળે\n‘વેલેન્ટાઇન ડે’ના દિવસે ઉન્મેષા ઉપર ગ્રીટિંગ્ઝનો વરસાદ વરસ્યો. જે છોકરાઓ એનાં ક્લાસમાં ભણતાં ન હતા, એ પણ આવીને ‘હેપ્પી વેલેન્ટાઇન ડે’ ‘વિશ’ કરી ગયા. ‘વિશ’ કરવાનું તો માત્ર બહાનું, બાકી એ રીતે એમની પોતાની ખાનગી ‘વિશ’ જાહેર કરી ગયા.\nશહેરનાં સૌથી મોટાં બિલ્ડરનો દીકરો વરુણ કોલેજના ઝાંપા આગળ જ ઊભેલો હતો. જેવી ઉન્મેષા નજરે પડી કે તરત જ એ આગળ વઘ્યો. એનાં હાથમાં મોંઘુ કાર્ડ મૂકી દીધું. ઉન્મેષાએ ઉત્સુકતાવશ કાર્ડ ઊઘાડ્યું તો અંદરથી સંગીતના મધુર સ્વરો ગૂંજી ઊઠ્યા. ગુલાબની પાંખડીઓ સરી પડી. અને કાનમાં વરુણના શબ્દો અથડાયા, ‘વિલ યુ પ્લીઝ બી માય વેલેન્ટાઇન, ઉન્મેષા?’\nઉન્મેષાએ ન હા પાડી, ન ના પાડી. ‘થેંક્સ ફોર ધી કાર્ડ’ કહીને એ આગળ વધી ગઇ. પીઠ ઉપર વરુણની આજીજી અથડાણી, ‘કાર્ડ ફેંકી ન દઇશ, ઉન્મેષા! સાચવી રાખજે. એક હજાર રૂપિયા ખર્ચ્યા છે મેં એના માટે.’\nઉન્મેષા કેટલાંને યાદ રાખે? એની હાલત આજે સ્વયંવરમાં ફરવા નીકળેલી રાજકુંવરી જેવી હતી. થોડાં ડગલાં ચાલી ત્યાં ગુલમહોરનાં ઝાડ નીચે ઊભેલા ચિન્મય ચોક્સીએ સોનેરી ધાગામાં લપેટાયેલું હીરાજડિત કાર્ડ એનાં હાથમાં મૂકી દીધું, ‘આ તો હજુ શરૂઆત છે, આ કાર્ડમાં લખેલી શુભેચ્છા જો સંબંધમાં પલટાઇ જશે, તો હું તને આખેઆખી હીરાથી મઢી દઇશ. યુ નો, મારા ડેડ આ શહેરનાં સૌથી મોટા જ્વેલર છે!’\nઆર્ચીના મોંઘા-મોંઘા ગ્રીટિંગ-કાર્ડમાંથી ઊઠતી કૃત્રિમ શુભેચ્છાઓનો વરસાદ ઝીલતી અને ભેટમાં અપાયેલા ગુલાબના ફૂલોથી મહેક-મહેક થાતી ઉન્મેષા કોલેજની પરસાળ વીંધીને ક્લાસરૂમમાં દાખલ થઇ, એ સાથે જ એનું હૃદય જનરેટરની જેમ ‘ધક-ધક’ કરતું જોરથી ધબકવા માંડ્યું. બીજી બેન્ચ ઉપર ઉપાસક બેઠો હતો. ઉપાસક આચાર્ય. કોલેજનો સૌથી વધુ તેજસ્વી અને સૌથી વધુ સંસ્કારી યુવાન.\nઉન્મેષાને ઉપાસક ગમતો હતો. પણ એની એક વાત પ્રત્યે ઉન્મેષાને સખત ચીડ હતી, ઉપાસક ભારે બોચિયો હતો. અભ્યાસ, વાંચન અને પરીક્ષા સિવાય એને બીજી એક પણ વાતમાં રસ ન હતો.\nઉન્મેષાની હાલત વિચિત્ર હતી. આખી કોલેજના છોકરાંઓ એનાં સૌંદર્ય પાછળ મરતા હતા, જેની ઉન્મેષાને પરવા ન હતી અને એ પોતે જેને ચાહતી હતી એ ઉપાસકને ભણવા સિવાય બીજા કશામાંય રસ ન હતો.\n‘હાય!’ કહીને ઉન્મેષાએ ઉપાસકનું ઘ્યાન ખેંચ્યું. એની બરાબર આગળની બેન્ચ ઉપર જઇને એ બેસી ગઇ. નોટબુક પાટલી ઉપર મૂકી. પર્સ બાજુમાં મૂક્યું. હાથમાં રહેલા ડઝનબંધ ગ્રીટિંગ-કાર્ડઝ અને ફૂલો ઉપાસક તરફ ધરીને એ બોલી ઊઠી, ‘જો ને, ઉપાસક! બધાને ‘વેલેન્ટાઇન ડે’ વિશ કરવા માટે માત્ર હું જ દેખાઉ છું.’\n‘એ તો સારું કહેવાય ને? બધાંને તું ગમતી હોઇશ, તો જ આટલો ખર્ચ કરતાં હશે ને? પતંગિયા હોય કે ભમરા, એ ક્યારેય બનાવટી ફૂલોની આસપાસ મંડરાવાનું પસંદ નથી કરતા. તારું સૌંદર્ય અસલી છે, ઉન્મેષા!’ ઉપાસકના શબ્દોમાં સાચી પ્રશંસા અને નિર્ભેળ સાત્વિકતા ઝલકતી હતી.\n‘તો પણ એક જણ તો એવો છે જેને મારી તરફ જોવાની ફુરસદ નથી.’ ઉન્મેષાએ નારાજગી સભર નિ:સાસો નાખીને કહી દીધું.\nઉપાસકે ચોપડીમાંથી માથું હટાવીને એક નજર ઉન્મેષાનાં દેહવૈભવ ઉપર ઠેરવી. એની આંખોમાં એક ક્ષણ પૂરતો પુરુષ સહજ આવેગ ઊઠ્યો, જે એણે તરત જ શમાવી લીધો. પણ આટલું બોલ્યા વગર તો એ ન જ રહી શક્યો, ‘ઉન્મેષા, તાજમહેલ તો એનો એ જ છે, કોઇ એને જોઇને કવિતા કરે, કોઇ ન પણ કરે. એનો અર્થ એવો નથી થતો કે એને તાજ નથી ગમતો. તારા રૂપમહેલ તરફ જોવાની કોઇને ફુરસદ ન હોય તો એવું ન માનીશ કે એને તારામાં રસ નથી.’\n‘રિયલી?! યુ મીન… ઉપાસક…તને હું ગમું છું?!!’ ઉન્મેષા રોમાંચથી ઊછળી પડી. એનાં હાથમાંથી કાર્ડઝ અને ફૂલો નીચે પડી ગયા.\n‘ઉન્મેષા, આપણે અહીં ભણવા માટે આવીએ છીએ, પ્રેમની વાતો કરવા માટે નહીં. તારી જાતને સંભાળ! અને મને આ કેમેસ્ટ્રીના પાઠમાં ઘ્યાન કેન્દ્રિત કરવા દે. પરીક્ષા નજીક આવી રહી છે.’ ઉપાસકે જાણે સામે ઊભેલી ઉન્મેષાનાં ભડભડ સળગતાં સૌંદર્ય-ભડકા ઉપર બરફ જેવું ઠંડું પાણી રેડી દીધું!\nપોતાનાં વિખરાયેલા અરમાનો અને સપનાનાં ટુકડાઓ વિણતી હોય એમ હતાશ ઉન્મેષા જમીન ઉપર પડેલા કાર્ડઝ અને ફૂલો ભેગા કરી રહી.\nકોલેજની ટેલન્ટ ઇવનિંગ નજીક આવી રહી હતી. યુવાનોએ એમાં ભાગ લેવા માટે પડાપડી કરી મૂકી. જેણે કદીયે બાથરૂમમાં પણ ગાવાની હિંમત નહોતી કરી એવો યુવાન સ્ટેજ પરથી ગીત ગાવા માટે હવાતિયા મારવા માંડ્યો.\nકોઇને ‘સોલો’ ગીત ગાવામાં રસ ન હતો, દરેકની અંતિમ ઇચ્છા ઉન્મેષાની સાથે ‘ડ્યુએટ’ જ ગાવાની હતી. આખરે એકાદ બડભાગીની ઇચ્છા ફળીભૂત થઇ, બાકીના ભગ્ન હૃદયી પ્રેમીજનોએ મુકેશજીના કરુણ ગીતો ગાઇને સંતોષ માની લીધો.\nએ વખતે પણ ઉન્મેષાએ ઉપાસક પાસે જઇને પોતાના દિલની વાત રજૂ કરી હતી, ‘ઉપાસક, તું મારી સાથે એક રોમેન્ટિક ડ્યુએટ ગાઇશ? મને ખબર છે કે તારો અવાજ બહુ સરસ છે.’\n‘ગાવા માટે માત્ર અવાજની નહીં, ઇચ્છાની પણ જરૂર હોય છે.’ કહીને ઉપાસક હસ્યો હતો, પછી એ લાઇબ્રેરી તરફ વળી ગયો હતો, ‘હું તને ગીત માટે શુભેચ્છા આપું છું, ઉન્મેષા! તું મને પરીક્ષાની તૈયારીઓ માટે શુભેચ્છા આપી શકે છે. ઓલ ધી બેસ્ટ ટુ યુ!’\n‘ઓલ ધી વેરી બેસ્ટ, ઉપાસક!’ ઉન્મેષા ફળફળતા નિ:સાસાના પડીકામાં લપેટાયેલી શુભેચ્છા આપીને ઉપાસકને એનાથી વિરુદ્ધ દિશામાં જતો જોઇ રહી. આવું જ નાટકની બાબતમાં પણ બન્યું. કોલેજનાં વાર્ષિકોત્સવ વખતે નાટકનું આયોજન કરવામાં આવ્યું. ત્રિ-અંકી સોશિયો-રોમેન્ટિક-કોમેડી નાટક હતું.\nહિરોઇનના પાત્ર માટે ઉન્મેષાની પસંદગી સર્વાનુમતે થઇ ગઇ હતી. એનાં પ્રેમી તરીકે કોલેજમાં ભણતાં તમામ યુવાનો રીતસર ઊમટી પડ્યા. એમાં પ્રો. બાટલીવાલાએ પેપર ફોડી નાખ્યું, ‘નાટકમાં દસ-બાર જેટલાં ઇન્ટિમેટ દ્રશ્યો પણ છે.\nહિરોઇનને આલિંગનમાં જકડવાના, ગરમા-ગરમ સંવાદો ફટકારવાના, એનાં દેહ સાથે ગણતરીપૂર્વકની છૂટ લેવાનાં ખાસ દ્રશ્યો નાટકમાં સામેલ કરાયા છે. જે છોકરો હીરો તરીકે પસંદ થશે એને તો જાણે કે દસ કરોડની લોટરી લાગી ગઇ એમ જ સમજી લ્યો! જો એનામાં આવડત હોય તો નાટકનો પ્રેમ વાસ્તવિક સંબંધમાં પલટાઇ જતાં વાર કેટલી?’\nઆ વાત ઉન્મેષાનાં કાન સુધી પણ પહોંચી ગઇ. અને ઉન્મેષા પહોંચી ગઇ ઉપાસક પાસે, ‘હું નાટકમાં ભાગ લઇ રહી છું.’\nઉપાસક હસ્યો, ‘મને ખબર છે. સાંભળ્યું છે કે તારા પ્રેમી બનવા માટે હોડ જામી છે. તને ભેટવા માટેના ‘ઓન’ બોલાઇ રહ્યા છે. શેરમાર્કેટ કરતાં બ્લેકમાર્કેટ તેજીમાં છે.’\n‘મારો જીવ જાય છે અને તને મશ્કરી સૂજે છે? હું તને વિનવવા આવી છું. મારો પ્રેમી તું બન.’ ઉન્મેષા એવી રીતે બોલી ગઇ કે એને ખુદનેય સૂધ ન રહી કે એ નાટક માટે વિનવતી હતી કે જીવન માટે!\n‘સોરી, ઉન્મેષા! હું અહીં વિદ્યાર્થીની ભૂમિકા ભજવવા માટે આવ્યો છું, કોઇનાયે પ્રેમીની ભૂમિકા અદા કરવાનો ન તો મારી પાસે સમય છે, ન ઇચ્છા! હું તને શુભેચ્છા આપું છું કે શ્રેષ્ઠ અભિનય માટેનું પ્રથમ ઇનામ તને મળે. તું મને ‘વિશ’ કર કે વાર્ષિક પરીક્ષામાં પ્રથમ ક્રમે હું જ…’\nઅને આંસુનો ઘૂંટ પીને ઉન્મેષા પીઠ ફેરવી ગઇ. અલબત્ત, શુભેચ્છા લઇને અને શુભેચ્છા આપીને.\nબંનેની શુભેચ્છાઓ ફળી પણ ખરી. ઉન્મેષાનો અભિનય ખૂબ જ વખણાયો. રોકડ ઇનામ, જાજરમાન ટ્રોફી અને પ્રોફેસરોથી માંડીને પ્રેક્ષકો સુધીના તમામની પ્રશંસા એને જ મળી. અને એક મહિના પછી પરીક્ષાઓ આવી, ત્યારે ઉપાસકના નામનો ડંકો વાગી ગયો.\nઉન્મેષા સેકન્ડ ક્લાસ સાથે પાસ થઇ હતી, ઉપાસક આખી યુનિવર્સિટીમાં પ્રથમ જાહેર થયો હતો અને વેલેન્ટાઇન-ડેના દિવસે પાગલ થયેલા પેલા તમામ નબીરાઓ નપાસ થયા હતા. છોકરીઓએ તો બીજું શું કરવાનું હોય? એમાંય તે ઉન્મેષા જેવી રૂપસુંદરીએ? કોલેજ પૂરી કરીને રાજકુંવરી ઘરે બેઠાં. એનાં પપ્પાએ મુરતિયાની શોધ ચાલુ કરી.\nઆખી જ્ઞાતિમાંથી કોઇ સારો, શિક્ષિત, સંસ્કારી અને દેખાવડો છોકરો જડતો ન હતો. પૈસાદારો તો ઘણાં હતા, પણ ભણેલાં છોકરાઓ ક્યાં હતા? દિવસો, અઠવાડિયાં અને મહિનાઓ પસાર થઇ ગયા.\nઉન્મેષા જીનવસાથીની બાબતમાં સમાધાન અને બાંધછોડ કરવાની તૈયારી પર આવી ગઇ હતી, ત્યાં અચાનક એક સાંજે ઉપાસક એનાં બંગલે આવી ચડ્યો. ઉન્મેષા એકલી જ હતી. ‘ઉન્મેષા, મને આઇ.આઇ.એમ, અમદાવાદમાં પ્રવેશ મળી ગયો છે. એ માટેની પ્રવેશ પરીક્ષામાં હું ટોપર રહ્યો છું. મારી કારકિર્દી હવે નક્કી થઇ ગઇ છે.’\nઉન્મેષા ઉદાસીભર્યું હસી, ‘કોંગ્રેચ્યુલેશન્સ! મને ખુશખબર આપવા આવ્યો છે?’\n‘ના. આવતા રવિવારે ચૌદમી ફેબ્રુઆરી છે. એટલે હું આજે તને મળવા આવ્યો છું. હૈયાનું કાર્ડ અને પ્રેમનું ગુલાબ લઇને તને પૂછવા આવ્યો છું : ઉન્મેષા, વિલ યુ બિકમ માય વેલેન્ટાઇન, પ્લીઝ? તું જો હા પાડે, તો આવતી કાલે મારા પપ્પા તારા ડેડીને મળવા માટે આવે. અને આવતા રવિવારે…’\nFiled under: ડો. શરદ ઠાકર | Tagged: doctorni diary, sharad thaker |\n« પરસેવાની સોડમ વચ્ચે પત્ર લખું છું, અત્તર છાંટી વાંચી લેજો બીજું શું? એક અફવા છે ભયંકર શહેરમાં,અશ્રુઓ સારે છે પથ્થર શહેરમાં »\nNikunj Parmar, on જાન્યુઆરી 11, 2011 at 8:37 એ એમ (am) said:\nઅનંત, on ફેબ્રુવારી 27, 2011 at 8:05 એ એમ (am) said:\nખૂબ જ આનંદમય\nswati, on એપ્રિલ 1, 2011 at 12:22 પી એમ(pm) said:\nsu story 6….\njayesh panseriya, on એપ્રિલ 28, 2011 at 12:16 પી એમ(pm) said:\nHardeep Detroja, on સપ્ટેમ્બર 17, 2012 at 6:40 પી એમ(pm) said:\nwhatalove story………….


કવિ નર્મદ ગુજરાતી ગદ્યના પિતા સાહિત્યકાર - Learn Gujarat\nનર્મદે આજથી 150 વર્ષ પહેલાં સમાજની કુપ્રથાને તોડવા માટે વિધવા સાથે લગ્ન કર્યા હતા\n(જન્મ- 24-8-1833 મૃત્યુ- 26-2-1886)\nસહુ ચાલો જીવતા જંગ બ્યૂગલો વાગે, યા હોમ કરીને પડો ફતેહ છે આગે. નિરાશ થયેલાઓને પ્રેરણા આપતા આ શબ્દો લખનારા વીર કવિ નર્મદનો જન્મ 1833ની 24 ઓગસ્ટના રોજ સુરતમાં વડનગરના નાગર બ્રાહ્મણને ત્યાં થયો હતો. તેમણે શાળા અને કોલેજનું શિક્ષણ મુંબઈમાં મેળવ્યું હતું. નર્મદ ઈ.સ. 1855ના સપ્ટેમ્બર માસમાં કવિતા પ્રત્યે વળ્યા.\nતેઓ માનતા હતા કે, ભણવું, કમાવું, લગ્ન કરવા એ સૌ આનંદને માટે છે અને મને તો દ બનાવવાથી આનંદ થાય છે. હું તો એ જ કામ કરીશ અને શેર જુવાર તો મી રહેશે. નર્મદે બાવીસ વર્ષની વયે ધ્યેય, નિર્ણય કર્યો. કવિતા લખવી હોય તો કવિ બનવું પડે. તેનાં માપ, મીટરને સમજવા પડે. માત્ર નિર્ણય કરવાથી સિદ્ધિ નથી મળતી.\nકવિપદ પામવા માટે નર્મદે વીજળીની ઝડપથી ભગીરથ પ્રયત્નો શરૂ કર્યા. દેશમાં ચાલતી અંધશ્રદ્ધા, કુરિવાજોથી સમાજને બચાવવા પોતાની જાતને હોમી દીધી. આજથી 150 વર્ષ પહેલાં તેમણે સમાજમાં સુધારા થાય તે માટે વિધવા સ્ત્રી સાથે લગ્ન કર્યા હતાં. તેમણે દાંડિયા સામાયિક દ્વારા સાહિત્યસેવા અને સમાજસેવાના ઉચિત પ્રયાસો કર્યા. પ્રેમનિતી, કબીરવડ, દોડિયા, મારી હકીકત, નર્મકોશ, નળાખ્યાન, નાગર સ્ત્રીઓના ગીતો તેમજ તેમનું પ્રેમ શૌર્ય અંકિત કાવ્ય જય જય ગરવી ગુજરાત આજે પણ એટલું જ પ્રચલિત છે. આ ગીતમાં તેમણે ગુજરાતના યશોગાન ગાયાં છે.\nગુજરાતી સાહિત્યનાં કેટલાંક સ્વરૂપોનો પ્રારેભ કરવામાં તેમજ ગુજરાતી ગદ્યને ઘડવામાં તેમનો ફાળો ઘણો નોંધપાત્ર છે. તેમણે 19 જુલાઈ, 1885માં હોસ્ટેલમાં કામના અપાર બોજને લીધે સ્વાસ્થ્ય કથળવા માંડતા હોસ્ટેલની નોકરી છોડી દીધી. આઠ મહિનાની લાંબી બીમારી બાદ નર્મદનું 1886ની 26 ફેબ્રુઆરીના રોજ મુંબઈમાં અવસાન થયું (માહિતી સ્ત્રોત આધારિત).\nપાંચ વર્ષની ઉંમરે મુંબઈમાં ભૂલેશ્વરની નાના મહેતાની નિશાળથી વિદ્યારંભ. સુરતમાં ઈચ્છા મહેતા અને ફકીર મહેતાની શાળામાં અભ્યાસ. ફરી મુંબઈમાં પાયધૂની પરની બાળગોવિંદ મહેતાજીની સરકારી ગુજરતી નિશાળમાં. પછી સુરતમાં નવલશાના કોઠામાં બેસતી દુર્ગારામ મહેતાની નિશાળે. ૧૮૪૫માં અંગ્રેજી શાળામાં દાખલ. ૧૮૫૦માં મુંબઈની ઍલ્ફિન્સ્ટન ઇન્સ્ટિટયુટમાં પ્રવેશ. કૉલેજનો અભ્યાસ અધૂરો મૂક્યો. ૧૮૫૨માં રાંદેરની શાળામાં શિક્ષક. ત્યાંથી સુરતની શાળામાં અને ફરીને. ૧૮૫૪માં મુંબઈ. મિત્ર ઝવેરીલાલ ઉમિયાશંકરના સૂચનથી ફરી કૉલેજ-પ્રવેશ. આ ગાળામાં કવિતા પ્રત્યે આકર્ષણ. વર્ગમાં શીખવાતી વર્ડઝવર્થની વર્ણનથી કવિતા અને એમાં નિરૂપાયેલી પ્રકૃતિનો મોટો પ્રભાવ પડયો.\nનર્મદના ગદ્યલખાણોમાંના નિબંધોમાં ‘રસપ્રવેશ’ (૧૮૫૮), ‘પિંગળપ્રવેશ’ (૧૮૫૭), ‘અલંકારપ્રવેશ’ (૧૮૫૮), ‘નર્મવ્યાકરણ’ ભા.૧-૨ (૧૮૬૫), ‘વર્ણવિચાર’ (૧૮૬૫), ‘નાયિકા વિષયપ્રવેશ’ (૧૮૬૬) જેવા કાવ્યશાસ્ત્રીય સિદ્ધાંતલક્ષી નિબંધગ્રંથોનું ઐતિહાસિક મહત્વ છે. એમના તરફથી આ વિષયનું પાયાનું ને પ્રાથમિક જ્ઞાન ઉચિત પરિભાષામાં આપણને પ્રાપ્ત થયું છે. ‘ઋતુવર્ણન’ (૧૮૬૧), ‘હિંદુઓની પડતી’ (૧૮૬૪), ‘કવિચરિત’ (૧૮૬૫), ‘સુરતની મુખ્તેસર હકીકત’ (૧૮૬૫), ‘ઈલિયડનો સાર’ (૧૮૭૦), ‘મહિપતરામ રૂપરામ મહેતા’ (૧૮૭૦), ‘મહાપુરુષોનાં ચરિત્ર’ (૧૮૭૦), ‘મહાભારતનો સાર’ (૧૮૭૦), ‘રામાયણનો સાર’ (૧૮૭૦), ‘સાર શાકુંતલ’ (૧૮૮૧), ‘ભગવદગીતાનું ભાષાંતર’ (૧૮૮૨) ઉપરાંત ૧૮૫૦ થી ૧૮૬૫ સુધીનાં લખાણોના સંચયો ‘નર્મગદ્ય’ (૧૮૬૫) અને ‘નર્મગદ્ય’-૨ (૧૯૩૬) એમના ગદ્યગ્રંથો છે.\n‘મારી હકીકત’ (૧૯૩૪) પશ્ચિમની ઢબે આત્મકથાનો નમૂનો પૂરું પાડતું આત્મચરિત્રાત્મક પુસ્તક છે. સત્ય, સંઘર્ષ અને ટેકથી ભરી જીવનસામગ્રીને એમણે એમાં નિખાલસપણે નિરૂપી છે. આત્મચરિત્રની બાબતમાં તેઓ ગાંધીજીના સમર્થ પુરોગામી છે. ઉપરાંત ‘ઉત્તર નર્મદચરિત્ર’ (૧૯૩૯) પણ પ્રકાશિત થયેલું છે. સીધી ઉદબોધનશૈલીથી કાર્યક્ષમ બનતું, વિચારણાથી ચિંતનના સ્તરો વચ્ચે આંદોલિત રહેતું, કાવ્યાત્મકતા અને સૂત્રાત્મકતાથી કૌશલ સાધતું એમનું ગદ્ય અહીં વ્યક્તિત્વની પ્રબળ મુદ્રાથી અંકિત છે; અને વિષયને મુદ્દાસર રીતે વિકસાવતા જઈને ઉદાહરણોથી-સંદર્ભોથી-વિષયને સ્પષ્ટ કરતું જતું હકીકતલક્ષી પણ છે.\nનર્મકવિતા: ૧-૩ (૧૮૫૮), નર્મકવિતા: ૪-૮ (૧૮૫૯) ને નર્મકવિતા: ૯-૧૦ (૧૮૬૦) ની બધી કવિતાઓનો સંચય નર્મકવિતા – પુસ્તક-૧ (૧૮૬૨)માં કરેલો છે. ઉપરાંત નર્મકવિતા – પુસ્તક-૨ (૧૮૬૩) અને અંતે નર્મકવિતા (૧૮૬૪)માં એમની તમામ પદ્યરચનાઓ સંગૃહીત થઈ છે. એમની કવિતાઓ ભાવ, ભાષા અને અભિવ્યક્તિ એમ ત્રિવિધ દ્રષ્ટિએ મહત્વની છે. પશ્ચિમની અંગ્રેજી કવિતાના પરિશીલનથી એમની કવિતામાં નકરી શબ્દાર્થની ચમત્કૃતિને સ્થાને રસની સ્થાપના કરવાનો ઉત્સાહ છે, પરંતુ રસ વિશેની સૂઝ પ્રાકૃત અને પ્રારંભિક છે. છતાં જુસ્સાથી સધાતો અર્વાચીન આત્મલક્ષી ઊર્મિકાવ્યોનો આદ્યવેગ એમની રચનાઓમાં ધ્યાન ખેંચે છે. પ્રકૃતિ અને પ્રણયના નવા વિષય-આવિષ્કારો, સંસારસુધારાના સીધા ઉદગારો અને દેશાભિમાનનાં ગીતોથી નર્મકવિતા વિશિષ્ટ બની છે.\nનર્મદનો કાવ્યસંગ્રહ. ઈશ્વરસંબંધી, નીતિસંબંધી, દેશાભિમાનસંબંધી, સ્ત્રીશિક્ષણસંબંધી, ઘરસંસારસંબંધી, પ્રીતિસંબંધી, ગ્રામ તથા સૃષ્ટિસૌન્દર્યસંબંધી વગેરે કુલ દશ ખંડોમાં રચનાઓ વર્ગીકૃત છે. ઉપરાંત, કાવ્યશાસ્ત્રસંબંધી ગ્રંથો તેમ જ ‘પૂરવણી’ વિભાગનો સમાવેશ છે. આ રચનાઓ માત્રામેળ, અક્ષરમેળ અને દેશીમાં રચાયેલી છે. લલિત છંદનો અને ઓવી તેમ જ મરાઠી સાખીનો સર્વપ્રથમ પ્રયોગ અહીં થયો છે. નર્મદે પહેલીવાર મધ્યકાલીન વિષયોને છોડીને સુધારો, સ્વતંત્રતા, પ્રકૃતિ અને પ્રણય જેવા અર્વાચીન વિષયો દાખલ કર્યા છે. વાસ્તવાભિમુખતા અને જીવનાભિમુખતાને કારણે નવાં ક્ષેત્રો ઊઘડ્યાં છે; નવી નિરૂપણરીતિ પ્રગટી છે; તત્કાલીન સમયનું સર્વાંગ ચિત્ર ઝિલાયું છે.\nઅંગ્રેજી રોમેન્ટિક કવિતાની અસર હેઠળ આ રચનાઓમાં ‘જોસ્સો’ અને વધુ પડતો ‘કૃત્રિમ જોસ્સો’ ભળેલો છે. આત્મલક્ષિતાનું તત્વ પ્રમુખ બન્યું છે. શૈલી મસ્ત રહી છે. ખાસ તો અંગ્રેજી કવિતાના સંપર્કને કારણે ઓડ અને બેલડ પ્રકારની રચનાઓ પણ અહીં છે. સર્વ રચનાઓ પૈકી ‘કબીરવડ’, ‘સહુ ચલો જીવતા જંગ’, ‘જય જય ગરવી ગુજરાત’, ‘નવ કરશો કોઈ શોક’ જેવી ઊર્મિરચનાઓ અત્યંત જાણીતી છે. પરંતુ, સાથે સાથે પરલક્ષી કવિતા અને એમાંય ‘વીરસિંહ’ અને ‘રુદનરસિક’ એ મહાકાવ્યના અધૂરા નમૂનાઓ તેમ જ વીરવૃત્તનો પ્રયોગ પણ અહીં છે. છતાં એકંદરે અભિવ્યક્તિની પરિષ્કૃતતા ઘણી ઓછી હોવાથી તથા સર્ગશક્તિ ઉત્તમ પ્રકારની ન હોવાથી ઊંચી કવિતા સિદ્ધ થયેલી જોવાતી નથી.\n← Farbus Gujarati Sabha (Ahmedabad) Buddhivrdhak Sbha (Surat) →


પૂ. ધીરજમુનીનો હોટલ ઇમ્પીરીયલ પેલેસમાં ચાતુર્માસ પ્રવેશ કાર્યક્રમ : ભારે રોષ\nવિમાન વિવાદ શમ્યો નથી અને કોઇ ખુલાસો કરવામાં નથી આવ્યો ત્યારે :કાર્યક્રમમાં શ્રાવકો અને જૈન સમાજના મોટા માથાઓની સુચક ગેરહાજરીઃ મોટો ફંડ ફાળો કરાયાની ચર્ચા\nરાજકોટ તા. રરઃ જૈનોના ચાતુર્માસનો કાલથી પ્રારંભ થઇ રહ્યો છે ત્યારે આજે શહેરમાં પૂ. ધીરજમુની મ.સા.નો ચાતુર્માસ પ્રવેશ જૈન-જૈનતરોમાં ટોક ઓફ ધ ટાઉન બન્યો છે. પહેલા વિમાન વિવાદ અને હવે ચાતુર્માસનો ફાઇવ સ્ટાર કેટેગરીની હોટલમાં પ્રવેશ મુદ્દે ભારે નારાજગી ફેલાઇ છે.\nકોલકત્તાથી રાજકોટ ચાતુર્માસ અર્થે અમદાવાદ સુધી વિમાનમાં આવ્યાનો વિવાદ હજી શમ્યો નથી ત્યાં પૂ. ધિરજમુની દ્વારા આજે શહેરની ઇમ્પીરીયલ પેલેસ હોટલ ખાતે ચાતુર્માસ પ્રવેશ કરતા નવો વિવાદ ઉભો થયો છે. સામાન્ય રીતે જૈન સાધુ-સાધ્વીજીઓ ચાતુર્માસ દરમિયાન જૈન સ્થાનકોમાં જ પ્રવેશ કરતા હોય છે.\nઅગાઉ પૂ.શ્રીનો ચાતુર્માસ પ્રવેશ શહેરની એક નામાંકીત શાળામાં યોજાવાનો હતો, આમંત્રણ કાર્ડ પણ છપાય ગયા હોવાનું અને અંત સમયે સ્થળ રદ્દ કરાયાનું પણ જાણવા મળે છે આજના પ્રવેશ કાર્યક્રમમાં અનેક કાર્યો માટે મોટા પાયે ફાળો એકઠો કરાયાનું પણ જાણવા મળેલ છે.\nસાધુ-સંતોનું જીવન સાદાઇવાળું અને અન્યોને પ્રેરણાદાયી હોય છે ત્યારે આજે પૂ. ધીરજમુનીનો ચાતુર્માસ પ્રવેશ ફાઇવ સ્ટાર કેટેગરીની હોટલમાં યોજાતા જૈનો ઉપરાંત જૈનેતરોમાં પણ ચર્ચાનો વિષય બન્યો છે. હોટલોમાં અજૈન વસ્તુઓ પણ બનતી હોય છે, ત્યારે આવી જગ્યાએ થયેલ ચાતુર્માસ પ્રવેશ અનેક પ્રશ્નો ઉભા કરે છે.\nરાજકોટમાં જૈન સ્થાનકોની કોઇ કમી નથી. શહેરમાં લગભગ ૬૦થી વધુ દેરાસરો-ઉપાશ્રયો છે ત્યારે તેમાંથી એક પણ જગ્યાએ પ્રવેશ ન કરી હોટલમાં કાર્યક્રમ રાખવાનો હેતુ શ્રાવકો અને ઘણા અગ્રણીઓના મનમાં શંકા-કુશંકા ઉપજાવી રહ્યો છે.\nઆજના મહા ફાઇવસ્ટાર ચાતુર્માસ પ્રવેશ કાર્યક્રમમાં શ્રાવકો ઉપરાંત જૈન અગ્રણીઓ ગેરહાજર હતા. જે આ કાર્યક્રમ અંગેના રોષ સમાન છે. વિમાન પ્રવાસ મુદ્દે કોઇ ચોખવટ નથી કરવામાં આવી અને આ નવો મુદ્દો ઉભો થતા અનેકવિધ ચર્ચાઓ થઇ રહી છે.


The head constable cremated the bodies of more than 50 Covid-19s | હેડ કોન્સ્ટેબલે 50થી વધુ કોવિડ-19ના મૃતદેહોના અંતિમસંસ્કાર કર્યા - Divya Bhaskar\nThe Head Constable Cremated The Bodies Of More Than 50 Covid 19s\nસેવા:હેડ કોન્સ્ટેબલે 50થી વધુ કોવિડ-19ના મૃતદેહોના અંતિમસંસ્કાર કર્યા\nપરિવારજનો આવતા નથી તેવા મૃતદેહને અંતિમ વિદાય આપે છે\nખાખી વરદીવાળાની વાત આવે ત્યારે મોટા ભાગના લોકો નકારાત્મક વિચાર ધરાવે છે, પરંતુ ખાખી વરદીવાળાની અંદર પણ એક બહેતર ઈન્સાન હોય છે તેમ નાગપાડામાં મોટર ટ્રાન્સપોર્ટ વિભાગમાં ફરજ બજાવતા હેડ કોન્સ્ટેબલ જ્ઞાનદેવ પ્રભાકર વારેએ સિદ્ધ કર્યું છે. કોરોનાકાળમાં ઘણા બધા લોકો પોતાના સ્વજનના મૃત્યુ પછી સાથ છોડી દે છે અથવા તેમને કાંધ આપવા માટે કોઈ મળતું નથી. આવા મૃતદેહ પર વારે અંતિમસંસ્કાર કરે છે.વારે પોતાની જવાબદારીઓ પાર પાડવા સાથે પોતાનો જીવ જોખમમાં મૂકીને આ સામાજિક કામ પણ કરે છે.\nજ્ઞાનદેવ પર પ્રશાસને આ જવાબદારી સોંપી છે. કોરોનાથી કોઈનું પણ મૃત્યુ થાય અને મૃતકના સંબંધીનો કોઈ પત્તો નહીં હોય અથવા મૃતદેહ લેવા માટે કોઈ આગળ નહીં આવે તો તેમના અંતિમસંસ્કાર વારે કરે છે. કોરોનાથી જ નહીં પણ અન્ય બીમારીથી મૃત્યુ પામેલા નધણિયાતા મૃતદેહ પર પણ તેઓ અંતિમસંસ્કાર કરે છે. જો મૃતક મુસ્લિમ સમુદાયનો હોય તો કબ્રસ્તાનમાં અને હિંદુ હોય તો સ્મશાનમાં અંતિમસંસ્કાર પૂર્ણ રીતરિવાજ સાથે કરે છે.વારે છેલ્લાં 20 વર્ષથી પોલીસ દળમાં સેવા બજાવી રહ્યા છે.\nતેમણે આ વર્ષોમાં 50,000થી વધુ નધણિયાતા મૃતદેહના અંતિમસંસ્કાર કર્યા છે, જ્યારે કોરોનાકાળમાં હમણાં સુધી 500 લોકોના અંતિમસંસ્કાર કર્યા છે, જેમાંથી 50થી વધુનાં મૃત્યુ કોરોનાથી થયાં હતાં. મુંબઈની જેજે હોસ્પિટલથી લઈને સાયન હોસ્પિટલ સુધી સર્વ નધણિયાતી લાશોના તે વિધિવત અંતિમસંસ્કાર કરે છે. તેમની આ સેવા માટે જોઈન્ટ કમિશનર વિશ્વાસ નાંગરે પાટીલે તેમને સન્માનિત કર્યા છે. તેમનું પ્રમોશન હેડ કોન્સ્ટેબલ તરીકે કર્યું છે. વારેના પરિવારજનો પણ તેમને આ કામમાં સાથ આપે છે.\nમુંબઈમાં સ્થિતિ અકલ્પનીય\nવારેએ એક મુલાકાતમાં જણાવ્યું કે બીજી લહેર પછી મુંબઈમાં સ્થિતિ અકલ્પનીય છે. ઘણા બધા લોકો મૃત્યુ પામી રહ્યા છે. સ્મશાનો ઊભરાવા લાગ્યા છે. લોકોને 5-6 કલાક સુધી લાઈનમાં ઊભા રહેવું પડે છે. મેં 27 વર્ષમાં હજારો મૃતદેહના અંતિમસંસ્કાર કર્યા છે, પરંતુ કોવિડથી ઘણા બધા લોકોનાં મૃત્યુ થઈ રહ્યા છે તે જોઈને હું પહેલી વાર ભયભીત થઈ ગયો છું. એપ્રિલના અંતમાં એક દિવસમાં મેં 16 મૃતદેહના અંતિમસંસ્કાર કર્યા હતા, જેમાંથી છ મૃતદેહ મુસ્લિમના હોવાથી દફનભૂમિમાં લઈ ગયો હતો. સર્વ વિધિ જેના તેના ધર્મ અનુસાર કરવામાં આવે છે.


31 મેએ કોન્ટ્રાક્ટ પૂરો, છતાં ગાંધી ડેકો. હજી ભાડે આપે છે | 31 મેએ કોન્ટ્રાક્ટ પૂરો, છતાં ગાંધી ડેકો. હજી ભાડે આપે છે - Divya Bhaskar\n31 મેએ કોન્ટ્રાક્ટ પૂરો, છતાં ગાંધી ડેકો. હજી ભાડે આપે છે\nયુનિવર્સિટી ક્ન્વેન્શન સેન્ટર ખાલી કરનાર ગાંધી ડેકોરેટર્સને નોટિસ\nગુજરાતયુનિવર્સિટીના કન્વેન્શન સેન્ટરનો વિવાદ વધુને વધુ ઘેરો બનતો જાય છે. કન્વેશન સેન્ટરનો કોન્ટ્રાક્ટ 31મી મેના રોજ પૂરો થઇ ગયો હોવા છતાં કંપની દ્વારા જગ્યા ભાડે આપવાની કામગીરી ચાલી રહી છે. એટલું નહીં ગ્રાહકો પાસેથી ભાડાની વસૂલાત પણ કરાય છે. ગુજ.યુનિ.એ ગાંધી ડેકોરેટર્સનો કોન્ટ્રાક્ટ રિન્યૂ નહીં કરી ટેન્ડર પ્રક્રિયા દ્વારા અન્ય કંપનીને કોન્ટ્રાકટર આપવામાં આવ્યો છતાં હજી સુધી જગ્યા ખાલી કરવામાં આવી નથી. જેથી યુનિવર્સિટીએ જગ્યા ખાલી કરવા ગાંધી ડેકોરેટર્સને નોટિસ ફટકારી છે.\nગુજ.યુનિ.ના કુલપતિ હિમાંશુ પંડ્યાએ જણાવ્યું હતું કે કન્વેશનલ સેન્ટર ખાલી કરવા ગાંધી ડેકોરેટર્સને નોટિસ ફટકારી છે. 15 દિવસનો સમય અપાયો છે. પછી કડક પગલાં ભરાશે. ઉપરાંત કંપનીએ ફાસ્ટફૂડ માટે ભાડે આપેલી જગ્યા પણ ખાલી કરાવી દેવા તાકીદ કરાઇ છે. નવા નિયમો કડક બનાવાયા છે. જે મુજબ કોઇ પણ કંપની પેટા ભાડાવાત રાખી શકશે નહીં અને રિન્યૂ પણ થઇ શકશે નહીં.\nસૂત્રો કહે છે કે ગુજ.યુનિ.ના કન્વેન્શન સેન્ટરના કોન્ટ્રાક્ટમાં સિન્ડિકટ સભ્યોએ રસ દાખવતા વિવાદ વધુ ઘેરો બન્યો છે. અગાઉ કોન્ટ્રાક્ટ આપવામાં વિદ્યાર્થીઓના હિતને ધ્યાનમાં રાખવામાં આવતું હતું. પરંતુ હાલ યુનિવર્સિટીની આવક વધે તે દિશામાં વધુ ધ્યાન અપાય છે. કરોડના ખર્ચે બનેલા કન્વેન્શન સેન્ટરમાં વિદ્યાર્થીઓ માટે એક પણ એક્ટિવિટી થતી નથી.\n15 દિવસમાં જગ્યા ખાલી કરે તો કડક પગલાંની ચેતવણી


સ્ટેચ્યુ ઓફ યુનિટી પાસે ૫૬૨ રજવાડાનું મ્યૂઝિયમ બનાવવા થઇ કમિટીની રચના | Avadhtimes\nHome ગુજરાત સ્ટેચ્યુ ઓફ યુનિટી પાસે ૫૬૨ રજવાડાનું મ્યૂઝિયમ બનાવવા થઇ કમિટીની રચના\nવડાપ્રધાન મોદીના વચન મુજબ સ્ટેચ્યુ ઓફ યુનિટી નજીક દેશના રજવાડાઓનું મ્યુઝિયમ સાકાર થવા જઇ રહૃાું છે. તેના કમિટિની રચના પણ કરી દેવાઇ. જેમાં દેશભરના રાજવી પરિવારનો સભ્યોનો સમાવેશ કરાયો છે. સ્ટેચ્યુ ઓફ યુનિટીના લોકાર્પણ સમયે પીએમ મોદીએ જાહેરમંચ પરથી કહૃાું હતું કે અહીં ૫૬૨ રજવાડાઓના ઇતિહાસનો સાક્ષાત્કાર કરાવતું ભવ્ય મ્યૂઝિયમ બનશે. ત્યાર બાદ ગુજરાતના મુખ્યમંત્રી વિજય રૂપાણીએ દેશની આઝાદી બાદ ૫૬૨ દેશી રજવાડાઓનું દેશમાં વિલીનીકરણમાં લોહપુરૂષ સરદાર વલ્લભભાઇ પટેલેની ભૂમિકા યાદ કરી હતી.


શ્રીલંકાને ત્રણ વિકેટથી હરાવી ચેમ્પિયન્સ ટ્રોફીની સેમીફાઈનલમાં પહોચ્યું પાકિસ્તાન\nTags: agraveordfdegagraveordfuml agraveordfordfagraveordfdeg agraveordfagravelaquoagraveordf\nશ્રીલંકાને હરાવી પાકિસ્તાન ચેમ્પિયન્સ ટ્રોફીની સેમીફાઈનલમાં\nચેમ્પિયન્સ ટ્રોફી ૨૦૧૭ ની સેમીફાઈનલમાં પાકિસ્તાને શ્રીલંકાને ત્રણ વિકેટથી હરાવી પોતાની જગ્યા બનાવી લીધી છે. આ મેચમાં પાકિસ્તાનના કેપ્ટન સરફરાઝ અહેમદે ટોસ જીતીને બોલિંગ કરવાનો નિર્ણય કર્યો હતો. પ્રથમ બેટિંગ કરતા શ્રીલંકાએ ૪૯.૨ ઓવરમાં ૨૩૬ રન બનાવ્યા હતા. પાકિસ્તાનને જીત માટે ૨૩૭ રનનો ટાર્ગેટ મળ્યો હતો જે પાકિસ્તાને ૪૪.૫ ઓવરમાં સાત વિકેટ ગુમાવી મેળવી લીધો હતો.\nપાકિસ્તાનની ઇનિંગ નુવાન પ્રદીપે પાકિસ્તાનને પ્રથમ જટકો આપ્યો હતો. પોતાની પ્રથમ આંતરરાષ્ટ્રીય અડધી સદી ફટકારી ચુકેલા ફખર જમનને નુવાન પ્રદીપે આઉટ કર્યા હતા. ત્યાર બાદ બાબર આઝમ પ્રદીપની બોલ પર ૧૮ રન બનાવી ડીસિલ્વાને કેચ આપી બેઠા અને શ્રીલંકાને બીજી સફળતા મળી હતી. મોહમ્મદ હાફીઝ એક રન બનાવી પરેરાની બોલ પર પ્રદીપને કેચ આપી બેઠા અને પાકિસ્તાનને ત્રીજો જટકો લાગ્યો હતો. ત્યાર બાદ ૩૪ રન બનાવી રમી રહેલા અઝહર અલી પણ લકમલની બોલ પર મેન્ડીસને કેચ આપી આઉટ થઈ ગયા હતા. શોએબ મલિક ૧૧ રન બનાવી મલિંગાની બોલ પર ડિકવેલાને કેચ આપી બેઠા હતા. ઈમાદ વસીમ ૪ રન બનાવી નુવાન પ્રદીપની બોલ પર આઉટ થઈ ગયા હતા અને પાકિસ્તાનની છઠ્ઠી વિકેટ પડી ગઈ હતી. ફહિમ અશરફ ૧૫ રન બનાવી રન આઉટ થઈ ગયા અને શ્રીલંકાને સાતમી સફળતા મળી હતી. કેપ્ટન સરફરાઝ અહેમદે કેપ્ટન ઇનિંગ રમી અને અણનમ ૬૧ રન બનાવ્યા હતા. મો. આમીરે પણ પોતાના કેપ્ટનનો જબરદસ્ત સાથ આપ્યો અને અણનમ ૨૮ રનની ઇનિંગ રમી હતી. આ બંનેની ઇનિંગના આધારે પાકિસ્તાને સેમીફાઈનલમાં જગ્યા બનાવી લીધી હતી. સરફરાઝ અને આમિરની વચ્ચે અણનમ ૭૫ રનની ભાગીદારી થઈ હતી.\nશ્રીલંકન ટીમની ઇનિંગ જુનૈદ ખાને શ્રીલંકાને પ્રથમ જટકો આપ્યો હતો. ગુનાથીલકા ૧૩ રન બનાવી જુનૈદ ખાનની બોલિંગ પર કેચ આઉટ થઈ ગયા હતા. ત્યારબાદ ૨૭ રન પર રમી રહેલા કુશલ મેન્ડીસને હસન અલીએ બોલ્ડ કરી પાકિસ્તાનને બીજી સફળતા અપાવી હતી. ત્યાર બાદ ફહીમ અશરફે ચાંદીમલને શૂન્ય રન પર બોલ્ડ કરી દીધા હતા. આ ફહીમ અશરફની આંતરરાષ્ટ્રીય વનડે મેચની પ્રથમ વિકેટ રહી હતી. આમીરે મેથ્યુઝને બોલ્ડ કરી શ્રીલંકાને ચોથો જટકો આપ્યો હતો. ત્યાર બાદ જુનૈદ ખાને ડીસિલ્વાને ૧ રનના સ્કોર પર સરફરાઝ અહમેદના હાથે કેચ આઉટ કરાવ્યા હતા. આગામી જ ઓવરમાં મોહમ્મદ આમીરે ડિકવેલાને સરફરાઝ અહેમદના હાથે કેચ આઉટ કરાવી દીધા હતા. જુનૈદ ખાને પરેરાને બાબર આઝમના હાથે કેચ કરાવી શ્રીલંકાને સાતમો જટકો આપ્યો હતો. લકમલ ૨૬ રન બનાવી હસન અલીની બોલ પર બોલ્ડ થઈ ગયા હતા. ગુણારત્ને ૨૭ રન બનાવી હસન અલીની બોલ પર ફખર જમનને કેચ આપી બેઠા અને શ્રીલંકાને નવો જટકો લાગ્યો હતો. નુવાન પ્રદીપ ૧ રન બનાવી ફહીમ અશરફ દ્વ્રારા કેચ અંદ બોલ્ડ આઉટ કરી દીધા હતા.\nThe post શ્રીલંકાને ત્રણ વિકેટથી હરાવી ચેમ્પિયન્સ ટ્રોફીની સેમીફાઈનલમાં પહોચ્યું પાકિસ્તાન appeared first on Vishva Gujarat.\nTokyo investigates possible Banksy ar…\nHallett - T-shirt manches courtes Femme - blanc\nElectrical,ELV Engineer,Draft and BIM Modul,Electrician,Technician,Documentcontroller,Secratary - Gulf Electronics - Abu Dhabi\nRimless Metal Browline Eyeglasses Perla Rectangle Black Glasses 0510-02


દિલ્હી બાદ ગુજરાતના લોકો પણ હવે પ્રેમ કરવા લાગ્યા છે: અરવિંદ કેજરીવાલ | નવગુજરાત સમય\n12-05-2022 11:26 AM\nદિલ્હીના મુખ્યમંત્રી અરવિંદ કેજરીવાલે રાજકોટના શાસ્ત્રી મેદાનમાં જનસભા સંબોધી\nગુજરાત વિધાનસભા ચૂંટણી પૂર્વે ધીમે ધીમે રાજકીય માહોલ સર્જાઈ રહ્યો છે. બુધવારે દિલ્હીના મુખ્યમંત્રી અરવિંદ કેજરીવાલે રાજકોટની મુલાકાત લઈ જનસભાને સંબોધતા જણાવ્યું હતું કે, દિલ્હી બાદ હવે ગુજરાતના લોકો પણ મને પ્રેમ કરવા લાગ્યા છે. આગામી ચૂંટણીમાં આપને એક તક આપવાની અપીલ કરવા સાથે શિક્ષણ, આરોગ્ય સહિતના મામલે રાજ્ય સરકાર ઉપર પ્રહારો કર્યાં હતા.\nરાજકોટની મુલાકાતે પ્રથમ વખત પહોંચેલા મુખ્યમંત્રી કેજરીવાલે શાસ્ત્રી મેદાનમાં જનસભાને સંબોધી હતી. તેમણે ગુજરાતની પ્રજાના વખાણ કર્યાં હતા. તેમણે કહ્યું કે, પહેલા મને દિલ્હી અને પંજાબની જનતા પ્રેમ કરતી હતી. હવે ગુજરાતના લોકો પણ ખૂબ જ પ્રેમ કરવા લાગ્યા છે. ગુજરાત સરકાર પર કટાક્ષ કરતા જણાવ્યું કે, દિલ્હીમાં અમારી સરકાર છે અને છેલ્લા3વર્ષમાં અમે 50 હજારથી વધુ વૃદ્ઘોને તીર્થયાત્રા કરાવી છે.\nગુજરાત સરકારે અત્યાર સુધીમાં એકપણ વખત વૃદ્ધોને તીર્થયાત્રા કરાવી? સાથે તેમણે એમ પણ કહ્યું કે, આમ આદમી પાર્ટીની સરકાર આવશે એટલે ગુજરાતમાં આ યોજના શરૂ કરાશે. મને રાજનીતિ કરતા નથી આવડતી, મને કામ કરતા આવડે છે. સાથે જ રાજ્યની શિક્ષણ વ્યવસ્થા સામે સવાલ કરતા કહ્યું કે, ગુજરાતમાં સરકારી શાળાઓની સ્થિતિ બહુ ખરાબ છે, સરકારી શાળાઓમાં છત તૂટેલી છે તો કેટલીક શાળામાં ઓરડા નથી. સામે દિલ્હીમાં અમે સરકારી શાળાનો વિકાસ કર્યો છે અને આ શાળાઓનું પરિણામ હવે 99.99 ટકા આવી રહ્યું છે. રાજ્યના નાગરિકો પાસે એક તક માગતા તેમણે કહ્યું કે, ગુજરાતના લોકો પાસે એક મોકો માગુ છું, હું શાળાઓ અને હોસ્પિટલ માટે મત માગીશ.\nકેજરીવાલે કહ્યું કે હાલમાં સી.આર. પાટીલે મને દિલ્હીનો મહાઠગ કહ્યો હતો. હવે તમે કહો કે શું હું ઠગ છું? બધા હાથ ઊંચા કરીને જવાબની અપેક્ષા સાથે તેમણે બીજો સવાલ કર્યો કે શું સી.આર.પાટીલ ઠગ છે? લોકોએ તેનો પણ જવાબ હાથ ઊંચા કરીને આપ્યો હતો. કેજરીવાલે શિક્ષણ, વીજળી, રોજગાર સહિતના મુદ્દા ઉપસ્થિત કરીને કહ્યું કે, 27 વર્ષથી સરકારમાં રહેલી ભાજપ પાર્ટીએ કેમ આટલા વર્ષો સુધી સુધારો ન કર્યો. કેજરીવાલે તેમના ભાષણમાં પાંચ વાર પાટીલ પર નિશાન તાક્યું હતું. તેમણે કહ્યું કે, ગુજરાતમાં મુખ્યમંત્રી ભૂપેન્દ્ર પટેલ છે, પરંતુ રાજ તો પાટીલનું જ ચાલે છે.\nગુજરાતના લોકો પાસે એક મોકો માગું છું, હું શાળા અને હોસ્પિટલ માટે મત માગીશ: કેજરીવાલ\nપાસના કન્વીનર એરવાડિયા, કોંગ્રેસના કાર્યકરો આપમાં જોડાયા : મુખ્યમંત્રી અરવિંદ કેજરીવાલની રાજકોટની મુલાકાત દરમિયાન મોરબીના પાસ કન્વીનર નિલેશ એરવાડિયા આપમાં જોડાયા હતા. કેજરીવાલની હાજરીમાં કોંગ્રેસના કાર્યકરો પણ આમ આદમી પાર્ટીમાં વિધિવત રીતે જોડાયા હતા. મોરબી સિરામીકના ઉદ્યોગપતિઓ કેજરીવાલને મળવા આવી પહોંચતા અનેક સવાલો ઉઠ્યા હતા. રાજકોટ ઓલ ઇન્ડિયા સીરામીકના ઉદ્યોગપતિઓએ કેજરીવાલના હાથે આપનો ખેસ ધારણ કર્યો હતો. આ સંસ્થાના પૂર્વ પ્રમુખ ગિરીશ પેથાપરા સાથે કેજરીવાલે બેઠક કરી હતી.


જૂનાગઢ: તંત્રનો વિરોધ કરવા જનતાએ લીધો ગધેડાનો સહારો, શું છે મામલો? જાણો– News18 Gujarati\nજૂનાગઢ: તંત્રનો વિરોધ કરવા જનતાએ લીધો ગધેડાનો સહારો, શું છે મામલો? જાણો\nજૂનાગઢમાં તંત્ર સામે રોષ વ્યક્ત કરવા માટે જનતાએ ગધેડાનો સહારો લીધો છે. પાલિકા તંત્ર દ્વારા દબાણ હટાવવ ઝુંબેશ શરૂ કરવામાં આવી છે જેને પગલે લોકોમાં ભારે રોષ પ્રસરી રહ્યો છે. આ માટે સામાજિક સંસ્થાના કાર્યકરો દ્વારા અનોખું વિરોધ પ્રદર્શન કરાયું હતું. ગધેડા સાથે પોસ્ટર લગાવી નગરમાં ફરી વિરોધ વ્યક્ત કર્યો હતો.\nજૂનાગઢ #જૂનાગઢમાં તંત્ર સામે રોષ વ્યક્ત કરવા માટે જનતાએ ગધેડાનો સહારો લીધો છે. પાલિકા તંત્ર દ્વારા દબાણ હટાવવ ઝુંબેશ શરૂ કરવામાં આવી છે જેને પગલે લોકોમાં ભારે રોષ પ્રસરી રહ્યો છે. આ માટે સામાજિક સંસ્થાના કાર્યકરો દ્વારા અનોખું વિરોધ પ્રદર્શન કરાયું હતું. ગધેડા સાથે પોસ્ટર લગાવી નગરમાં ફરી વિરોધ વ્યક્ત કર્યો હતો. જૂનાગઢ મહાનગરપાલિકા દ્વારા દબાણ હટાવ ઝુંબેશ અંતગર્ત ગરીબોના ઝૂંપડાં હટાવાતાં લોકોમાં ભારે આક્રોશ પ્રસરી રહ્યો છે. સામાજિક સંસ્થાઓએ ગરીબોને ન્યાય આપવાની માંગ સાથે ઉગ્ર વિરોધ નોંધાવ્યો હતો. મહાનગરપાલિકા અને સરકાર સામે આક્રોશ વ્યક્ત કરતા વિવિધ પોસ્ટરો ગધેડા પર લટકાવી નગરમાં વિરોધ પ્રદર્શન કરાયું હતું. તંત્રની કામગીરીથી રોષે ભરાયેલા લોકોએ મહાનગરપાલિકા કમિશ્નર અને ભાજપ સરકાર સામે પણ વિરોધના સુત્રોચ્ચાર કર્યા હતા.\nગધેડા સાથે વિરોધ


કાન પકડીને ઉઠક બેઠક કરવાની સજા કેમ આપવામાં આવે છે ?\nનવી દિલ્હી,તા. ૨૫: બાળપણમાં સ્કૂલ જવાનું ભલે આપણને ગમતું ન હોય પરંતુ હવે જયારે તેને જોઇએ તો ખબર પડે છે કે સ્કૂલના દિવસો જીવનના સુંદર દિવસો હતા. ફકત એક અથવા બે લોકો જ નહી પરંતુ મોટાભાગના લોકોનું આ જ માનવું છે. તમને યાદ હશે કે સ્કૂલમાં જયારે મસ્તી કરતા હતા અથવા હોમવર્ક પુરૂ ન થયું હોય તો ટીચર આપણને કાન પકડાવીને ખૂણામાં ઉભા કરી દેતા હતા અથવા પછી કાન પકડીને ઉઠક-બેઠક કરાવતા હતા. જોકે આજે પણ આ સજા કોમન છે.\nશું તમે કયારેય ધ્યાન આપ્યું છે કે કોઇને કાન પકડાવીને ઉઠક-બેઠક કરાવવાની સજા કેમ ફટકારવામાં આવે છે? નહી ના? આમ તો આ પ્રશ્ન તો ઇંસ્ટ્રિેસ્ટંગ છે પરંતુ જવાબ કદાચ જ ખબર હશે. તો ચાલો આજે અમે તમને જણાવીએ તેના વિશે...\nઉઠક-બેઠક ફકત કલાસરૂમમાં બાળકોને આપવામાં આવતી પનિશમેન્ટ જ નથી પરંતુ ઘણા લોકો પ્રાર્થના સમયે પણ આમ કરે છે. દક્ષિણ ભારતના મંદિરોમાં તો આજે પણ આ પ્રથા ખૂબ પ્રચલિત છે. એટલું જ નહી દ્યણીવાર તમે પોલીસને પણ રસ્તા પર કેટલાક લોકોને કાન પકડાવીને ઉઠક-બેઠક કરાવે છે. કોરોનાકાળમાં લોકડાઉનના નિયમ તોડવાનારને પણ પોલીસ ઉઠક-બેઠક કરાવે છે. તમને જણાવી દઇએ કે આ પનિશમેન્ટની પાછળ કેટલાક વૈજ્ઞાનિક કારણ પણ છે.\nમાનવામાં આવે છે ઉઠક-બેઠક કરવાથી ધ્યાન કેંદ્રીત કરવામાં મદદ મળે છે. તેનાથી યાદશકિત પણ સારી રહે છે. ઉઠક-બેઠક કરવાથી મગજના કેટલાક ભાગ એકિટવ થઇ જાય છે. તમે જોયું હશે કે આજેપણ લોકો કસરત અને વ્યાયામ દરમિયાન ઉઠક-બેઠક જરૂર કરે છે. ઉઠક-બેઠક પેટની આસપાસની ચરબીને પણ ઓછી પણ ઓછી કરવામાં મદદ કરે છે.\nઆ વિષય પર દ્યણા રિસર્ચ પણ કરવામાં આવ્યા છે. એક રિસર્ચમાં જાણવા મળ્યું છે કે ૧ મિનિટ સુધી કાન પકડીને ઉઠક-બેઠક કરવાથી આલ્ફા વેવ્સની એકિટવિટી વધી જાય છે. કાન પકડવાથી લોબ્સ દબાઇ છે અને એકયૂપ્રેશરના મુજબ બ્રેન અથનો જમણો અને ભાગ ભાગ એકિટવેટ થાય છે.\nવધુ એક રિસર્ચમાં વૈજ્ઞાનિકોને જાણવા મળ્યું કે કાન પકડીને ઉઠક-બેઠક કરવાથી બ્રેનમાં ઇલેકટ્રોકલ એકિટવિટી વધી જાય છે. આ તમામ ફાયદોને જાણ્યા બાદ ઘણી સ્કૂલોએ તેને બાળકોને પનિશમેન્ટ આપવા તરીકે અપનાવી.\nતમને જાણીને આશ્ચર્ય થશે કે અમેરિકાની સ્કૂલોમાં કાન પકડીને ઉઠક-બેઠક કરવામાં બાળકોની રૂચિ વધારવા માટે વર્કશોપ પણ કરવામાં આવે છે. સ્કૂલોએ તેને 'સુપર બ્રેન યોગ'નું નામ આપ્યું છે. બાળકો જ કેમ મોટાને પણ આ યોગ નિયમિત રીતે કરવા જોઇએ.


સુરત: કપલ રીંગ જોવા આવેલા ત્રણ યુવાનો એ લુંટ નો પ્રયાસ કર્યો! જુવો દીલ ધડક વિડીઓ… – Today Gujarat\nસુરત: કપલ રીંગ જોવા આવેલા ત્રણ યુવાનો એ લુંટ નો પ્રયાસ કર્યો! જુવો દીલ ધડક વિડીઓ…\nરોજ બરોજ ઘણા ચોરી, લુંટફાટ, વગેરે ગેરકાનૂની મામલો ખુબજ વધી રહ્યા છે અને જે તમે જોતાજ હશો અથવા સાંભળતા હશો. ચોરી કરવા વાળા લોકો લાખો અને કરોડો ની ચોરી કરતા હોઈ છે તેવીજ રીતે તે લોકો લુંટફાટ પણ કરતા હોઈ છે જેના લીધે જે તે વ્યક્તિનું ઘણું નુકસાન થતું હોઈ છે, ખાસ કરીને જ્વેલરી શોપ ના માલિકને. આજે તેમણે એક એવાજ લુંટફાટ ને લાગતો મામલા વિષે રૂબરૂ કરાવશું.\nઆ મામલો સુરત જીલ્લાના ડીંડોલી સ્થિત કરાડવા રોડ પર આવેલી જવેલર્સની દુકાનમાં મહિલા સાથે જબરદસ્તી કરીને ૩ યુવકોએ ૧.૩૭ લાખ રૂપિયાનું મંગલ સૂત્ર ચોરી કરીને ત્યાથી ભાગી ગયા હતા. તેમજ આ સમગ્ર ઘટના તે શોપના સીસીટીવી કેમેરામાં કેદ થઇ ગઈ હતી જે પછી પોલીસે એક કિશોર અને ૨ બીજા યુવકોની ઝડપી પાડી કાયદેસરની કાર્યવાહી હાથ ધરી છે.\nસુરતના આ જ્વેલરી શોપનું નામ કોઠારી જવેલર્સ છે ત્યાં બપોરના સમયે આ દુકાનમાં જ્યોતીબેન જેંન બેઠા હતા આ દરમ્યાન ૩ યુવકો દુકાન માં આવ્યા હતા અને ત્રણેય યુવકો એ કપલ રીંગ ખરીદી કરવાનું નાટક કર્યું હતું. આ દરમ્યાન તેમાંથી એક યુવક કાઉન્ટર કુદીને મહિલા ને ચાકુ બતાવીને તેનું મોઢું તેમજ અંખ દબાવી દીધી હતી. જોકે પછી મહિલાએ પ્રતિકાર કરતા ધક્કો માર્યો હતો.\nત્યાર પછી જ્યોતિબેને સિક્યોરીટી સાયરન વગડ્યું હતું જેથી ત્રણેય યુવકો એ દુકાન ની અંદર રાખેલ ડિસ્પ્લેમાંથી ૧.૩૭ લાખની કીમતનું મંગલસૂત્રની લુટ મોપેડ પર ફરાર થઇ ગયા હતા. આ બનાવની જાણ પોલીસને કરવામાં આવી હતી જેથી પોલીસનો કાફલો ઘટના સ્થળે પહોચ્યો હતો. અને થોડાકજ સમય માં પોલીસે ૩ યુવકો ઝડપી લીધા હતા.\n← હવામાન વિભાગ એ કરી મોટી આગાહી ! હવે ચોમાસા ની વધુ રાહ જોવી પડશે, ગુજરાતમાં ચોમાસું 10 જુન ના બદલે…\nઅનૈતિક પ્રેમ સંબંધ નો કરુણ અંજામ ! પત્ની ના અફેર ની ખબર પડતા પતિ એ જે કર્યુ જાણી ને હચમચી જશો →


“બાલવીર” ફેમ અનુષ્કા સેનનો જોવા મળ્યો સિઝલિંગ અંદાજ, માલદીવમાં મોનોકોનીમાં બતાવ્યો બોલ્ડ અંદાજ\nPosted on 11:54 am July 13, 2021 Author Shah JinaComments Off on ગુજરાતમાં વરસાદને લઇને હવામાન વિભાગ દ્વારા કરવામાં આવી મોટી આગાહી, આગામી 4-5 દિવસ સુુધી જાણો કયાં કયાં થશે વરસાદ\nવરસાદ ખેંચાતા જગતનો તાત ચિંતામાં મૂકાયો હતો, જયાં પાણીનો અભાવ હોય ત્યાં પાક સુકાઈ જવાની ભીતિ સેવાઇ રહી હતી. ત્યારે હવે ફરી મેઘરાજાની ઇનિંગ શરૂ થઇ ગઇ છે. વરસાદને લઇને આગાહી કરવામાં આવી છે. સૌરાષ્ટ્રના કેટલાક વિસ્તારો ઉપરાંત અનેક જગ્યાએ હળવાથી ભારે વરસાદની આગાહી કરવામાં આવી છે.\nરાજયમાં હવે આગામી દિવસોમાં વરસાદી માહોલ જામશે. હવામાન વિભાગ દ્વારા અનુમાન લગાવવામાં આવ્યુ છે કે, સૌરાષ્ટ્ર અને દક્ષિણ ગુજરાતમાં હળવાથી ભારે વરસાદ પડશે. માછીમારોને દરિયો ન ખેડવા પણ સૂચના અપાઇ છે. દરિયાઇ કિનારે ભારે પવન ફૂકાય તેવી પણ શક્યતા સેવાઇ રહી છે. હવામાન વિભાગે સૌરાષ્ટ્ર કચ્છના કેટલાક વિસ્તારોમાં વરસાદને લઈ ઓરેંજ એલર્ટ જાહેર કર્યું છે.\nરાજ્યમાં છેલ્લા કેટલાક દિવસના વિરામ બાદ મેઘરાજા ફરી મહેરબાન થયા છે. રાજ્યના મોટાભાગના જિલ્લાઓમાં વરસાદની આગાહી હવામાન વિભાગ દ્વારા કરવામાં આવી છે. 16 જુલાઇ સુધી રાજ્યના અમદાવાદ, ગાંધીનગર વડોદરા અને દાહોદમાં વરસાદ થવાની આગાહી કરવામાં આવી છે.\nસુરત, નવસારી, વલસાડ, રાજકોટ, જામનગર, પોરબંદર, જુનાગઢ, દ્વારકા, ગીર સોમનાથ, દીવ, પાટણ, મહેસાણા, સાબરકાંઠા, ગાંધીનગર, અમદાવાદ, અરવલ્લી, નર્મદા, ભરૂચ, ડાંગ, કચ્છ, અમરેલી, બોટાદ, ભાવનગરમાંપણ વરસાદ વરસવાની આગાહી કરવામાં આવી છે. દક્ષિણ ગુજરાતમાં સૌથી વધુ 18.37%, પૂર્વ- મધ્ય ગુજરાતમાં 17.71%, કચ્છ ઝોનમાં 18.31%, અને ઉત્તર ગુજરાતમાં 16.69% વરસાદ નોંધાયો છે, જ્યારે સૌરાષ્ટ્રમાં 15.91% વરસાદ પડ્યો છે.\nજાહ્નવી કપૂરે શેર કર્યો હોટ તસ્વીરો, લોકોએ કહ્યું કે મારી સાથે લગ્ન કરીશ?


surya and mangal yuti in kanya rashi: સૂર્ય અને મંગળની યુતિ, ગરમ મિજાજને કારણે આ5રાશિઓને થશે નુકસાન - surya and mangal yuti in kanya rashi from 17th september to 17th october4zodiac have to be very careful | I am Gujarat\nsurya and mangal yuti in kanya rashi from 17th september to 17th october4zodiac have to be very careful\nસૂર્ય અને મંગળની યુતિ, ગરમ મિજાજને કારણે આ5રાશિઓને થશે નુકસાન\nMitesh Purohit | I am Gujarat | Updated: Sep 19, 2021, 8:45 AM\nબંને અગ્ની તત્વો પ્રધાન ગ્રહો એક જ રાશિમાં ભેગા થઈ તેની અસર આમ તો તમામ રાશિઓ પર થશે પરંતુ તેમાં પણ ઉગ્ર સ્વભાવ ધરાવતી કેટલીક રાશિના જાતકોને ખૂબ જ સાવધાન રહેવું પડશે.\n17 સપ્ટેમ્બર 2021 થી 17 ઓક્ટોબર દરમિયાન કન્યા રાશિમાં સૂર્ય અને મંગળનું રાશિ ભ્રમણ કરશે મોટી અસર.\nસૂર્ય મંગળની યુતિ તમામ રાશિઓ પર વધતા ઓછા પ્રમાણમાં અસર કરશે. પરંતુ આ4રાશિઓ પર થશે સૌથી વધુ પ્રભાવ\nવૈદિક જ્યોતિષ અનુસાર, સૂર્ય અને મંગળ બંને ઊર્જાવાન અને અગ્નિ તત્વ પ્રબળ ગ્રહો છે. આ બંને ગ્રહો 17 સપ્ટેમ્બર 2021 થી 17 ઓક્ટોબર દરમિયાન કન્યા રાશિમાં સાથે ભ્રમણ કરશે. સૂર્ય અને મંગળની આ યુતિ બધી રાશિઓ પર વધતા ઓછા અંશે અસર કરશે, પરંતુ આ બે ગ્રહો સાથે આવવાથી કેટલીક રાશિઓના જાતકોના વર્તનમાં ગુસ્સો ખૂબ વધારે જોવા મળી શકે છે. જેનાથી ઘણીવાર વાત બગડી શકે છે. તે કઈ રાશિઓ છે જેમને સૂર્ય-મંગળની આ યુતિ દરમિયાન પોતાના ગરમ સ્વભાવ પર નિયંત્રણ રાખવું પડશે, ચાલો જાણીએ.\nમિત્રો, જ્યોતિષ અનુસાર સૂર્ય ગ્રહ પિતા, સરકારી કામ, ઊર્જા વગેરેનો કારક ગ્રહ માનવામાં આવે છે. જ્યારે મંગળને હિંમત, યુદ્ધ, શકિત વગેરેનો કારક ગ્રહ માનવામાં આવે છે. જ્યારે આ બે ગ્રહોનો સંયોગ રચાય અથવા બંને એક જ રાશિમાં સાથે બેઠા હોય તો તેનાથી વ્યક્તિના જીવનમાં ગુસ્સાનું પ્રમાણ વધારે રહે છે.\nતમારા સાતમા ઘરમાં સૂર્ય-મંગળનો સંયોગ રહેશે જેના કારણે આ રાશિના લોકોને વૈવાહિક જીવનમાં કેટલીક સમસ્યાઓનો સામનો કરવો પડી શકે છે. તમને સલાહ આપવામાં આવે છે કે તમે તમારા જીવનસાથી સાથે વાતચીત દરમિયાન ખૂબ જ કાળજીપૂર્વક શબ્દો વાપરો, અન્યથા નાનો વિવાદ પણ મોટો ઝઘડો કરી શકે છે. આ સાથે તમારે તમારા ગુસ્સા પર પણ નિયંત્રણ રાખવાની જરૂર છે.\nતમારા ચોથા ઘરમાં એટલે કે સુખના ભાવમાં સૂર્ય અને મંગળનો સંયોગ થશે. આ યુતિના કારણે તમારે પારિવારિક જીવનમાં કેટલાક પડકારોનો સામનો કરવો પડી શકે છે. જ્યારે તમે ઉદ્વેગ અને ગુસ્સામાં આવીને પરિવારના સભ્ય સાથે કોઈ તૂ-તૂ મે-મે કરો છો ત્યારે સ્થિતિ બગડી શકે છે. જેના કારણે પરિસ્થિતિ વધુ ખરાબ થઈ શકે છે. આવી સ્થિતિમાં, તમને બિનજરૂરી વાદ-વિવાદ ટાળવાની સલાહ આપવામાં આવે છે. તે ફક્ત તમને નુકસાન પહોંચાડશે અને બીજું કંઈ નહીં. વધુ પડતા ગુસ્સાને કારણે તમારી નજીકના લોકો પણ આ સમયે તમારાથી અંતર રાખી શકે છે.\nતમારા રાશિના બીજા ઘરમાં સૂર્ય અને મંગળનો સંયોગ રહેશે. આ સંયોગને કારણે તમારી વાણીમાં કડવાશ આવી શકે છે. આ સમય દરમિયાન તમે તમારા શબ્દોથી તમારા પરિવારના સભ્યો અથવા મિત્રોને નુકસાન પહોંચાડી શકો છો. સૂર્ય-મંગળના સંયોગને કારણે તમારામાં વધારે ગુસ્સો જોવા મળી શકે છે અને તમે ગુસ્સામાં આવી વાતો કહી શકો છો જેનાથી તમારા નજીકના લોકોને દુઃખ થાય કે તેમના માટે મુશ્કેલી ઉભી થાય. પોતાને કંટ્રોલ કરવા માટે આ રાશિના લોકોએ યોગ મેડિટેશનનો સહારો લેવો જોઈએ.\nઆ રાશિના લોકોએ સૂર્ય-મંગળના જોડાણ દરમિયાન પોતાના ગુસ્સા પર નિયંત્રણ રાખવું પડશે. આ સંયોગ તમારા અગિયારમા ઘરમાં થઈ રહ્યો છે, જેના કારણે તમારા મોટા ભાઈઓ અને બહેનો સાથે અણબનાવ થઈ શકે છે. જો કે, કોઈપણ સંજોગોમાં, તમારે તમારા ભાઈ -બહેનોને એવી વાતો કહેવાનું ટાળવું જોઈએ જે સંબંધને બગાડે. જો તમે શાંતિથી તમારા મુદ્દાઓ શેર કરો તો વસ્તુઓ સારી થશે. આ સાથે, આ રાશિના લોકો જે બિઝનેસ કરે છે, તેઓએ પણ ગુસ્સામાં અથવા દુશ્મનાવટમાં અચાનક કોઈ પણ નિર્ણય લેવાનું ટાળવું પડશે, નહીં તો નુકસાન થઈ શકે છે.\nRead Next Storyગ્રહોના રાજા સૂર્યનો કન્યા રાશિમાં પ્રવેશ, આ રાશિઓ માટે લઈને આવશે પ્રગતિકારક સમય\nગ્રહ દશા રાશિફળ ગુજરાતી જ્યોતિષ રાશિફળ vaidik jyotish surya and mangal yuti in kanya rashi sun and mars together in Virgo indian panchanga Indian jyotish gujarati jyotish rashifal4zodiac have to be very careful during this month\nWeb Title : surya and mangal yuti in kanya rashi from 17th september to 17th october4zodiac have to be very careful


worlds first wooden satellite aims to reach space by end of 2021 gh jm – News18 Gujarati\nપ્રતિકાત્મક તસવીર : સૌજન્ય : ESA.\nWorld's First Wooden Satellite : ઉપગ્રહને અમેરિકન એરસ્પેસ નિર્માતા રોકેટ લેબ દ્વારા વિકસિત રોકેટ ઇલેક્ટ્રોન પર ન્યૂઝીલેન્ડથી લોન્ચ કરશે.\nLast Updated : June 16, 2021, 14:40 IST\nફિનિશ કંપની આર્કટિક એસ્ટ્રોનોટિક્સ (Finnish company Arctic Astronautics) આ વર્ષના અંત સુધીમાં વિશ્વનો પહેલો લાકડાનો ઉપગ્રહ (Wooden Satelite) અંતરિક્ષમાં લોન્ચ કરી રહી છે. ઉપગ્રહ, WISA વુડસૈટ એક ક્યુબ આકારનો નેનો સેટેલાઇટ છે, જે બર્ચ પ્લાઇવુડથી બન્યો છે અને તેમાં યુરોપીય અંતરિક્ષ એજન્સી (European Space Agency) દ્વારા વિકસિત સેન્સર છે. ક્યૂબ સેટેલાઇટની લંબાઇ, ઉંચાઇ અને પહોળાઇ 10 સેમી છે. જેનો ઉદ્દેશ્ય તે પરીક્ષણ કરવાનું છે કે શું સામગ્રીના રૂપમાં લાકડી અંતરિક્ષમાં નિર્વાત, ઠંડી, ગરમી અને વિકિરણથી બચી શકે છે.\nવુડસેટ બનાવવાની પાછળ મગજ વાપરનાર જરી માકિનને વિચાર્યુ કે, આપણે અંતરિક્ષમાં કોઇ લાકડાની સામગ્રી શા માટે નથી ઉડાડી શકતા? માકિનને આર્કટિક એસ્ટ્રોનોટિક્સના સહ-સંસ્થાપક છે. તેમની કંપની ઉપગ્રહ પ્રતિકૃતિઓ બનાવે છે, જે સંપૂર્ણ રીતે કાર્યાત્મક અને કક્ષા માટે તૈયાર છે. પ્રતિકૃતિઓનો ઉપયોગ મોટા ભાગે શિક્ષા, તાલીમ અને શોખના ઉદ્દેશ્ય માટે તૈયાર કરવામાં આવે છે.\nઉપગ્રહમાં વાપરવામાં આવતા લાકડામાં ભેજ ઓછો કરવા માટે વેક્યૂમ ડ્રાઇ કરવામાં આવ્યું છે. જેનાથી અંતરિક્ષમાં મુશ્કેલી પડી શકે છે. વુડન સેટેલાઇટની બહાર મેટલથી બનેલા નોન-વુડન પાર્ટ જેવા કે સેલ્ફી સ્ટીક અને કોર્નર એલ્યૂમિનિયમ રેલનો ઉપયોગ તેને અંતરિક્ષમાં સ્થાપિત કરવા માટે કરાયો છે.\nઉપગ્રહને અમેરિકન એરસ્પેસ નિર્માતા રોકેટ લેબ દ્વારા વિકસિત રોકેટ ઇલેક્ટ્રોન પર ન્યૂઝીલેન્ડથી લોન્ચ કરશે. WISA વુડસેટની ઉડાન પહેલા પરીક્ષણમાંથી સંકેત મળશે કે આ પરમાણુ ઓક્સીજનના સંપર્કમાં આવ્યા બાદ પણ 500-600 કિમીની કક્ષામાં સલામત રહી શકશે. જોકે વૈજ્ઞાનિકોના અનુમાન મુજબ અનફિલ્ટર્ડ અલ્ટ્રાવાયોલેટ સૂરજના કિરણો લાકડાને કાળું કરી દેશે.\nતે સુનિશ્ચિત કરવા કે સેટેલાઇટ પૃથ્વીની નીચલી કક્ષામાં વિષમ પરીસ્થિતિઓમાં સલામત રહી શકે છે કે નહીં, ઇએસએ ઉપગ્રહમાં એક સ્યૂટ તહેનાત કરશે. ઇએસએના મટીરિયલ્સ ફિઝિક્સ એન્ડ કેમેસ્ટ્રીના પ્રમુખ રિકાર્ડો રેમપિનીએ કહ્યું કે, પહેલી વસ્તુ જે અમે શરૂ કરી રહ્યા છીએ તે એક પ્રેશર સેન્સર છે. જે અમને કક્ષામાં લોન્ચ કર્યાના કલાકો અને દિવસોમાં સ્થાનિક દબાણ અંગે ઓનબોર્ડ માહિતી આપશે. સેન્સરમાં એક કન્ટેમિનેશન મોનિટરીંગ ટૂલ પણ હશે, જે સર્કિટ બોર્ડ કે ઉપગ્રહના લાકડાના ભાગ પર થતી કોઇ પણ સંવેદનશીલ હલચલને માપશે.\nTags: International news, Wooden satelite, ગુજરાતી ન્યૂઝ, જ્ઞાન


કસ્ટમરને આકર્ષવા માટે કોલમ્બિયાની એક રેસ્ટોરાનો યુનિક આઈડિયા, 24 કેરેટ ગોલ્ડ બર્ગર બનાવીને ભારે ભીડ એકઠી કરી | Unique Idea ofaColombian Restaurant Gathers Huge Crowd by Makinga24 Carat Gold Burger - Divya Bhaskar\nUnique Idea Of A Colombian Restaurant Gathers Huge Crowd By Making A 24 Carat Gold Burger\nસોશિયલ મીડિયા પર વાયરલ:કસ્ટમરને આકર્ષવા માટે કોલમ્બિયાની એક રેસ્ટોરાનો યુનિક આઈડિયા, 24 કેરેટ ગોલ્ડ બર્ગર બનાવીને ભારે ભીડ એકઠી કરી\nબર્ગર ખાનારા શોખીનો માટે કોલમ્બિયાની એક રેસ્ટોરાએ 24 કેરેટ ગોલ્ડ બર્ગર બનાવ્યું છે\nઆ બર્ગરનું નામ ઓરો મેકકોય રાખવામાં આવ્યું છે. તેમને 27 નવેમ્બરથી તેનું વેચાણ શરૂ કર્યું હતું\nબર્ગર એર એવી ડિશ છે જેને મોંઘા રેસ્ટોરામાં શોખથી ખાવામાં આવે છે, જે ફૂડ સ્ટોલ પર પણ ઘણી વેચાય છે. તેને પેટીસ, ચીઝ, શાકભાજી અને ટેંગી સોસ નાખીને મજેદાર બનાવવામાં આવે છે. કોલમ્બિયાની એક રેસ્ટોરામાં આવા બર્ગર ખાનારાઓ માટે 24 કેરેટ ગોલ્ડ બર્ગર બનાવવામાં આવ્યું છે. આ બર્ગરનું નામ ઓરો મેકકૉય રાખવામાં આવ્યું છે. તેમણે તેના વેચાણની શરૂઆત 27 નવેમ્બરથી કરી હતી.\nઆ બર્ગરને બનાવવામાં ડબલ મીટ અને ડબલ ચીઝની સાથે 24 કેરેટ ગોલ્ડ નાખવામાં આવે છે. આ ક્રિએશન કસ્ટમરને પસંદ આવી રહ્યું છે. ઘણા લોકો રેસ્ટોરામાં ખાસ કરીને આ બર્ગરને જોવા માટે આવી રહ્યા છે. અહીં એકઠી થયેલી ભારે ભીડ એ પણ પૂછી રહી છે કે શું તે ખરેખર સોનાથી બનેલું છે. સોશિયલ મીડિયા પર બર્ગરનો ફોટો જોઈને લોકો તેની કિંમત પૂછી રહ્યા છે. આ બર્ગરની કિંમત 4191 રૂપિયા છે. રેસ્ટોરાના શેફ મારિયા પાઉલના અનુસાર, આ બર્ગરને પહેલા પ્લાસ્ટિકમાં પેક કરવામાં આવે છે. ત્યારબાદ તેના પર સોનાની પરત ચઢાવવામાં આવે છે.


LOVE JIHAD : વડોદરામાં લવજેહાદનો પ્રથમ કેસ નોંધાયો, પોલીસે આરોપીની કરી ધરપકડ | LOVE JIHAD: The first case of love jihad was registered in Vadodara, the police arrested the accused | TV9 Gujarati\nHome » ક્રાઇમ » LOVE JIHAD : વડોદરામાં લવજેહાદનો પ્રથમ કેસ નોંધાયો, પોલીસે આરોપીની કરી ધરપકડ\nLOVE JIHAD : વડોદરામાં લવજેહાદનો પ્રથમ કેસ નોંધાયો, પોલીસે આરોપીની કરી ધરપકડ\nLOVE JIHAD : રાજ્ય સરકાર દ્વારા ગુજરાત ધર્મ સ્વતંત્રતા સુધારા અધિનિયમ લાગુ કરાયો છે. આ કાયદાના લાગુ થયાના ત્રણ દિવસની અંદર વડોદરાના ગોત્રીમાં લવજેહાદનો પ્રથમ કેસ નોંધાયો છે.\nPublish Date - 5:24 pm, Fri, 18 June 21\nLOVE JIHAD : રાજ્ય સરકાર દ્વારા ગુજરાત ધર્મ સ્વતંત્રતા સુધારા અધિનિયમ લાગુ કરાયો છે. આ કાયદાના લાગુ થયાના ત્રણ દિવસની અંદર વડોદરાના ગોત્રીમાં લવજેહાદનો પ્રથમ કેસ નોંધાયો છે. એક મુસ્લિમ યુવકે ખ્રિસ્તી નામધારણ કરી હિન્દુ યુવતી સાથે બળજબરીથી સંબંધ બાંધ્યા હતા. અને, યુવતી સાથે નિકાહ પઢી ધર્મપરિવર્તનનું દબાણ કર્યું હતું. હાલ પોલીસે આરોપીની ધરપકડ કરીને કાર્યવાહી હાથ ધરી છે.\nવડોદરા શહેરમાં રહેતા સમીર અબ્દુલ કુરેશીએ ખ્રિસ્તી નામ માર્ટિન સેમ ધારણ કર્યું હતું. અને, સોશિયલ મીડિયાના માધ્યમથી હિન્દુ યુવતી સાથે મિત્રતા બાંધી હતી. અને પોતે યુવતી સાથે લગ્ન કરશે, એવું જણાવી બળજબરીપૂર્વક શારીરિક સંબંધ બાંધ્યા હતા. અને, આ રીતે યુવકે યુવતી પર અવારનવાર દુષ્કર્મ આચર્યું હતું. આ યુવાને યુવતી સાથે સૃષ્ટિ વિરુદ્ધનું કૃત્ય પણ કર્યું હોવાનું બહાર આવ્યું છે. યુવાને યુવતીની જાણ બહાર યુવતીના નગ્ન ફોટા પણ પાડયા હતા.\nબાદમાં યુવકે યુવતીના નગ્ન ફોટા સોશિયલ મીડિયામાં વાઇરલ કરવાની ધમકી આપી હતી. અને, આવી ધમકી આપી યુવતી સાથે મરજી વિરુદ્ધ શારીરિક સંબંધ બાંધ્યો હતો. આ દરમિયાન યુવતી બે વખત ગર્ભવતી પણ થઇ હતી. યુવતીને પ્રથમ વખત બે માસનો ગર્ભ રહી જતાં મેડિકલ સ્ટોરમાંથી દવા લાવી ગર્ભપાત કરાવ્યો હતો. ત્યારબાદ ફરી યુવતીને પાંચ માસનો ગર્ભ રહી જતાં ડોક્ટર પાસે ગર્ભપાત કરાવ્યો હતો.\nઆરોપી સમીર અબ્દુલ કુરેશીની ધરપકડ\nઆટલું ઓછું હોય તેમ આ ઘટના બાદ મુસ્લિમ યુવકે યુવતીને કલ્યાણનગર ગોસિયા મસ્જિદ ખાતે લઇ જઇ યુવતીનું મુસ્લિમ નામ રાખીને બળજબરીથી નિકાહ પઢ્યા હતા. અને યુવતીનું ધર્મપરિવર્તન પણ કરાવ્યું હતું. ત્યાર બાદ યુવતીને મુસ્લિમ ધર્મ પાળવા માટે દબાણ કરવામાં આવતું હતું. તથા તેનાં માતા-પિતાને ગાળો આપીને મેરેજ રજિસ્ટર્ડ કરાવ્યું હતું.\nઆખરે સમગ્ર મામલે યુવતીએ યુવક વિરુદ્ધ ગોત્રી પોલીસ સ્ટેશનમાં ફરિયાદ નોંધાવી હતી. ગોત્રી પોલીસે યુવક સામે બળાત્કાર તથા એટ્રોસિટી એક્ટ અને ગુજરાત ધર્મ સ્વતંત્રતા અધિનિયમ-2021ની કલમો અંતર્ગત ગુનો નોંધીને તેની ધરપકડ કરી વધુ કાર્યવાહી હાથ ધરી છે.\nગુજરાત સરકારે આ કાયદામાં5વર્ષ સુધીની સજા અને રૂ.2 લાખ સુધીના દંડની, જ્યારે સગીર સાથેના ગુનામાં7વર્ષ સુધીની સજા અને રૂ.3 લાખ દંડની જોગવાઈ કરી છે. આ ઉપરાંત અનુસૂચિત જાતિ, જનજાતિની સ્ત્રી સાથેના ગુનામાં7વર્ષની જોગવાઈ કરાઇ છે.\nKutch: ડ્રગ્સ કેસમાં વોન્ટેડ માંડવીના શકિલ સુમરાની ગુજરાત ATS એ દિલ્હીથી કરી ધરપકડ, 8 દિવસના રીમાન્ડ મંજુર\nSABARKATHA : વિધર્મી યુવકના ત્રાસથી કંટાળી યુવતીનો આપઘાત, યુવક સામે નોંધાઇ ફરિયાદ\nશિક્ષણ31 mins ago


Posted on April 20, 2020 April 20, 2020 Author JayeshComments Off on હે ભગવાન..45 વર્ષના આ સાહેબના2રિપોર્ટ નેગેટિવ હતા, રવિવારે રજા મળવાની હતી અને શનિવારે રાતે જ મૃત્યુ થયું ..જાણો વિગત\nકોરોના વાયરસના કારણે ઘણા લોકો મૃત્યુની ચપેટમાં ચાલ્યા જાયે છે, દુનિયાભરમા અટાયર સુધીમાં લાખો લોકોના મૃત્યુ થઇ ગયા છે અને દિવસેને દિવસે આ આંકડો પણ વધતો જાય છે. ભારતમાં પણ ઘણા લોકોના મૃત્યુ થઇ ગયા છે ત્યારે આ બધા વચ્ચે જયારે કોઈ ડોકટર કે પોલીસકર્મી પોતાની ફરજ નિભાવતા હોય અને તે કોરોના સંક્રમિત મળી આવે અથવા તો કોરોનાના કારણે તેમનું મૃત્યુ થાય ત્યારે ખરેખર દિલ રડી ઉઠે.\nઆવી જ એક ઘટના મધ્યપ્રદેશના ઇન્દોરમાં બનેલી સામે આવી છે જ્યાં 45 વર્ષના ઈંસ્પેક્ટર દેવેન્દ્ર ચંદ્રવંશીનું કોરોનાના કારણે અવસાન થયું છે. તે છેલ્લા 19 દિવસથી અરવિંદો હોસ્પિટલમાં ભરતી હતા.ચંદ્રવંશીનો પહેલા કોરોના રિપોર્ટ પોઝિટિવ આવ્યો હતો પરંતુ ત્યારબાદ 13 અને 15 એપ્રિલનો રિપોર્ટ નેગેટિવ આવ્યો હતો.\nહોસ્પિટલના ડોકટર વિનોદ ભંડારીના જણાવ્યા અનુસાર ચંદ્રવંશીના મૃત્યુનું કારણ પલ્મોનરી એમ્બોલિઝજ છે, રવિવારે તેમને હોસ્પિટલમાંથી રજા આપવાની હતી. પરંતુ શનિવારે જ તેમનું આવસાન થયું હતું. ઈંદોરના સીએમએચઓનું કહેવું છે કે ચંદ્રવંશીનું મૃત્યુ કોરોનાના આંકડામાં જ ગણવામાં આવશે. ત્યારે ચંદ્રવંશી સાથે રહેનારા ઈસાઈ પણ સંકરિમાણમાં છે. ભાજપના પૂર્વ પાર્ષદના મર્યું પછી તેમનો રિપોર્ટ પણ પોઝિટિવ આવ્યો હતો. ઇન્દોરમાં અત્યાર સુધી 50 લોકોના મૃત્યુ થઇ ગયા છે.\nમધ્યપ્રદેશના મુખ્યમંત્રી શિવરાજ સિંહ ચૌહાણે પણ ઇન્સ્પેકટર ચન્દ્રવંશીના પરિવારને 50 લાખ રૂપિયાની મદદ કરવાની જાહેરાત કરી છે, તેમને ટ્વીટ કર્યું છે કે “હું દેવેન્દ્ર ચંદ્રવંશીના ચરણમાં શ્રદ્ધાંજલિ અર્પણ કરું છું. તે કોરોના વોરિયર્સ બની અને લોકોની સેવામાં લાગેલા હતા. આ સંકટના સમયમાં મારી સાથે આખો પ્રદેશ તેમની સાથે ઉભો છે. શોકાકુલ પરિવારને રાજ્ય સાશનના તરફથી આર્થિક મદદ અને તેમની પત્નીને સબ ઇન્સ્પેકટરના પદ ઉપર નિયુક્ત કરવામાં આવે છે.”\nપ્રશાસનના આદેશ પ્રમાણે ઈન્સ્પેકટર ચંદ્રવંશીના પાર્થિવ દેહને હોસ્પિટલથી સીધો જ મુક્તિધામ લઇ જવામાં આવ્યો હતો. ત્યાં તેમના અંતિમ સંસ્કાર પહેલા ગાર્ડ ઓફ ઑનર અને શ્રદ્ધાંજલિ આપવામાં આવી હતી, જ્યાં પોલીસના ઉચ્ચ અધિકારીઓ પણ સામેલ રહ્યા હતા.\nઇન્સ્પેકટર ચંદ્રવંશીને કોરોના કરતા પણ વધારે નિમોનિયાનું સંક્ર્મણ થઇ ગયું હતું, તેમને હાલત ઘણા દિવસથી ગંભીર હતી, 15 દિવસથી તે વેન્ટિલેટર પર હતા. તેમના આ અકાળે મૃત્યુથી તેમના સ્ટાફ અને પરિવાર જનોમાં શોકની લાગણી વ્યાપી ગઈ છે.\nઆપણા તહેવારો ખબર ગણેશ ચતુર્થી ધાર્મિક-દુનિયા\nPosted on August 20, 2020 October 19, 2020 Author Jayesh\nટીવી જગની લોકપ્રિય જોડી જય ભાનુશાલી અને માહી વીજ માતા-પિતા બની ચુક્યા છે. પત્ની માહી વીજે આજે સવારે એટલે કે 21 ઓગસ્ટના રોજ ક્યૂટ દીકરીને જન્મ આપ્યો છે. માહી અને જયએ પોતાના સોશિયલ મીડિયા એકાઉન્ટ દ્વારા આ જાણકારી આપી છે. આ સિવાય બંન્નેએ પોતાની દીકરીની પહેલી તસ્વીર પણ શેર કરી છે. જણાવી દઈએ કે આ Read More…\nદેશભરમાં કોરોના વાયરસના પોઝિટિવ કેસોની સંખ્યા 1.25 લાખને પાર પહોંચી ગઈ છે. ગુજરાતમાં પણ કોરોના વાયરસના કેસ વધતા જાય છે, જયારે અમદાવાદમાં કોરોના વાયરસના કેસ 9,724 થઇ ચુક્યા છે. પણ સાથે જ એક સારી વાત એ થઇ છે કે અમદાવાદ શહેરમાં છેલ્લા 15 દિવસમાં કોરોનાના દર્દીઓનો રિકવરી રેટ 140 ટકા વધી ગયો છે. જે દેશના Read More…\nJune 15, 2020 Grishma Comments Off on પોસ્ટમોર્ટમ રિપોર્ટમાં સુશાંતસિંહ રાજપુતના મોતને લઈને થયો ખુલાસો, હત્યા કે આત્મહત્યા? જાણો\nFebruary 26, 2020 Jayesh Comments Off on એક ભૂખ્યા વૃદ્ધે ધોઈને ખાધી રોટલી, વીડિયો જોઈ ભાવુક થયા લોકો..વિડીયો જરૂર જોજો


બરાક ઓબામાએ જો બિડેન અને કમલા હેરિસને શુભેચ્છા આપી\nઓબામાએ જિલ બાઈડનને પણ શુભેચ્છા પાઠવી : હું બિડેન અને કમલા હેરિસને શુભેચ્છા પાઠવતા ગર્વનો અનુભવ કરી રહ્યો છું : ભૂતપૂર્વ અમેરિકન પ્રમુખ ઓબામા\nવોશિંગ્ટન, તા. ૮ : અમેરિકાના પૂર્વ રાષ્ટ્રપ્રમુખ બરાક ઓબામાએ અમેરિકાના ૪૬મા રાષ્ટ્રપ્રમુખ બનવા જઈ રહેલા જો બાઈડનને શુભેચ્છા પાઠવી છે. સાથે-સાથે બરાક ઓબામાએ જો બાઈડનના પત્ની જિલ બાઈડનને પણ શુભેચ્છા પાઠવી છે. બરાક ઓબામાએ અમેરિકાના આગામી વાઈસ-પ્રેસિડેન્ટ તરીકે કમલા હેરિસને પણ શુભેચ્છા પાઠવી છે. બરાક ઓબામાએ કહ્યું કે હું જો બાઈડન અને કમલા હેરિસને શુભેચ્છા પાઠવતા ગર્વનો અનુભવ કરી રહ્યોછું.\nબરાક ઓબામાએ સોશિયલ મીડિયા પર એક નિવેદન જાહેર કરતા કહ્યું કે આ વખતે ચૂંટણીમાં પહેલી વખત અમેરિકાના લોકોએ આટલી મોટી સંખ્યામાં મતદાન કર્યું છે. એકવખત જ્યારે તમામ મતોની ગણતરી થઈ જશે ત્યારે ચૂંટવામાં આવેલા પ્રેસિડેન્ટ અને વાઈસ-પ્રેસિડેન્ટ માટે આ ઐતિહાસિક જીત હશે.\nજો બાઈડનમાં તે તમામ ગુણ છે જે એક પ્રેસિડેન્ટમાં હોવા જોઈએ. આગામી વર્ષે જાન્યુઆરીમાં જ્યારે જો બાઈડન ઓફિશિયલી વ્હાઈટ હાઉસમાં પોતાનું કામકાજ સંભાળશે ત્યારે તેમના સામે મોટા પડકારો હશે. જેમાં કોરોના વાયરસની મહામારી, અસમાન અર્થવ્યવસ્થા અને ન્યાયિક વ્યવસ્થા, જળવાયુનો ખતરો વગેરેનો સમાવેશ થાય છે.\nબરાક ઓબામાએ આશા વ્યક્ત કરી કે જો બાઈડન તમામ અમેરિકન માટે કામ કરશે. તેમણે કહ્યું કે - મને ખબર છે કે તેઓ દરેક અમેરિકનના હિતમાં કામ કરશે, પછી તેમની પાસે તેનો વોટ હોય કે ના હોય. માટે હું તમામ અમેરિકનને તે માટે પ્રોત્સાહિત કરું છે કે તેઓ જો બાઈડનને તક આપે અને તેમનું સમર્થન કરે.


લેટિન અમેરિકનો ભારતીયોનો આવકાર\nઆ જાહેર માફી નથી, નાગરિકતા માટેનો માર્ગ પણ નથી વચગાળાની વ્યવસ્થા છે\n(પીટીઆઈ)\tવોશિંગ્ટન, તા. ૧૬\nચૂંટણી વર્ષ દરમિયાન નીતિવિષયક ફેરફારો જાહેર કરતાં પ્રમુખ બારાક ઓબામાએ કહ્યું હતું કે, અમેરિકા યુવાન અને બુદ્ધિશાળી તેવા ગેરકાયદે વસી ગયેલાઓને પણ સ્વદેશ પાછા મોકલવાની કાર્યવાહી બંધ કરશે તેમજ તેઓને વર્ક પરમિટ પણ આપશે. આ અમેરિકનો તેવા છે કે જેઓ તદ્દન નાનાં બાળક તરીકે અમેરિકામાં આવીને વસ્યા છે, તેઓ રાષ્ટ્રીય કે જાહેર સલામતી માટે જરા પણ ખતરારૃપ નથી.\nબારાક ઓબામાએ ગઈકાલે વ્હાઈટ હાઉસનાં રોઝ ગાર્ડનમાં પત્રકાર પરિષદને સંબોધન કરતાં આ પ્રમાણે જણાવ્યું હતું. પ્રમુખની આ જાહેરાતને લેટિન અમેરિકાના દેશોમાંથી અમેરિકામાં આવીને વસેલા તથા ભારત સહિતના કેટલાયે એશિયાઈ દેશોમાંથી પણ જેમનાં માતા-પિતા અમેરિકામાં આવીને વસ્યા હોય તેવા બાળકો માટે ઓબામાની આ જાહેરાત ઘણી રાહતરૃપ છે. પરંતુ આ સામે રિપબ્લિક્સે સખત વિરોધ દર્શાવતાં કહ્યું હતું કે આ તો 'જાહેર માફી' (એમ્નેસ્ટી) સમાન જાહેરાત છે. અમેરિકાના રૃઢીવાદીઓમાં પણ આથી ઋણાત્મક પ્રત્યાઘાતો શરૃ થઈ ગયા છે. તેઓ માને છે કે આ રીતે તેઓ કોંગ્રેસ (સંસદ)ની સત્તા ઉખેળી રહ્યા છે.\nપ્રમુખે તેમના સંબોધનમાં વધુમાં કહ્યું હતું કે આ આદેશનો હોમલેન્ડ સિક્યુરિટી તુર્ત જ પગલાં લેશે. આથી યુવાન અને બુદ્ધિશાળી (ગેરકાયદે) વસાહતીઓ ઉપરથી તેમને સ્વદેશ પાછા ધકેલી દેવામાં આવશે તેવી ભીતિ પણ દૂર થઈ જશે. તેઓ વર્ક ઓથોરાઈઝેશન માટે પણ હવે અરજી કરી શકશે.\nઆ સાથે તેઓએ તેવી પણ સ્પષ્ટતા કરી હતી કે તે પણ સ્પષ્ટ છે કે આ કંઈ 'એમ્નેસ્ટી' નથી 'ઈમ્યુનિટી' પણ નથી, (જવાબદારીમાંથી મુક્તિ પણ નથી). આ નાગરિકત્વ માટેનો કોઈ માર્ગ પણ નથી. તેમજ કાયમી વ્યવસ્થા પણ નથી. આ તો વચગાળાની, ટુંકા સમયનું પગલું માત્ર છે. આપણે આપણાં સાધનો ઉપર જ ધ્યાન કેન્દ્રીત કરવું જોઈએ. સાથે બુદ્ધિશાળી યુવાનો જેવો અમેરિકાના ધ્વજને માન આપે છે તેઓ માટે આવું પગલું ભરવું તે સાચો માર્ગ છે.\nઓબામાએ આ વહીવટી હુકમ જ જાહેર કરી દીધો છે. જે અમેરિકી કોંગ્રેસે પસાર કરેલો હોઈ ઠરાવ નથી. આમ છતાં આ વહીવટી હુકમનું પણ મહત્વ છે. આથી હવે ગેરકાયદે પણ અમેરિકામાં વસેલાઓ ડ્રાઈવિંગ લાઈસન્સ, કોલેજ સ્કોલરશીપ તથા નોકરી માટે પણ વિધિવત્ અરજી કરી શકશે.


Mysteriou Monster - 1 -5in Gujarati Horror Stories by Dev .M. Thakkar books and stories PDF | રહસ્યમય દાનવ - ભાગ 1 - તે શું હતું - 5\nતે તેના ઘરે પહૉચ્યો અને સાંજ થવાની રાહ જોવા લાગ્યો. પછી સાંજ થતા તે ધાબામાં પહૉચ્યો.\nત્યાં શુભ પણ આવ્યો.\n"હવે બોલ તારી જોડે શુ શુ થયું હતું."\n"એક દિવસ હું રાત્રે સૂતો હતો ત્યાં મેં સાંભળ્યું કે મારા નવા મમ્મી મારા પપ્પાને એવું કહી રહ્યા હતા કે શુભના 13માં જન્મદિવસમાં તેને મારી નાખશે."\n"શુ તે ચોખ્ખું તે સાંભળ્યું હતું."\n"હા હું તે વખતે હોશમાં હતો."\n"બીજો કોઇ એક્સપિરિયન્સ થયો હતો."\n"હા એક દિવસ હું રાત્રે પાણી પીવા ઉઠ્યો ત્યારે મેં જોયું કે મારા મમ્મી પપ્પાના રૂમમાં એક મોટો તારો દોરેલો હતો અને તે તારાના કિનારે મીણબત્તીઓ રાખેલી હતી. અને મારા મમ્મીનો રૂપ જોઈને હું ડરી ગયો હતો અને તે રાતે મને ઊંઘ પણ નોહતી આવી. ત્યારથી મેં ઘરમાં રહેવાનું ઓછું કરી નાખ્યું અને જ્યારે હું સુવા જતો ત્યારે હું મારા રૂમનો દરવાજો બંધ કરી દેતો."\n"હા તો તે આ બારામ કોઈને કાઈ કહ્યું હતું."\n"ના હું ડરી ગયો હતો અને કોઈને કઈ કેહવાની હિંમત નોહતી પણ મેં જ્યારે તમારું પુસ્તક વાંચ્યું ત્યારે મને લાગ્યું કે કદાચ તમે મારી મદદ કરી શકો."\n"તું હવે એક કામ કર કાલે હું તારા મમ્મીને મળવા આવું છું."\n"ના તમે ઘરે ના આવતા."\n"તેમને ખબર પડશે તો મારી આઈ બનશે."\n"હું સંભાળી લઈશ."\n"હા પણ કાલે આજે ના આવતા."\n"હા આજે તો મારે એક કામ કરવાનું છે."\nપછી બને જણ તેમના ઘરમાં ગયા.\nરંજન તે જ વખતે તેના ગુરુને ફોન કર્યો અને બધું પૂછ્યું કે કઈ રીતે હવે તે રાક્ષસ અને ડાયનનો સામનો કરશે.\nપછી રંજન તેના ફોનમાં તેનું કામ કરવા માંડ્યો. અને રાત્રે તે સુઈ ગયો.\nસવારે તે જાગ્યો સને ફ્રેશ થઈને તેણે તેનો ફોન જોયો. તે દિવસે તારીખ હતી 12/6/19.\nતેણે વિચાર્યું કે બીજા દિવસે શુભનો જન્મદિવસ હતો અને પછી તે પહેલાં જ શુભના ઘરે ગયો.\nતે વખતે તે કંઈક બાનું કાઢીને ગયો. ત્યાં પ્રવેશતાજ તેને નકારત્મકતાનો એહસાસ થઈ ગયો. પછી તેણે શુભની મમ્મી જોડે વાત કરી.\nપછી જ્યારે શુભની મમ્મીનું ધ્યાન નોહતું ત્યારે તેણે તે લોકોના રૂમમાં પણ જોઈ લીધું. શુભ જે કહેતો હતો તે સાચું હતું.\nહવે રંજન સમજી ગયો કે તેની સામે જે સુંદર યુવતી છે તે એક ડાયન છે. એટલે તેણે તરત જ ડાયનને કાબુમાં રાખવાનો મંત્ર બોલ્યો.\n"તને શું લાગ્યું મને કાઈ ખબર નઈ હોય અને આ મંત્ર બેટા જૂનો થઈ ગયો છે." તે ડાયન હસતા હસતા બોલી.\nરંજને તેનો પ્રયાસ ચાલુ રાખ્યો પણ તે ડાયન પર તેનો કોઈ અસર ના થયો.\n"મને બધી ખબર છે જે તારા અને શુભ વચ્ચે વાતો થાય છે તે અને કાલે શુભના 13માં જન્મ દિવસે તેના અંદરનો પિશાચ જાગી જશે અને પછી દુનિયાનું વિનાશ થઈ જશે અને શુભની પહેલી મમ્મીને પણ મેજ મારી હતી અને આ મારો જ છોકરો છે અને ડાયનની ઉમર જૂની હોય છે તેના દેખાવ કરતા."\nઆટલું બોલીને તે ડાયાને તેના હાથ ઊંચા કર્યા અને રંજનને અડ્યા વગર તેને ઘરની બહાર ફેંકી દીધો અને પછી આપોઆપ દરવાજો પણ બંધ થઈ ગયો.\nપેલી ડાયન આખી કાળા રંજની થઈ ગઈ અને નીચે બેસીને ધ્યાનમાં લિન થઈ ગઈ.\nરંજન તેના ઘરે ગયો, હવે તેની જોડે શુભને બચાવવા એક દિવસ જ હતો.\nતેને વિચાર્યું કે તે શુભને સ્કૂલે લેવા જશે અને તેને એવી જગ્યાએ સંતાડી દેશે કે કોઈને ખબારના પડે. એટેલે તે ઘરની બહાર નીકળ્યો અને ચાલતા જ સ્કૂલ તરફ નીકળ્યો. ત્યાં તેણે જોયું કે કોઈ5વ્યક્તિ તેનો પીછો કરી રહ્યા હતા. જ્યારે રંજનને તેમને ધ્યાનથી જોયા ત્યારે તેને ખબર પડી કે તે તો પેલા વ્યક્તિ હતા જે તેના સપનામાં આવતા હતા.\nહવે રંજને વિચાર્યું કે ભલે તે લોકો તેની પાછળ પડે સમય મળતા તે પેલા વ્યક્તિઓ ની હકિકત જાણી લેશે.\nપેલા વ્યક્તિઓ રંજનની પાછળ પાછળ ચાલવા મંડ્યા.\nરંજન હાથે કરીને એક સૂમસામ જગ્યા એ ગયો. હવે એક બાજુ રંજન ઉભો હતો અને બીજી બાજુ પેલા વ્યક્તિઓ ઉભા હતા.\nરંજને એક મંત્ર બોલ્યો અને ત્યાંજ તેના શરીરમાં થી એક ઉર્જા નીકળી અને જોતજોતામાં પેલા પાંચેય વ્યક્તિઓ ની આંખો અંજાઈ ગઈ.\nપછી પેલા પાંચ વ્યક્તિઓ રંજન પાસે આવ્યા અને તેના પર હુમલો કર્યો.\nપણ રંજને ખાલી હાથ ઊંચા કર્યા એટલે તે બધા વ્યક્તિઓ પડી ગયા.\nઅમા રંજને એવા મંત્રો શીખેલા હતા જેથી તે કાઈ પણ કરી શકતો હતો.\nહવે રંજને બીજો મંત્ર બોલ્યો અને તે વ્યક્તિએ આપો આપ બધું કહેવાનું ચાલુ કર્યું.\nતે લોકો એક ડાયનના કબ્જામાં હતા અને જે તે ડાયન કહે તે બધું તે લોકો કરતા. તે બધાએ 10 લોકોની બલી આપી દીધી હતી પણ તે લોકોને તે ડાયને રંજનને મારવા કહ્યું હતું. બીજી તે લોકોને નોહતી ખબર.\nરંજને આ બધું જાણીને પેલા બધા વ્યક્તિને ચપટી વગાડીને મારી નાખ્યા. અને પછી તે શુભને લેવા ગયો, તે શુભની સ્કૂલમાં પહ્યોચ્યો અને ત્યાં ઉભો રહ્યો, તે 15 મિનિટ પહેલા જ ત્યાં ઉભો રહ્યો પણ એક કલાક ઉભા રહ્યા પછી પણ શુભ ત્યાં ના આવ્યો. એટલે તે અંદર ગયો અને પૂછ્યું કે શુભ ક્યાં છે.\nતો શુભના સાહેબો એ કહ્યું કે તે તો આજે સ્કૂલમાં આવ્યો જ નોહતો.\nઆ સાંભળીને રંજન તરત સ્કૂલમાં થી બહાર નીકળ્યો અને શુભને શોધવા ગયો.\nપછી રંજનને યાદ આવ્યું કે શુભ એ કહ્યું હતું કે તેના પપ્પા એક સર્કસના મલિક હતા. તે સર્કસનું નામ હતું હેવન સર્કસ.\nરંજન તરત જ તે સર્કસ આગળ પહોંચ્યો અને પછી તે અંદર ગયો.\nત્યાં રંજન તે સર્કસના મૈન ઓફિસે ગયો અને ત્યાં જઈને અચંબિત થઈ ગયો.\n"તમે અહીં." રંજને તે મૈન ઓફિસમાં બેઠા પેલા વ્યક્તિને કહ્યું.\nતે વ્યક્તિ 13 વર્ષ પહેલાં જે ગામમાં આવ્યો હતો તે હતો જે ડાયનનો પતિ હતો.\nતે વ્યક્તિ રંજનને જોઈને હસ્યો,\n"હા હું અહીં."\n"અહીંના મલિક કયા છે."\n"હું જ અહીંનો મલિક છું."\nરંજન વિચારવા લાગ્યો કે તે સર્કસના માલિક તો શુભના પિતા હતા તો આ કઈ રીતે મલિક હોઈ શકે અને મહત્વની વાત એ કે પેલા વ્યક્તિ પણ 13 વર્ષ પહેલાં જેવા હતા તેવા જ અત્યારે લાગી રહ્યા હતા.\nપેલા વ્યક્તિ હજી હસી રહ્યા હતા અને તે તેના અસલી રૂપમાં આવી ગયા, તે વ્યક્તિ જ પેલો રાક્ષસ હતો જે રાક્ષસ જેવો રૂપ લેતો હતો.\nરંજન આ જોઈને ચોંકી ગયો અને તે મંત્ર બોલવા ગયો ત્યાંજ કોઈએ તેણે પાછળથી પકડીને તેના મોઢામાં કાગળ્યું નાખી દીધું.\nહવે રંજન કઈ કરી શકે તેવો નોહતો અને ત્યાંજ તેને એક ખુરશીમાં બાંધી દીધો.\nઅને પેલી ડાયન પણ ત્યાં આવી ગઈ અને તેની જોડે શુભ પણ હતો.\nતેણે એક વિધિ ચાલુ કરી જે રાતના 12 વાગે પતવાની હતી અને રાતના 12 વાગે જ શુભ 13 વર્ષનો થવાનો હતો.\nરંજનને બેભાન કરી દેવામાં આવ્યો હતો.\nરાતના બાર વાગે રંજનને ભાન આવ્યું ત્યારે તે વિધિ પતવા જ આવી હતી અને તે કઈ કરી નોહતો શકતો અને જોતા ને જોતા શુભ એક પિશાચ બની ગયો અને તે આખુ સર્કસ ગાજી ઉઠ્યું. વાદળોમાં ભયંકર વીજળી થવા માંડી અને ચારેય બાજુ ખોફ ફેલાઈ ગયો અને પેલો રાક્ષસ અને ડાયન શુભને લઈને ગાયબ થઈ ગયા અને રંજનને અહીં એકલો છોડી દીધો.\nરંજન ને કોઈ છોડવા વાળું નોહતું ત્યાંજ કોઈ ત્યાં આવ્યું.\nતે વ્યક્તિ રંજનના ગુરુ હતા. કૉલેજમાં ભણતર પતાવ્યા બાદ રંજને તે વ્યક્તિ જોડેથી શિક્ષા લીધી હતી અને તે વ્યક્તિ દૂરદર્શી હતા. તેમને અંદાજો આવી ગયો હતો કે રંજનનો જીવ જોખમમાં હતો એટલે તે ત્યાં સાચા સમયે આવી ગયા અને રંજનને છોડાવી દીધો. જો તે વ્યક્તિ થોડાક મોડા આવ્યા હોય તો રંજન ઉપર વીજળી પડી હોત અને તે મરી જાત.


Gujarati News » Entertainment » Bollywood » Harbhajan singhs wife geeta basra says she had two miscarriages before giving birth to son jovan\nતાજેતરમાં ગીતા બસરા (Geeta Basra) અને હરભજન સિંહ (Harbhajan Singh) બીજી વખત માતા-પિતા બન્યા છે. પરંતુ આ વિશે ગીતાએ એક દુખદ અનુભવ જણાવ્યો છે.\nPublish Date - 7:56 am, Tue,3August 21 Edited By: Gautam Prajapati Follow us -\nHarbhajan Singh's wife Geeta Basra says she had two miscarriages before giving birth to son Jovan\nગીતા બસરા (Geeta Basra) અને હરભજન સિંહ (Harbhajan Singh) બીજી વખત માતા-પિતા બન્યા છે. ગીતાએ એક પુત્રને જન્મ આપ્યો છે. હરભજન સિંહે સોશિયલ મીડિયા પર એક પોસ્ટ શેર કરીને પુત્રના જન્મની ખબર આપી હતી. હવે દીકરાના જન્મ પછી ગીતાએ પોતાનું દુઃખ જણાવ્યું છે. ગીતાએ કહ્યું કે તેને બે કસુવાવડ થયા હતા. તેણીએ તેની ગર્ભાવસ્થા વિશે ખુલીને વાત કરી છે.\nખાનગી સમાચાર સંસ્થા સાથેની ખાસ વાતચીતમાં ગીતાએ કહ્યું કે તેની પહેલી કસુવાવડ વર્ષ 2019 માં અને બીજી વર્ષ 2020 માં થઇ હતી. બંને વખત તેણીની કસુવાવડ પ્રથમ ત્રિમાસિકમાં થઇ હતી. હરભજન હંમેશા આ મુશ્કેલ સમયમાં ગીતા સાથે હતા. ગીતાએ કહ્યું કે જ્યારે આ પ્રથમ ત્રિમાસિકમાં થાય છે, ત્યારે માતાને અન્ય કરતા વધુ નુકસાન થાય છે.\nમહિલાઓએ આશા ગુમાવવી જોઈએ નહીં\nગીતાએ આગળ કહ્યું કે હું આજે આ વિશે વાત કરવા માંગુ છું. હું તે મહિલાઓને કહેવા માંગુ છું જે કસુવાવડ પછી ફરી માતા બનવાની આશા ગુમાવે છે. તેઓએ હાર ન માનવી જોઈએ અને મૌન રાખીને તેમની પીડા છુપાવવી પણ જોઈએ નહીં. હા, કસુવાવડ તમારા પર ઘણી અસર કરે છે અને તેમાંથી બહાર આવવામાં પણ ઘણો સમય લાગે છે. મારા કેટલાક મિત્રોની કસુવાવડ થઈ છે પણ આપણે તેને પાછળ છોડી આગળ વધવું જોઈએ.\nછેલ્લા બે વર્ષ હતા પીડાદાયક\nગીતાએ કહ્યું કે છેલ્લા બે વર્ષ તેના માટે પીડાદાયક હતા. કસુવાવડ પછી મહિલાઓના હોર્મોન્સ અસંતુલિત થઈ જાય છે, જેના કારણે આગળ સમસ્યાઓ આવે છે.\nસાસરિયાના ઘરમાં રહેવા લાગી\nગીતાએ તેની બીજી કસુવાવડ બાદ પંજાબમાં તેના સાસરિયાઓ સાથે રહેવાનું શરૂ કર્યું. જ્યાં તેના પતિ હરભજન તેની સંભાળ લઈ રહ્યા હતા. ગીતાએ કહ્યું કે એક છોકરીને તેની આસપાસ સપોર્ટ સિસ્ટમની જરૂર હોય છે. લગ્ન પહેલા પણ મેં વિચાર્યું હતું કે મારે એક નહીં પણ બે બાળકો જોઈએ છે. ભાઈ -બહેન વચ્ચેનો સંબંધ મજબૂત હોવો જોઈએ અને પ્રથમ બાળકને હંમેશા કંપની જોઈએ છે. મારી પુત્રી હિનાયા5વર્ષની છે. જો બધુ બરાબર હોત તો હિનાયાનો ભાઈ કે બહેન3વર્ષના હોત.\nઆ પણ વાંચો: Tokyo Olympics: રણદીપ હુડ્ડા સહીત અનેક સ્ટાર્સની ભારતીય મહિલા હોકી ટીમ ઉપર અભિનંદન વર્ષા\nઆ પણ વાંચો: Shilpa Shetty થઈ ગુસ્સે: રાજ કુંદ્રા કેસ બાબતે લખી લાંબી પોસ્ટ, કહ્યું- ન્યાય પ્રક્રિયા પર વિશ્વાસ\nHot Pictures : પરિવાર સાથે માલદિવ્સમાં ખૂબ એન્જોય કરી રહી છે પરિણીતી ચોપરા, શેર કરી હોટ તસવીરો


Public Provident Fund Demand to hike Tax saving limit to3Lakh under IT Act Article 80 C – News18 Gujarati\nPublic Provident Fund: તજજ્ઞોને આશા છે કે, આગામી બજેટમાં PPFની વાર્ષિક થાપણ મર્યાદામાં વધારો કરીને3લાખ રૂપિયા કરવામાં આવશે. તેમણે કલમ 80 સી થાપણ મર્યાદા વધારીને3લાખ રૂપિયા કરવાની પણ હાકલ કરી છે.\nLast Updated : January 26, 2022, 07:40 IST\nમુંબઈ. Public Provident Fund account: મોદી સરકાર (Modi Government)ના આગામી બજેટ (Budget) પર ઉદ્યોગો અને લોકોને ઘણીબધી અપેક્ષાઓ છે. રોકાણકારો અને ટેક્સ એક્સપર્ટ આગામી બજેટ પબ્લિક પ્રોવિડન્ટ ફંડ સ્કીમ (Public Provident Fund account) હેઠળ નિર્ધારિત મહત્તમ ડિપોઝિટ મર્યાદામાં વધારાનો માર્ગ મોકળો કરશે તેવી આશા રાખે છે. વર્તમાન સમયે PPF એકાઉન્ટમાં વ્યક્તિ દર વર્ષે 1.5 લાખ રૂપિયા સુધીનું રોકાણ કરી શકે છે. આ થાપણ આવકવેરા કાયદાની કલમ 80 સી હેઠળ કર કપાત માટે લાયક છે. તજજ્ઞોને આશા છે કે, આગામી બજેટમાં PPFની વાર્ષિક થાપણ મર્યાદામાં વધારો કરીને3લાખ રૂપિયા કરવામાં આવશે. તેમણે કલમ 80 સી થાપણ મર્યાદા વધારીને3લાખ રૂપિયા કરવાની પણ હાકલ કરી છે.\n2014થી મર્યાદામાં કોઈ ફેરફાર નહીં\nઉલ્લેખનીય છે કે, વર્ષ 2014થી રૂ. 1.5 લાખની ડિપોઝિટ મર્યાદામાં કોઈ સુધારો કરવામાં આવ્યો નથી. તેથી તેના પર પુન:ર્વિચારણાની જરૂર હોવાનું તજજ્ઞો માને છે. ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા (ICAI) અનુસાર, વર્તમાન સમયમાં PPF ડિપોઝિટ મર્યાદા વધારવી જરૂરી છે કારણ કે, તે સેલ્ફ-એમ્પ્લોયડ કરદાતાઓ માટે એકમાત્ર સલામત અને કર બચત યોજના છે.\nમર્યાદા ત્રણ લાખ રૂપિયા કરવાનું સૂચન\nપગારદાર કર્મચારીઓ પાસે પ્રોવિડન્ટ ફંડની વિવિધ સ્કીમમાં રોકાણ કરવાનો વિકલ્પ છે, પણ બિન-પગારદાર અને સેલ્ફ-એમ્પ્લોયડ કરદાતાઓ પાસે કરમુક્ત વળતરની બાંયધરી આપતી લાંબા ગાળાની રોકાણ માટેની યોજના તરીકે માત્ર PPF છે. ICAIએ તેના પ્રી-બજેટ મેમોરેન્ડમમાં જણાવ્યું હતું કે, સેલ્ફ-એમ્પ્લોયડ કરદાતાઓ માટે ઉપલબ્ધ એકમાત્ર સલામત અને કર બચત વિકલ્પ PPF છે. તેથી PPF કન્ટ્રીબ્યુશનની ટોચમર્યાદા વધારીને રૂ.3લાખ કરવાનું સૂચન છે.\nઆ પણ વાંચો : PAN Card Update: પાન કાર્ડમાં આ રીતે બદલો Surname, ઓનલાઈન જ થશે પ્રોસેસ\nPPF થાપણની મર્યાદા વધારીને3લાખ રૂપિયા કરવાથી શું થાય?\nPPF ડિપોઝિટ પર હાલના 7.1 ટકા વ્યાજના દરને ધ્યાનમાં લેતા 15 વર્ષમાં લોકોને લગભગ 40 લાખ રૂપિયા મળી શકે છે. રોકાણકારોને ફરજિયાત 15 વર્ષના પરિપક્વતા સમયગાળા પછી દરેક5વર્ષના બ્લોક્સમાં તેમના PPF ખાતાનો વ્યાપ વધારવાની મંજૂરી છે. આવી સ્થિતિમાં જો ડિપોઝિટની મર્યાદા વધારીને 3,00,000 રૂપિયા પ્રતિ વર્ષ કરવામાં આવે છે, તો રોકાણકારોને 15 વર્ષ પછી PPFમાંથી 80 લાખ રૂપિયાથી વધુ મળી શકે છે. જોકે, આવું કરવા માટે આવકવેરાના નિયમો સહિત ઘણા નિયમોમાં ફેરફારો કરવાની જરૂર પડશે.\nઆ પણ વાંચો: Small Business Ideas: ઓછા રોકાણ સાથે શરૂ કરો આ એવરગ્રીન બિઝનેસ, આ રીતે કરો શરૂઆત\nઆ કારણે મર્યાદા વધારવાની માંગ\nહવે આગામી બજેટ PPF રોકાણકારો અને ટેક્સ નિષ્ણાતોની લાંબા સમયથી ચાલી આવતી આ માંગને પૂરી કરશે કે નહીં એ જોવાનું રહેશે. ICAIએ વધુમાં કહ્યું કે, ફુગાવાને ધ્યાનમાં લેતા અને વૃદ્ધ થતા લોકોની સામાજિક સુરક્ષાની જરૂરિયાતને ધ્યાનમાં લેતા મર્યાદાને યોગ્ય માનવામાં આવે તે રીતે વધુ વધારી શકાય. રૂ.1.50 લાખની આ મર્યાદા 2014માં નક્કી કરવામાં આવી હતી. ત્યારે હવે ફુગાવા અને વૃદ્ધ થતા લોકોની સામાજિક સુરક્ષાની જરૂરિયાતને ધ્યાનમાં રાખીને આ મર્યાદા વધારીને વધુ કરવામાં આવી શકે છે.\nFirst published: January 26, 2022, 07:40 IST\nTags: Budget 2022, Investment, PPF, બજેટ